
Introducere la prima ediţie 


Colecția Editurii „ Diaconia apostolică”, intitulată „ Cultul duhovnicesc”, cuprinde 
texte de teologie şi de gândire liturgică, despre care vrem să credem că pot 
contribui la o participare conştientă la viaţa liturgică a Bisericii, la o familiarizare 
substanţială a Cuvântului. 


Când „spiritualitatea”, dimensiunea duhovnicească a cultului creştin este omisă, 
atunci există întotdeauna pericolul pierderii şi decăderii cultului în formalism. Cu 
uşurinţă, atunci, se dezvoltă diferite forme ale mentalităţii magice, care pândeşte 
ascunsă, în colţurile întunecoase ale subconştientului uman, din timpuri străvechi. 
Cultul ortodox păstrează o actualitate şi o importanţă veşnică pentru fiecare epocă - 
de la cea veche la cea modernă - şi pentru fiecare comunitate umană - de la cea 
simplă până la cea mai dinamică şi mai complexă. 


Caracteristica de bază a spiritualității ortodoxe este caracterul ei liturgic. Problema 
de bază, însă, rămâne modul cum iradierea liturgică al acestui caracter se va 
revărsa în trăirea de zi cu zi a credincioşilor. Cum se va concilia distanţa dintre 
trăirea liturgică şi viaţa socială? 


Tradiţia ortodoxă şi teologia cer fiecărui credincios să continue, după sfârşitul 
Dumnezeieştii Liturghii din biserică, o altă ,, liturghie”, personală, care să aşeze 
pe Hristos, în taină, în realitatea vieţii de zi cu zi. Astfel, cultul pătrunde în viaţă, o 
luminează cu lumina ei plină de nădejde şi dezvăluie înţelesul ultim al existenţei 
umane. 


Sperăm că „Plânsul adamic”, cartea închinată „Marelui Canon” al Sfântului 
Andrei, episcop al Cretei, că-l va ajuta pe creştinul ortodox spre trăirea personală, 
profundă, a acestui cutremurător imn de pocăință, care provine din duhul 
aghiografului, plin de reală tristețe. 


Este vorba despre o irupere duhovnicească a protopărintelui Adam care, dându-și 
seama, înăuntrul unei atmosfere şi suflări biblice, de dimensiunile tragice ale 
căderii sale, de înstrăinarea omului, de agonia şi de singurătatea sa, cere de la 
Hristos - al doilea Adam - aşadar, de la Domnul milei, să-l elibereze din „lanţul cel 
greu al păcatului”, să-l readucă la comuniunea de iubire cu ,„ Dumnezeirea,, una în 
Treime”. 


Intr-o perspectivă pascală şi eshatologică a „sfârşitului” care „se apropie”, sub 
forma exterioară a „plânsului adamic”, zdruncină cântecul pascal al speranţei, care 


readuce pe omul plin de nădejde şi credinţă la izvorul iubirii, al vieţii. Este o 
mărturisire cutremurătoare, o „dezmeticire” eliberatoare, care conduce, în final, la 
depăşirea tragediei umane, prin smerenie şi prin oferirea liberă a existenţei - 
„prinos” liturgic - marelui lubitor, dăruitorul libertăţii. 


Atena, 9 septembrie 1980 


Director general al Editurii „Diaconia apostolică” Androusis  Anastasios 
(Giannoulatos), profesor al Universităţii din Atena 


Insemnarea autorului 


Imnul eclesiastic este limbajul cultului dumnezeiesc. Este limbajul doxologic şi 
teologic, poate cel mai bun şi cel mai sfânt. Este cântecul dulce al credinţei noastre. 
Și Sfinţii poeți - melozi şi imnografi cum sunt numiţi, în acest sens - în spaţiul 
eclesial, sunt acele mari suflete care, prin viziunile poetice şi prin exaltările lor 
duhovniceşti, devin exponenţii noştri. Ei sunt conducătorii fiecărui creştin dar şi al 
fiecărei comunităţi eclesiastice, spre sfânta întâlnire şi comuniune cu Dumnezeul 
cel Treimic, cu Maica Domnului, cu îngerii şi cu sfinţii. 


Se pune, totuşi, întrebarea: această limbă sfântă a imnografiei eclesiastice este 
accesibilă credinciosului de astăzi? Cât de inteligibile sunt imnele pentru 
comunitatea eclesiastică? Cât de conştientă este urmărirea lor de către creştini în 
cultul public şi în ce măsură înţeleg conţinutul lor, atunci când le cercetează în 
casele lor sau le folosesc în rugăciunile lor particulare? O ultimă întrebare: imnele 
pe care le cântăm exprimă, într-adevăr, comunitatea eclesiastică, care se roagă 
astăzi reunită? Contribuie acestea, în mod eficient, la realizarea comuniunii omului 
cu Dumnezeu? 


Înainte de a răspunde, suntem datori să mărturisim că întrebarea este dificilă şi că 
ea constituie o problemă pastorală acută a Bisericii de astăzi. Problema, care este 
exacerbată de profunzimea ei, se intensifică, după ultimele raportări în jurul valorii 
lingvistice, care se pare că nu va fi una importantă pentru noua generaţie, una care 
se va modela după elementele lingvistice actuale. 


Revenind la întrebarea de mai sus şi neavând vreo anume tendinţă de simplificare a 
unei probleme atât de grave, credem că imnele noastre nu sunt înţelese astăzi de 
către marea parte a comunităţii eclesiastice. Desigur, mulți le urmează cu interes. 
Destui, poate, vor simţi şi frumuseţea lor spirituală, atunci când imnele sunt cântate 
în mod corect şi cu smerenie, ca de exemplu, imnele Săptămânii Patimilor, mai cu 
seamă, ce sensibilizează pe credincioşi. Nu credem însă că urmărirea lor de către 
cei mai mulți, este una conştientă, că esenţa lor devine inteligibilă şi că, într- 
adevăr, contribuie la comuniunea credincioşilor cu Dumnezeu. Cu siguranţă, 
pentru această neînțelegere nu sunt de vină imnele, care sunt creaţii inspirate ale 
poeţilor şi care constituie monumente luminoase ale cuvântului poetic religios, 
sfințit înăuntrul prelungirii activităţii liturgice a Bisericii. Dificultatea înţelegerii 
stă în limbajul lor, care nu este accesibil credinciosului de astăzi şi, care astfel, nici 
înţelesul lor nu poate să-l cuprindă şi nici de frumuseţea lor duhovnicească nu 
poate să se folosească. 


Am adresat această provocare şi ne-am raportat la ea mai sus, nu pentru ca să ne 
ocupăm aici, desigur, de o chestiune serioasă şi delicată (care, de altfel, tocmai 
acum a început să problematizeze) ci ca să explicăm motivul pentru care am 
început crearea acestei scurte lucrări, pe care iubitul nostru cititor o ţine în mâinile 
sale. 


Marele Canon, care a fost alcătuit de Sfântul Andrei lerusalimiteanul, 
arhiepiscopul Cretei - una din cele mai mari personalităţi şi figură reprezentativă a 
poeziei noastre eclesiale - este unul din cele mai minunate şi mai cunoscute imne 
din spațiul bisericesc. Se cântă fragmentar, în primele patru zile ale celei dintâi 
săptămâni din Postul cel mare şi complet în Joia săptămânii a cincea din Post. El 
constituie o deşteptare, un sunet de trâmbiţă care are drept țintă să-l conducă pe om 
spre conştiinţa păcătoşeniei sale şi să-l readucă, prin intermediul tristeţii şi al 
pocăinţei, alături de Dumnezeu. 


În paralel însă, marele Canon este şi un text dificil, dens în înţelesuri, bogat în 
simbolistică şi plin de menţiuni ale persoanelor şi evenimentelor biblice, la care se 
referă foarte succint şi le explică după metode alegorice. De fiecare dată când am 
cântat sau am urmărit troparele Canonului, am observat greutățile pe care le 
prezintă înţelegerea lor şi, astfel, am conştientizat nevoia unei lucrări, care să-i 
ajute pe credincioşi în acest sens. Desigur, cele câteva discuţii pe care le-am avut 
cu anumiţi clerici, precum şi cu simplii credincioşi în legătură cu această problemă, 
ne-au confirmat încă şi mai mult necesitatea unei asemenea lucrări. 


Astfel, dincolo de teama că o asemenea lucrare depăşeşte posibilităţile noastre, ne- 
am decis şi am realizat-o. 


În afară de acest lucru, considerăm că prezenţa unor asemenea lucrări în mâinile 
credincioşilor, aşadar al unor lucrări ajutătoare pentru înţelegerea unicei bogății a 
imnelor eclesiastice, chiar dacă nu soluţionează problema la care ne-am raportat 
mai sus, în orice caz ajută în abordarea sa. Cartea nu are pretenţii ştiinţifice. Ea 
serveşte, în mod clar, scopurilor practice ale pastorației. Ea este rodul iubirii 
îndoite: a iubirii faţă de tezaurul liturgic al Bisericii noastre, şi al iubirii faţă de 
fraţii noştri ortodocşi, de aceeaşi credinţă comună, în ajutorul cărora am venit. 


Marele Canon este imnul tristeţii profunde şi al pocăinţei cutremurătoare. Omul, 
care simte greutatea păcatului, care gustă amărăciunea vieţii îndepărtate de 
Dumnezeu, care înțelege dimensiunile tragice ale înstrăinării firii umane, prin 
cădere şi prin îndepărtarea de Dumnezeu, se întristează. Se smereşte. Suspină 
adânc şi începe brusc să plângă cu tânguire. Un plâns însă care mântuieşte, 


fiindcă deschide drumul pocăinţei. Drumul care aşază existența umană alături de 
Dumnezeu, Izvorul vieţii celei adevărate şi al comuniunii inefabile al harului şi al 
bucuriei. 


Despre plâns şi despre cântecul de jale însuşi poetul vorbeşte în primul tropar al 
Canonului său: „De unde voi începe a plânge faptele vieţii mele celei ticăloase? Ce 
început voi pune, Hristoase, acestei tânguiri de acum?”. Dar şi în alte tropare ale 
Canonului vedem clar - în unele mai puţin, în altele mai mult - caracterul său 
tânguitor. Pentru aceasta şi noi - şi credem că nu am greşit - am intitulat cartea 
aceasta: Plânsul adamic. 


Și acum, câteva cuvinte în legătură cu structura cărții. Pentru o informare generală 
a cititorului cu privire la viaţa Sfântului Andrei şi a operei sale remarcabile, am 
considerat oportun să redactăm o introducere, fără vreo încărcătură istorico- 
filologică specială. În cazul de faţă, ca să indicăm caracterul poetic al marelui 
Canon, comparăm textul transpus în versuri cu o traducere paralelă în limba neo- 
greacă. Trebuie să explicăm că, prin traducerea (mai exact: redarea) într-o formă 
actuală a unui text poetic din limba greacă veche nu facem poezie. Acest fapt nu a 
intrat nici în intenţiile, nici în puterile noastre. De altfel, credem că nu este posibilă 
o asemenea întreprindere, fără să fie inserat textul original. Scopul traducerii 
noastre este acela de a veni în ajutorul cititorului, pentru a înţelege textul. Dacă I- 
am comparat în versuri, am făcut-o ca să existe o corespondenţă faţă de text şi ca 
să servească şi mai bine - aşa cum dorim să credem - scopului nostru. Acelaşi scop 
l-am avut şi prin comentariile pe care le-am adăugat fiecărui tropar în parte. Pentru 
unele tropare poate nu era nevoie, însă am făcut şi pentru acestea un comentariu, 
pentru uniformizarea lucrării. În ce măsură am atins aceste ţinte ale lucrării, îl 
lăsăm pe cititor să considere, evaluând mai mult intenţia şi mai puţin rezultatul. 


Ar fi o omisiune din partea noastră, dacă din această poziție nu am mulţumi 
călduros acelor părinți şi fraţi, care au avut bunăvoința să privească manuscrisul 
lucrării şi, prin prețioasele lor examinări, să ne ajute în mod considerabil în 
abordarea multor dificultăţi pe care le-am întâlnit. 


Mai cu seamă, mulțumim Centrului Administrativ al „Diaconiei apostolice" a 
Bisericii din Grecia, care a hotărât să publice prezenta carte la editura ei, precum şi 
bunilor colaboratori, care s-au ostenit pentru apariţia desăvârşită a lucrării. 


Simeon Koutsa 
Mitropolit de Nea Smirna 


Nota traducătorului 


Apariţia, în literatura teologică românească a unui alt comentariu privind cea mai 
importantă operă a Sfântului Andrei Criteanul, constituie pentru noi o bucurie şi un 
nou prilej de a consemna valoarea imnografiei creştine. 


Ceea ce sunt dator să fac în această notă lapidară, ca şi traducător, este să prezint 
informaţii despre autorul lucrării şi câteva cuvinte despre aspectele metodologice 
ale prezentei traduceri. 


Autorul acestui comentariu este Înaltpreasfinţitul Simeon Koutsa, actualul 
Mitropolit de Nea Smirna. Studiile de Teologie le-a urmat în cadrul Facultăţii de 
Teologie din Atena, iar cele de master la Paris. Este doctor în Teologie al 
Universităţii din Strasbourg, fiind specializat în domeniul Patrologiei şi al 
Teologiei bizantine. A publicat un număr considerabil de lucrări şi studii privind 
teologia Părinților Bisericii şi relația gândirii lor cu viaţa liturgică. Amintim între 
acestea: Postul Bisericii. De ce, când şi cum postim? (Atena, 2006), Omilii la 
Evangheliile duminicilor de peste an (Atena, 2004), Apostolul din toate duminicile 
(Atena, 2002), etc. 


Prin prezenta traducere, cititorul român are posibilitatea de a intra în contact cu 
marele Canon, care insistă atât de mult pe Teologia pocăinţei şi pe importanţa 
mărturisirii, înţelese ca un nou eveniment şi un nou început al vieţii umane. Pe 
drumul Postului mare nu putem merge decât însoțiți de practicile askisiale, 
devenind mai buni şi mai iertători, prin urmarea lui Hristos-Domnul. 


Ținând cont de faptul că, în originalul grecesc, textul Canonului a fost inserat într-o 
formă bivalentă (greacă veche/neo-greacă), noi am optat pentru o simplă redare a 
textului în limba română, corectând, acolo unde a fost nevoie, diferitele formulări 
improprii textului original. Am luat drept ediție de control, textul din Deniile din 
Postul mare (Ed. Trinitas, laşi, 1999, pp. 44-112). 


De asemenea, am optat pentru corectări tacite a diferitelor ocurenţe biblice care, pe 
alocuri, erau eronate. Pentru textele biblice am folosit Biblia sinodală din anul 
2008. 


Într-o altă ordine de idei, dorim să ne arătăm recunoştinţa faţă de Înaltpreasfinţitul 
Simeon Koutsa, care a binevoit să ne acorde Înalta sa binecuvântare în vederea 
apariției acestei ediţii româneşti, precum şi Editurii Doxologia, pentru 
disponibilitatea arătată de a publica această traducere, într-un timp relativ scurt. 


Drd. Alexandru Prelipcean 


Introducere 
A. Viaţa şi activitatea Sfântului Andrei 


Sfântul Andrei lerusalimiteanul a fost o mare personalitate a epocii sale şi unul din 
corifeii poeziei şi imnografiei liturgice. Este autorul minunatului Canon. 
Cunoaşterea vieţii acestui mare ierarh şi poet nu este proporțională cu valoarea pe 
care o deţine marele Canon şi cu importanţa sa desprinsă din conştiinţa liturgică a 
Bisericii. Să conchidem deci că [Sfântul Andrei] a fost o mare personalitate 
bisericească cu o excepţională lucrare pastorală şi cu o bogată contribuţie literară! 


1. Originea 


S-a născut în jurul anului 660 d.Hr. în renumitul Damasc, unul dintre cele mai 
vechi şi mari oraşe ale Răsăritului. Aici a avut loc admirabila convertire a 
Apostolului neamurilor. În acest oraş [Apostolul Pavel] s-a botezat, a luat darul 
Duhului Sfânt şi a rostit primele sale predici. Pentru aceasta, | Apostolul Pavel] este 
mândria şi slava Damascului. Damascul a dat Bisericii un „vas ales" (FA. 9:15), iar 
întregului pământ un „tată şi un învăţător al evlaviei”. Şi dumnezeiescul Pavel, 
precum remarca Makarios Makris, biograful Sfântului Andrei, i-a acordat o mare 
cinste, căci el „a fost bărbat cinstit şi învăţător deplin al Bisericii lui Hristos". Un 
astfel de fruct a fost şi Sfinţitul Andrei. 


Era descendentul unei familii în care se distingea evlavia, iar floarea virtuţilor 
creştine o îmbodobea. Tatăl său, pe nume Gheorghe, iar mama sa, Grigoria, erau 
„oameni cinstitori de Dumnezeu şi îmbunătățiţi mai degrabă prin virtuţiile lor, 
decât prin bogăţiile pe care le aveau". Până la vârsta de şapte ani, micul Andrei nu 
putea să vorbească. Limba îi era legată. Când însă a împlinit şapte ani şi, într-o zi a 
intrat în biserică cu părinţii lui, ca să participe la Dumnezeiasca Liturghie şi să se 
împărtăşească cu preacuratul Trup şi Sânge al Domnului, limba lui, în chip 
minunat, s-a dezlegat şi a început să vorbească, fără multă greutate. Aici, în 
Damasc, a primit întâile învățături şi s-a adăpat cu laptele cel curat al evlaviei, care 
de multe ori a fost ca o dorinţă arzătoare ce i-a aprins inima şi a predat existenţa sa 
iubirii şi cinstirii lui Dumnezeu. 


2. Perioada de la Ierusalim 
Această iubire fierbinte pentru Hristos a condus paşii săi la vârsta de aproximativ 


cinsprezece ani, spre Oraşul Sfânt. Hotărăşte să se închine în prea cinstita biserică 
a Invierii. Părinţii lui nu numai că nu reacţionează ci, precum consemnează 


biografii săi, aceştia sunt cei care îl prezintă [mănăstirii], ca să-l afierosească 
Domnului. Acesta este semnul profundei spiritualități a familiei Sfântului, 
înăuntrul căreia s-a născut şi a crescut. 


Ierusalimul a fost locul unde Andrei s-a instruit pe larg şi s-a cultivat în 
profunzime, atât în educația primară cât şi în învăţăturile teologice. De altfel, l-au 
ajutat mult în acestea darurile duhovniceşti cu care Dumnezeu l-a înzestrat. Acolo 
a devenit monah şi a îndeplinit funcția de notar patriarhal, (aşadar, secretar) 
apropiat al patriarhului Teodor. Chiar dacă s-a evidențiat mai ales în 
Constantinopol, iar Creta a fost locul manifestării marelui său dar, prin petrecerea 
sa în Oraşul Sfânt, i s-a dat titlul de ierusalimitean, care-l însoţeşte toată viaţa şi 
care continuă să-l urmeze şi după adormirea sa. 


3. În Constantinopol 


În jurul anului 685 d.Hr., Biserica din Ierusalim avea nevoie să exprime în scris 
Mărturisirea ei de credinţă faţă de ceea ce s-a hotărât asupra celor două voințe şi 
celor două firi ale lui Hristos, la Sinodul al 6-lea Ecumenic (680-681), după care, 
să o trimită în capitala Imperiului. Pentru expedierea Mărturisirii, patriarhul a 
folosit pe Andrei, notarul său, dimpreună cu alţi doi părinți, „din clerul 
cuvântător": „pe acest bărbat al nostru, rob sfânt al lui Dumnezeu, care la vârstă 
fragedă fiind, mare prin bună-cuviinţă s-a arătat, ca unul ce era iscusit în dogmele 
dreptei credinţe şi ca unul ce era mai învăţat la unele ca acestea decât orice altul, 
au judecat cu dreptate să-l trimită împreună cu doi evlavioşi părinţi, la împărat, cu 
Mărturisirea de credinţă”. 


Din această misiune, Sfântul Andrei avea să nu se mai întoarcă vreodată în 
Ierusalim. Din motive pe care nu putem să le ştim, a rămas în Constantinopol, 
slujind Biserica de acolo. La început, poate că a vieţuit în vestita mănăstire a 
Născătoarei de Dumnezeu din Vlaherne, iar mai târziu, când a devenit episcop, a 
întemeiat în Creta o măreaţă biserică închinată în cinstea ei. A fost hirotonit diacon 
al Marii Biserici şi i-au fost încredințate cele două aşezăminte filantropice, „cel al 
orfanilor” şi „cel al bătrânilor”, în administraţia cărora Sfântul Andrei şi-a arătat 
întreaga sa dragoste şi multele sale aptitudini. Desigur, în perioada temporară de 
douăzeci de ani petrecuţi în Constantinopol, Sfântul Andrei se distinge ca 
predicator şi dascăl al Bisericii. 


4.Episcop 


Caracterul, educaţia sa bogată, darul cuvântului şi toate celelalte harisme, pe care 
le dovedea Sfântul Andrei, au devenit foarte repede cunoscute. Reputația numelui 
său s-a extins pretutindeni. Pentru acest motiv, în jurul anului 71] sau 712, a fost 
ales episcop al Cretei. Poporul l-a primit cu cinste şi dragoste fierbinte. 


Lucrarea pastorală a Sfântului Andrei a fost rodnică şi bogată. A îmbinat în mod 
perfect interesele teoretice şi dragostea sa pentru arta poetică cu înfăptuirea 
problemelor pastorale. 


Ca episcop, precum ne spune biograful său: „şi-a arătat marea pricepere a 
sufletului său, precum şi a virtuţilor celor neasemănate în ştiinţa păstoririi celor 
încredinţaţi". 


Interesul său s-a îndreptat mai înainte de toate spre cler. Cunoştea înălțimea 
preoţiei. A conştientizat grandoarea şi profunzimea sfintei misiuni, precum şi 
responsabilităţile care se impun celor ce primesc harul lui Dumnezeu. Pe toate 
acestea a încercat să le transmită nu numai prin cuvântul şi prin predica adresată 
clerului său, ci şi prin exemplul vieţii sale sfinte şi al modelului său personal. 


Grija episcopului a cuprins încă şi pe monahi, „reglementând cele despre feciorie şi 
legiferând cele despre vieţuirea monahilor”. Din această tagmă a monahilor va 
alege şi pe preoţii care vor fi aşezaţi în biserica Sfintei Născătoare de Dumnezeu 
(Vlaherne), pe care el însuşi a reconstruit-o. 


Marea datorie al fiecărui episcop este ocrotirea şi sprijinirea poporului, conducerea 
lui în lumina cuvântului celui adevărat a lui Dumnezeu, sfinţirea lui prin harul cel 
de viaţă dătător al dumnezeieştilor Taine, păstrarea sa intactă de stricăciunea 
ereziilor şi de ofensivele cele viclene. Spre împlinirea acestei sfinte datorii, 
episcopul Andrei a răspuns cu întreaga putere a sufletului său. Aşa cum 
menţionează şi biograful său: „pe cei tineri îi învăţa ca pe nişte copii, iar pe cei 
bătrâni îi înţelepțea. Pe cei păcătoşi îi întorcea la pocăință şi dădea nădejde 
despre mila lui Dumnezeu celor ce se pocăiau. Îndemna la nevoințele faptelor 
bune pe cei ce se nevoiau. Pe cei ce erau luptaţi, îi ajuta; pe cei ce se primejduiau 
să cadă în păcate, îi sprijinea; pe cei căzuţi îi ridica; celor neputincioşi le dădea 
putere; celor întristaţi, mângâiere; celor leşinaţi, răsuflare; văduvelor le era 
sprijinitor; săr-manilor, tată, săracilor, vistierie; flămânzilor, hrană; celor goi, 
îmbrăcăminte”. 


Când în sudul Cretei s-a ivit marea invazie a arabilor şi populaţia creştină s-a 
refugiat în cetatea Drimeus, între ei a fost şi episcopul Andrei, care a gustat din 


suferinţele poporului, încurajându-i şi rugându-se fierbinte pentru mântuirea lor. 
Din nou, atunci când s-a abătut o secetă mare şi o uscăciune peste insulă, 
rugăciunile fierbinți ale Sfântului au deschis cerurile: „ploaie pământului să dai, 
iar pedeapsa foametei opreşte-o". 


Afecţiunea episcopului a fost îndreptată şi spre cei întristaţi. De dragul fraților mai 
mici în Hristos, a construit o impunătoare casă de oaspeţi: „A construit azile şi case 
de oaspeţi, ca să-i vindece pe cei bătrâni şi să dea vindecare tuturor ce sunt în 
boală, după cum şi străinilor, ca să găsească un acoperiş deasupra capului lor, să 
trăiască şi să supravieţuiască. Nu i-a fost suficient însă numai să le procure cele 
necesare ci, imitând pe Înțeleptul a toate, pe Domnul şi Învățătorul Dumnezeu, s-a 
îngrijit de rănile lor, le-a spălat mâinile şi faţa lor, curăţindu-le şi rănile. În acest fel 
şi-a arătat iubirea sa faţă de Dumnezeu şi iubirea faţă de aproape". 


Faţă de Preasfânta Născătoare de Dumnezeu nutrea o mare iubire şi o adâncă 
evlavie. Aceasta o constatăm din imnele pe care i le-a închinat, din cuvintele pe 
care le-a rostit şi din omiliile pe care le-a scris despre persoana şi sărbătorile 
închinate ei. Exprimarea acestei dragoste s-a observat şi în construirea măreţei 
biserici închinate Preasfintei Fecioare, pe care a numit-o „a Vlahernelor”: „A 
construit o nouă biserică Preasfintei şi Preacinstitei Născătoare de Dumnezeu, 
Fecioara Maria, care lăcăş sfinţit şi însufleţit al Cuvântului lui Dumnezeu pe sine 
s-a făcut. Pe aceasta a numit-o Vlaherne, după biserica cu acelaşi nume. Și a 
stabilit în biserica aceasta preoți vrednici şi cu teamă de Dumnezeu din ceata 
monahilor, ca să cânte şi să-L slăvească pe Dumnezeu, ca dar de schimb pentru 
bunătatea şi pentru toate cele ce vin de sus, de la Dumnezeu”. 


Nu a omis încă să se îngrijească nici de Bisericile vechi şi de cele „stricate”. Le-a 
reparat şi „le-a împodobit cum se cuvine" cu tot ce era nevoie pentru sfânta lor 
slujire „prin mâna sa cea binevoitoare şi bogată”. 


5. Sfârşitul vieţii sale 


„Nevoia chemării” l-a determinat pe cinstitul episcop al Cretei să meargă la 
Constantinopol. Care a fost această nevoie ce l-a purtat în Constantinopol nu ştim. 
Ambii biografi ai săi - desigur, succesori vieţii lui - tac. Mulţi dintre noii 
cercetători corelează călătoria aceasta cu iconomahia, care izbucnise deja, şi cu 
poziţia iconofilă pe care o adoptase Sfântul Andrei. În Constantinopol, mulţi l-au 
primit cu dragoste şi cinste, îl vizitau des ca să obțină de la el vreun anume folos 
duhovnicesc: „mulți de la acesta har au dobândit peste măsură, iar de roua 


învăţăturii lui inima lor se umplea". Aici în Constantinopol şi-a prevăzut sfârşitul 
vieţii sale trupeşti: „din viaţă mă voi retrage după călătoria aceasta”. Într-adevăr! 


Întorcându-se din Constantinopol în Creta, a murit în Eresso, din insula Lesbos, în 
data de 4 iulie 740 d.Hr. A fost înmormântat acolo, în Biserica Sfintei muceniţe 
Anastasia. 


Canonizarea sa ca Sfânt a avut loc destul de repede, dacă ţinem cont de realitatea 
că rânduiala Canonului său a fost compilată de către Teofan Scribul (f 845). 


Biserica îi cinsteşte pomenirea în data de 4 iulie - ziua fericitei sale adormiri. 
6. Opera sa scrisă 


Sfântul Andrei s-a distins ca predicator şi imnograf. Lucrarea sa poetică este 
majoritar encomiastică. A elogiat-o cu multă pasiune pe Preasfânta Născătoarea de 
Dumnezeu: s-au păstrat minunatele sale omilii la Buna Vestire, la Naşterea Maicii 
Domnului, la Întâmpinarea Domnului, la Intrarea în Biserică a Născătoarei, la 
Adormirea ei, precum şi la Imnul Acatist. 


Omiliile sale le întâlnim şi la alte sărbători împărăteşti, precum la Naşterea 
Domnului, la Tăierea împrejur şi la Schimbarea la Faţă. Un alt grup de omilii sunt 
cele encomiastice la diferiți sfinţi, precum la apostoli şi ucenici (loan, Luca, Iacob 
- ruda Domnului, Tit), la persoane înrudite cu Domnul (Ioachim şi Ana, loan 
Botezătorul), la martiri (la cei zece martiri din Creta, la Sfântul Gheorghe, la Sfinţii 
doctori fără de arginţi Cosma şi Damian), la Sfântul Nicolae, la Sfântul Patapie şi 
la cinstita Cruce. 


Sfântul Andrei a fost mai cu seamă imnograf. Poate de aceea şi cuvintele sale sunt 
intens influențate de către ritmul înflăcărat al poeziei. Cuvântul său este viu, rapid 
şi curgător. Cunoştea bine tainele retoricii şi avea o adâncă cunoştinţă a limbii 
atice, care se folosea în Biserică. Omiliile sale demonstrează însă şi profunda 
cunoaştere a Sfintei Scripturi şi, desigur, a Vechiului Testament, pe care de multe 
ori îl interpretează alegoric, ca apoi să tragă concluzii folositoare pentru viaţa 
morală a auditoriului său: „Pentru întâia oară atunci, remarcă mai tânărul scriitor, 
şi cu siguranţă, în manieră unică până astăzi, s-au auzit în Creta predicile ce aveau 
două caracteristici ale cuvintelor lui Andrei: măiastra prelucrare retorică şi înaltele 
sensuri teologice. Ehrhard îl caracterizează ca «cel mai bun retor bisericesc al 
perioadei bizantine». Problema este dacă stilul său, în ceea ce priveşte bogăția 
nuanţelor, pasiunea şi arta a fost ajuns de altcineva”. 


Sfântul Andrei este considerat părintele imnelor numite canoane. A compus textul 
şi melodia unui număr impresionant de irmoase şi condace, idiome şi stihiri. 
Alcătuirea canoanelor de către Sfântul Andrei şi ceilalţi doi mari melozi - Cosma 
de Maiuma şi loan Damaschin - [proveniți] tot din Ierusalim, a îndepărtat 
precedenta specie a poeziei: - condacul. Canonul s-a afirmat ca o lucrare poetică 
suverană în viaţa liturgică a Bisericii şi a continuat să domine până astăzi. 


În imnografia eclesială, au fost numite canoane acele imne lungi, alcătuite din ode 
(cântări), ce variază ca număr şi nu depăşesc niciodată nouă cântări. Fiecare 
cântare include o strofă de introducere, numită irmos, iar apoi trei până la patru 
strofe, numite tropare, ce sunt cântate în legătură cu glasul irmosului. De multe ori 
canoanele au şi un acrostih. Acesta este o mică frază care ne oferă numele poetului 
ce a compus canonul sau face referire la premisa sărbătorii pe care canonul o laudă, 
dând o formă întregului canon, de la primul rând al irmoaselor până la tropare. De 
multe ori acrostihul este alfabetic. 


Aşa cum am menţionat, fiecare canon este alcătuit dintr-un număr diferit de 
cântări. Niciodată nu trece de nouă, aşa cum sunt şi cântările din Sfânta Scriptură), 
pe care Biserica le-a folosit în cultul ei, împreună cu cântarea psalmilor. 


Interpretând irmoasele Canonului Mare vom vorbi pe larg despre aceste nouă 
cântări biblice. 


Canoanele Sfântului Andrei au ca subiect pe [Mântuitorul] Hristos, pe Născătoarea 
de Dumnezeu, pe [loan] Înaintemergătorul, pe sfinţi dar şi sărbători ale Triodului şi 
ale Penticostarului şi multe altele. Textul lor se distinge prin limpezime, prin 
învăţătura şi măreția caracterului ei. Sfântul Andrei, exprimându-și mulțimea 
sentimentelor sale şi profunzimea cea adâncă în diferite aspecte ale vieţii în 
Hristos, devine călăuză a fiecărui credincios, care cântă sau ascultă imnele sale, în 
retragerea spre pocăință şi zdrobire sau spre trăirea cu intensitate a tainei mântuirii. 


B. Canonul cel mare 


1. Structura 


Cea mai importantă şi mai cunoscută operă din toate lucrările Sfântului Andrei 
este, fără îndoială, Canonul cel mare. Se distinge de celelalte multe canoane prin 
originalitatea şi întinderea sa. Această întindere este cea care 1-a oferit titulatura de 
cel mare. 


Canonul cel mare este unul dintre cele mai nobile producţii ale profunzimii 
religioase. Valoarea sa, din punct de vedere teologică, este mare, deținând această 
superioritate în întreaga poezie eclesiastică şi în cultul Bisericii. 


Canonul este alcătuit din nouă cântări, dintre care cea de-a doua şi a treia au câte 
două irmoase, iar cântarea a şasea se divide în două secțiuni. Prima secţiune are 
propriul ei irmos. Poate că în vechime a influenţat şi alcătuirea finală a Triodului. 
Înaintea fiecărui tropar se găseşte câte un stih din Fericiri. În acord cu numărul şi 
dispunerea troparelor trebuie să spunem că există o varietate de forme în 
manuscrise şi, astfel, nu putem şti cu exactitate care este numărul troparelor 
autentice şi care au fost adăugate mai apoi. Evident că troparele care se referă la 
Sfânta Maria Egipteanca şi la însuşi Sfântul Andrei nu poartă amprenta Sfântului 
Andrei, ci sunt creaţii ulterioare. (La concluzia aceasta au ajuns toţi cercetătorii, de 
aceia nici noi nu o scăpăm din vedere în prezenta lucrare). 


În acord cu Triodul, carte ce se găseşte în uzul liturgic al Bisericii, şi pe care noi 
am folosit-o, numărul troparelor este următorul: prima cântare - 25, a doua - 41, a 
treia - 28, a patra - 29, a cincea - 23, a şasea - 33, a şaptea - 22, a opta - 22 şia 
noua - 27. În total, Canonul cel mare este compus din 11 irmoase şi 250 de tropare. 
După o primă versiune, Sfântul Andrei a scris atâtea tropare, câte sunt şi stihurile 
celor nouă cântări biblice. 


2. Motivele redactării 


Împrejurările care au condus pe Sfântul Andrei să compună Canonul, nu ne sunt 
cunoscute. Nu avem mărturii concrete, care să ne precizeze amănunte despre 
timpul, locul şi cadrele compoziţiei sale. În acest sens, un oarecare ajutor ni-l oferă 
câteva elemente personale şi indicii ale Canonului însuşi. Uneori, poetul se referă 
la vârsta sa: „Pe mine, cel lepădat înaintea uşilor Tale, Mântuitorule, măcar la 
bătrâneţe..." (cântarea 1, tropar 13); „Din tinereţe, Mântuitorule, poruncile Tale le- 


am lepădat, şi mi-am trecut toată viaţa cu pofte..." (cântarea 1, tropar 20); „Timpul 
vieţii mele este scurt..." (cântarea a 4-a, troparul 23. Vezi şi troparul al 2-lea, 
precum şi cântarea a 8-a, troparul 6, etc.). 


Din indiciile de mai sus trebuie să concluzionăm că poetul a compus Canonul la o 
vârstă înaintată. 


Ultimul tropar al marelui Canon ne oferă posibilitatea de a stabili cu exactitate 
locul scrierii: „Cetatea ta păzeşte-o, Preacurată Născătoare de Dumnezeu; că în tine 
aceasta cu credinţă împărăţind, în tine se şi întăreşte, şi prin tine biruind, înfrânge 
toată încercarea, dezarmează pe vrăjmaşi şi îndreptează pe supuşii ei”. 


Se vede, aşadar, că Sfântul Andrei a scris Canonul în Constantinopol, fie înainte de 
alegerea sa ca arhiepiscop al Cretei, fie într-o oarecare călătorie făcută imediat 
după biruinţele grecilor asupra barbarilor („în tine se şi biruieşte”, „prin tine se 
biruieşte", „înfrânge toată încercarea", „dezarmează pe vrăjmaşi"). Poate fi anul 
717, după [respingerea] arabilor. 


3.Tema 


Sinaxarul din Joia celei de-a cincea săptămâni a Postului Mare (aşadar, a zilei în 
care se cântă marele Canon) se referă la tema, la cuprinsul şi la scopurile poemului: 
„[Culegând şi strângând la un loc] toată istoria Vechiului şi a Noului Testament, 
a alcătuit cântarea aceasta de la Adam până la înălţarea lui Hristos şi predica 
Apostolilor. Prin canonul acesta îndeamnă tot sufletul să râvnească şi să urmeze, 
după putere, toate faptele bune ale istoriei Vechiului şi Noului Testament, să fugă 
de toate faptele rele şi să alerge totdeauna la Dumnezeu, prin pocăință, prin 
lacrimi şi mărturisire şi prin alte fapte bine plăcute lui Dumnezeu” . 


Aşadar, tema Canonului mare este prezenţa stării tragice a păcatului în omul căzut, 
precum şi îndemnul său fierbinte spre pocăință şi întoarcere la Dumnezeul cel viu 
şi adevărat. 


Tratarea temei este originală, energică, dramatică, şi încadrează un număr bogat de 
modele scripturistice. Folosirea modelelor biblice are drept scop îndemnarea 
sufletului să imite faptele bune ale celor evlavioşi şi să se îndepărteze de faptele 
cele rele ale celor nedrepți. Cele mai multe exemple biblice sunt preluate din 
Vechiul Testament. Aceasta mai cu seamă, în primele opt cântări unde, se referă, 
desigur, în mod sporadic la persoane şi evenimente neo-testamentare. Însuși poetul 
ne subliniază aceasta în troparul al 2-lea din cea de-a noua cântare: „[i-am adus 


aminte, suflete, de la Moise facerea lumii, şi toată Scriptura cea aşezată de acela; 
care îți povesteşte ţie de cei drepți şi de cei nedrepţi; din care celor de al doilea, 
[adică celor nedrepţi] ai urmat, o, suflete, păcătuind lui Dumnezeu, iar nu celor 
dintâi". 


Personajele biblice, care sunt prezentate de autor, sunt judecate în raport cu 
purtarea lor față de Dumnezeu şi de Legea Lui, şi prin comportarea lor în 
comunitatea iudaică. Astfel, se evidenţiază mai cu seamă valoarea pedagogică, atât 
al modelelor pline de nădejde, pe care credinciosul ar trebui să le imite, cât şi a 
celor respingătoare, de care este dator să se îndepărteze. 


Sfântul Andrei extrage tema canonului său din diferite cărți ale Vechiului 
Testament. Cele mai multe sunt extrase din cărţile lui Moise (Pentateuh), însă nu 
lipsesc nici alte cărți, precum cea a lui Isus Navi, a Cronicilor, a Regilor, a 
Psalmilor, a lui lov, a lui lona, a lui leremia şi a lui Daniel. 


Cântarea a noua este singura care este inspirată din Noul Testament; pentru aceasta 
şi Sfântul Andrei împrumută modelele troparelor acestei cântări exclusiv din cele 
neo-testamentare. De altfel, el însuşi anunţă în troparul al patrulea, că va începe 
folosirea modelelor neo-testamentare: „Pildele Scripturii celei noi îţi aduc ţie, ca să 
te ducă pe tine, suflete, spre umilinţă; râvneşte dar drepţilor, iar de păcătoşi te 
leapădă, şi înduplecă pe Hristos cu rugăciunile tale, cu postul, cu curăţia şi cu 
smerenia". 


Modelele acestea se referă mai ales la lisus Hristos şi la minunile Sale şi sunt 
preluate exclusiv din Evanghelii. 


4. Întrebuinţarea 


Se pare că de la început marele Canon a fost destinat cultului. Acest fapt se deduce 
din modelul său poetic, din corelarea sa cu acele cântări biblice care erau în 
folosinţa liturgică a Bisericii primare şi din întreaga sa structură ce conţine 
implorări, invocări liturgice şi alte elemente de ordin ritualic. Unde şi când anume 
a fost folosit în practica liturgică nu ne este cunoscut. Poate în bisericile din Creta, 
unde încă Sfântul Andrei trăia şi era episcop. 


Astăzi, în practica liturgică care s-a impus, marele Canon se cântă, aşa cum este 
cunoscut, la Utrenia din Joia săptămânii a cincea din Postul mare. Din acest motiv 
şi ziua respectivă este cunoscută sub numele de „Joia marelui Canon". La mănăstiri 
se continuă vechea tradiție de a fi cântat la Utrenie, în timp ce la bisericile de 


enorie din oraşe, el se cântă Miercuri seara împreună cu rânduiala Pavecerniţei 
mici. Împreună cu rânduiala Canonului mare se citeşte viaţa Sfintei Maria 
Egipteanca şi se cântă şi canonul închinat acestei Sfinte, purtând acrostihul: 
„Cuvioasă Maică Marie, roagă-te lui Dumnezeu pentru noi”. 


Pomenirea Sfintei Maria se face pe data de 1 aprilie şi în cea de-a cincea duminică 
a Postului mare. Corelarea vieţii ei cu marele Canon şi adaosul de mai târziu al 
unui canon special, care a fost redactat sub influenţa primului, s-a făcut fiindcă 
această mare Sfântă este un exemplu puternic şi veritabil al pocăinţei, exemplu ce 
se combină în mod perfect cu duhul şi scopurile Canonului mare. 


Indicaţia tipiconală a Triodului ne spune următoarele: „Miercuri seară, la ora 
rânduită, se adună credincioşii în Biserică. Preotul dă binecuvântarea, urmează cei 
şase psalmi, Aliluia şi troparele Treimice... şi începe a se citi viaţa Sfintei Maria 
Egipteanca în două stări. După Psalmul 50 începem a cânta Canonul cel mare, rar, 
cu glas umilit şi cu inimă înfrântă; făcând la fiecare tropar câte trei închinăciuni şi 
spunând: Miluieşte-mă, Dumnezeule, miluieşte-mă". 


Importanţa marelui Canon în viaţa liturgică a Bisericii este certificată şi de alte 
două elemente pe care le deţinem: primul, că Joi dimineaţă a fost rânduit să fie 
săvârşită Liturghia Darurilor mai înainte sfințite, dovadă a preţuirii conştiinţei 
liturgice a Bisericii faţă de ziua în care cântăm marele Canon; iar al doilea, că în 
alte patru părți, aşadar fragmentar, Canonul se cântă împreună cu slujba 
Pavecerniţei mari, în primele patru zile din săptămâna întâi a Postului mare. 


Canonul cel mare se cântă pe glasul al doilea. Este un glas dulce, plin de smerenie 
şi care exprimă, mai cu seamă, doliul şi zdrobirea sufletului. Pentru acest motiv 
este mult întrebuințat în imnografia Săptămâni Patimilor. Desigur, ritmul său 
irmologic, alert, în care se cântă troparele marelui Canon, în afară de smerenia şi 
de durerea pe care o transmit, exprimă şi îngrijorarea cea sfântă a existenţei, pentru 
izbăvirea ei în Hristos. 


5.Elemente poetice 


Marele Canon este o lucrare de inspiraţie poetică cu un bogat lirism şi cu elemente 
sensibile abundente. Descrierile vii, imaginile pline de culoare, mulțimea 
exemplelor, simbolurile puternice, precum şi limbajul simplu dar, în acelaşi timp, 
plin de viaţă în relaţie cu psalmodierea smerită, adaugă poeziei o frumuseţe şi un 
aspect aparte, atrăgând interesul auditoriului şi/sau al cititorului. 


În mod concret, trimitem la următoarele elemente poetice: Sfântul Andrei păstrează 
cu atenție isosilaba şi omotonia între irmoase şi tropare. Rareori se face excepție, 
din cauza faptului că autorul nu a reuşit să găsească cuvântul potrivit sau din cauza 
erorilor copiştilor. Adeseori întâlnim rima, mai des aliteraţia şi nu rareori refrenul. 
Folosirea întrebărilor şi introducerea dialogurilor, la care recurge poetul adeseori, 
adaugă Canonului un dramatism intens. 


Stilul Canonului este mai cu seamă unul plin de viaţă şi înfrumusețat. Folosirea 
treptată şi inegală a formelor creează o anumită vivacitate, iar puternicele antiteze 
prezente în cuvinte dă noi sensuri. Imaginile poetice, comparaţiile, impresionantele 
adjective, precum şi minunatele cuvinte pe care le foloseşte, asigură frumuseţea şi 
nota distinctă a Canonului. 


Personajele biblice sunt zugrăvite cu putere şi dinamism, iar evenimentele istorice 
sunt descrise printr-o minunată reprezentare şi o densitate remarcabilă. Desigur, nu 
lipsesc nici repetițiile, care în multe cazuri sunt monotone şi plictisitoare, precum 
şi o anumită stereotipie în structura troparelor, prin care prima parte cuprinde 
modelul biblic, iar cea de-a doua învățămintele morale pentru imitare sau pentru 
evitare. Însă dincolo de aceste imperfecţiuni, marele Canon este mai cu seamă un 
smerit poem liturgic, un fruct al profundei experienţe duhovniceşti şi o creaţie rară 
a artei imnografice. 


Încheind această mică introducere, credem că se impune să facem aici şi 
următoarea precizare: Sfântul Andrei vorbeşte la persoana întâi. El descrie în culori 
întunecate starea sufletului său. Îşi impută sieşi greutatea păcatelor şi delictele 
odioase. Oare exprimă starea sa personală şi modul în care a vieţuit sau, din motive 
didactice, descrie starea generală a omului păcătos? În mod sigur, va trebui să 
acceptăm a doua variantă. Sfântul Andrei s-a dăruit lui Dumnezeu din anii tinereţii. 
Întreaga sa viaţă şi-a dedicat-o slujirii Bisericii. Prin urmare, este imposibil ca el să 
fi trăit vreo perioadă a vieţii sale în înstrăinare față de voia lui Dumnezeu, supus 
fiind păcatului. De altfel, prin libertatea pe care o are ca poet şi prin smerenia care- 
| caracterizează, Sfântul Andrei ne descrie omul supus în întregime păcatului, 
amploarea căderii sale morale dar şi încercarea sa de a se îngriji cu privire la în- 
toarcerea pe cărarea cea îngustă a pocăinţei, alături de Dumnezeu. Şi face acest 
lucru întrebuinţând cuvântul său la persoana întâi şi vorbind ca şi cum ar fi vorba 
despre el însuşi. 


6. Bibliografie şi prescurtări 


Pentru cititorul care ar dori o informare extinsă cu privire la viaţa şi opera 
Sfântului Andrei, consemnăm aici studiile cele mai importante, care există în limba 
greacă şi pe care le-am avut în vedere şi noi: 


1. Cele mai multe omilii editate şi un număr însemnat de imne se găsesc în colecția 
lui J.P. Migne, Patrologia Graeca, 97:805-1444. 

2. „Bios 105 £v oyios Ilarpoc înv Av5p&ov rod lepoooivuirov, APyLerioKOnov 
Kpirns, svyypapeis napă NKNTA TE NOVELPNuOV TATPIKLOV KOL KVEOTOPOG”. A 
fost editată de către Ath. Papadopoulou-Kerameus, în: Avăiekra lepoooivpuriKiig 
Xrayvoioyioc, vol. 5, Sankt- Petersburg, 1898, pp. 169-179. 

3. Macarie al Macrei, „Bioc Tod dyiov Av5pov ăpyiemokonov Kpirnc, Tod 
Tepoooivuirov”. A fost publicată de Vasilios Laourdas, în: Kpnrică Xpovuă, VII 
(1953), pp. 63-74. (O parafrazare a sa, în opera Sfântului Nicodim Aghioritul, 
N&ov 'EkAdpiov, Constantinopol, 1863, pp. 151-155). 

4. Eustratiados, Sofronios, „Av5peac 0 Kphrns 0 lepooo-Avuirne”, în: N£a Xuobv, 
XXIX (1934), pp. 673-688 şi XXX (1935), pp. 3-10, 147-153, 209-217, 269-283, 
321-342 şi 462. 

5. Themelis, Hrisostomos, (mitropolitul Messinei) „O Meyoc Kovov (siooyoyiă 
Tv)”, în: A5oyn, | (1947), pp. 44-66. 

6. Idem, „>x6AMua ei Tov Meyav Kovova Av5p&ov Kphrnc”, în: Apiopeiruți 
BipisoOnrn, XVI (1951), p. 46 şi XXI (1956), p. 352 (o lucrare foarte importantă, 
laborioasă, care ne-a ajutat esenţial). 

7. Laourdas, Vasilios, „O &pioc Av&ptac 0 €&v Tîj Kpioa rai n Kphrn eri 
eikovouayiac”, în: Kpnră Xpovuă, V (1951), pp. 41-49. 

8. Nellas, Panaghiotis, „I& GăvOponoioyă Kai KOGHOAOVIK& rAaioia TIS 
Axkoiovbiag rod Meyâiov Kavâvo”, în: Kowovia, XXI (1978), pp. 21-29 şi 117- 
136, precum şi în lucrarea sa: Zâov Beovuevov. Ilpoonriec pă pă 0p0650En 
KATAvONON TOD &vOponov, Enonreia, Atena, 1979, pp. 183-224. 

9. Xidis, Theodoros, „Av&pea 6 Kpirns 0 mporog Kavo-voypâ&poc”, în: Nea 
Eoria, XLV (1949), pp. 292-298 şi în lucrarea sa: Bvlavriwvn Yuvoypapia, Atena, 
1978, pp. 52-67. 

10. Papadoupoulos-Kerameus, A., „O Meyac Kavov Av5peovrod Kphrnc”, în: 
Exkimoiuorik6g Păpoc, III (1910), pp. 501-513. 

11. Tomadakis, Nicolaos, „Avâptag 6 Kphrnc”, în: O.H.E., vol. 2, Atena, 1963, 
coll. 674-693. 

12. Hristos, Panaghiotis, „O Meyoc Kavov Av&peov rod Kphrns”, în: I'pny6pros 0 
Iladau&, XXXIII (1950), pp. 217-222 şi 227-285; XXXĂIV (1951), pp. 25-33 şi 
XXXV (1952), pp. 11-21 şi 86-96 (un studiu foarte important). 


Canonul cel mare — Text, traducere, comentarii 
Cântarea 1 - Ajutor şi acoperitor 


Irmos: Ajutor şi acoperitor S-a făcut mie spre mântuire. Acesta este Dumnezeul 
meu şi Îl voi slăvi pe El; Dumnezeul părintelui meu şi Îl voi înălța pe EI, căci cu 
slavă S-a prea slăvit. 


Fiecare canon are ca primă cântare un irmos ce se referă întotdeauna la prima 
cântare biblică a Bisericii noastre. Este imnul pe care l-a cântat poporul israelit plin 
de recunoştinţă faţă de Dumnezeu, atunci când în mod miraculos a trecut prin 
Marea Roşie şi s-a salvat de armata lui Faraon, care l-a persecutat. Cântarea 
aceasta este cuprinsă în capitolul al 15-lea din cartea Ieşirea. 


Aici, Sfântul Andrei foloseşte al doilea vers în formă intactă şi, în finalul 
irmosului, aşază începutul imnului: „Să cântăm Domnului, căci cu slavă S-a prea 
slăvit!" (versul 1). 


1. De unde voi începe a plânge faptele vieţii mele celei ticăloase? Ce începere voi 
pune, Hristoase, acestei tânguiri de acum? Ci ca un milostiv, dă-mi iertare 
greşelilor. 


Evident. în acest prim tropar, aşa cum şi în cel de-al doilea şi în multe altele, 
tânguirea şi plângerea, caracteristici ale marelui Canon. Imnograful vorbeşte la 
persoana întâi iar în alte locuri monologhează, întorcându-se spre sufletul său. 
Troparul acesta ne aminteşte de exprimările profetului Ieremia şi de cele cuprinse 
în cartea Plângerilor (ler. 9:1, PI. 1:2, 2:11). 


2. Vino, ticăloase suflete, împreună cu trupul tău, de te mărturiseşte la Ziditorul 
tuturor. Şi îndepărtează-te de acum de nebunia cea mai dinainte şi adu lui 
Dumnezeu lacrimi de pocăință. 


De la acest tropar şi desigur, de la expresia „Ziditorul tuturor” autorul începe 
menţiunea sa cu privire la primele evenimente ale istoriei umane, pe care ni le 
relatează Sfânta Scriptură. Necugetarea („nebunia cea mai dinainte"), pe care 
poetul o prezintă sufletului său, este decăderea omului din cauza păcatelor sale în 
poziţia animalelor lipsite de judecată. 


3.Râvnind neascultării lui Adam celui întâi zidit, m-am cunoscut pe mine 
dezbrăcat de Dumnezeu şi de împărăţia cea pururea fiitoare şi de desfătare, 
pentru păcatele mele. 


Poetul se compară pe sine însuşi cu Adam. Expresia „dezbrăcat de Dumnezeu" are 
înţelesul că omul păcătos pierde harul lui Dumnezeu, se goleşte aşadar de EI. De 
multe ori, Sfântului Apostol Pavel compară harul lui Dumnezeu, pe Însuşi Hristos 
şi darurile Sale dumnezeieşti, cu îmbrăcămintea. Caracteristic este versetul Gal. 
3:27: „Câţi în Hristos v-aţi botezat, în Hristos v-aţi şi îmbrăcat" (vezi, de ase- 
menea, şi: Lc. 24:49, Rom. 13:14, 1 Cor. 15:53-54, Ef. 4:24, 6:14). Expresia despre 
care am vorbit, reaminteşte pasajul din Fc. 3:7, care se referă la gradul de 
conştientizare a goliciunii primilor oameni de după căderea lor: „Şi au cunoscut că 
erau gol”. 


4. Vai, suflete sărman! Pentru ce te-ai asemănat Evei celei dintâi? Că ai căzut 
rău şi te-ai rănit amar; că te-ai atins de pom şi ai gustat cu îndrăzneală 
mâncarea cea nechibzuită. 


Chinuirea sufletului va fi un subiect repetat în multe tropare ale Canonului. Poetul 
compară sufletul său cu cel al Evei. Eva, precum menţionează cartea Facerea (3:6), 
„socotind că rodul pomului este bun de mâncat şi plăcut ochilor la vedere şi 
vrednic de dorit, pentru că dă ştiinţă, a luat din el şi a mâncat şi a dat bărbatului său 
şi a mâncat şi el". 


Astfel se petrece şi cu sufletul păcătosului: el priveşte cu înverşunare şi cu o 
curiozitate păcătoasă, suferă din cauza săgeţilor aduse de dorinţe şi în cele din 
urmă, ajunge să culeagă şi să guste mâncarea cea iraţională, care nu este nimic 


altceva decât păcatul. Exprimarea „te-ai asemănat" (Ti OHOLWONG) poate că a 
fost împrumutată de poet din Plângerile lui Ieremia 2:13: „Cu cine te voi asemăna, 
cu cine aş putea să te pun alături, o, fiică a lerusalimului?". 


5. În locul Evei celei trupeşti, mi S-a făcut mie Evă a minţii gândul cel cu poftă 
trupească, arătându-mi cele plăcute, şi gustând pururea din băutura cea amară. 


Poetul continuă comparația pe care a început-o în troparul precedent. „Eva cea 
simţitoare" este prima, este cea din cartea Facerea. „Evă a minţii" este gândul cel 
înverşunat, care se adăposteşte „în trup", aşadar, înlăuntrul omului căzut, şi care-l 
îndeamnă continuu spre păcat, înşelându-l prin dulceaţa sa superficială. Foarte 
expresiv, Apostolul Pavel ne descrie această situaţie (Rom. 7:17-23). 


6. Adam din Eden, după dreptate a fost lepădat, nepăzind singura Ta poruncă, 
Mântuitorule. Dar eu ce voi pătimi, eu cel care am călcat totdeauna cuvintele 
Tale cele dătătoare de viaţă? 


Fiindcă Adam a încălcat porunca lui Dumnezeu a fost izgonit din Eden, locul 
desfătării: „Şi izgonind pe Adam, l-a aşezat în preajma grădinii celei din Eden" 
(Fc. 3:24). Greşeala protopărinţilor se referă la încălcarea unei singure porunci a 
lui Dumnezeu. Astfel, poetul se întreabă ce va păţi el însuşi, cel care încontinuu a 


călcat poruncile lui Dumnezeu. „Cuvinte dătătoare de viață” (ConNpă A0yL0) 
sunt dumnezeieştile porunci, a căror respectare asigură omului posibilitatea vieţii 
celei adevărate. Profetul David spune despre poruncile lui Dumnezeu: „Cunoscute 
mi-ai făcut căile vieţii" (Ps. 15:11). Domnul lisus Hristos a declarat: „Cuvintele pe 
care vi le-am spus sunt duh şi sunt viaţă" (In. 6:63), iar Apostolul Pavel remarcă: 
„Căci cuvântul lui Dumnezeu este viu..." (Evr. 4:12). 


7. Întrecând eu de bunăvoie uciderea lui Cain, m-am făcut cu ştiinţă ucigaş al 
sufletului, umplându-mi trupul de viermi şi războindu-mă împotriva lui, cu 
faptele mele cele rele. 


Cain, care a fost întâiul născut al primilor creaţi, Adam şi Eva, a ucis pe fratele său, 
Abel (Fc. 4). În locul lui Cain, primul ucigaş de frate, poetul se aşează pe sine 
însuşi, mărturisind că şi el a devenit ucigaș al conştiinţei sale, ucigaş al acestei voci 
a lui Dumnezeu, care este adânc sădită în străfundurile fiecărui om. A ucis-o prin 
hrana şi dezmierdarea poftelor păcătoase ale trupului său, care s-au dovedit a fi 
împotriva sufletului său. „Căci trupul nostru, spune Apostolul Pavel, pofteşte 
împotriva duhului, iar duhul împotriva trupului; căci acestea se împotrivesc unul 
altuia, ca să nu faceţi cele ce aţi voi" (Gal. 5:17). 


8. lisuse, nu m-am asemănat dreptăţii lui Abel. Daruri bineprimite nu Ţi-am 
adus niciodată, nici fapte dumnezeieşti, nici jertfă curată, nici viaţă fără 
prihană. 


Poetul se întoarce spre lisus. El mărturiseşte în văzul tuturor că nu s-a asemănat lui 
Abel în virtute şi că nu a oferit lui Dumnezeu daruri bine primite: fapte plăcute de 
Dumnezeu, jertfă curată şi viaţă fără prihană. Abel este modelul bărbatului drept şi, 
desigur, pre închipuire a lui Hristos. Cartea Facerea menţionează: „ŞI a adus şi 
Abel din cele întâi născute ale oilor sale şi din grăsimea lor. Şi a căutat Domnul 
spre Abel şi spre darurile lui" (Fc. 4:4). Despre dreptatea lui Abel vorbeşte şi 
Apostolul Pavel: „Prin credință, Abel a adus lui Dumnezeu jertfă mai bună decât 


Cain, pentru care a luat mărturie că este drept, mărturisind Dumnezeu despre 
darurile lui; şi prin credinţă grăieşte şi azi, deşi a murit" (Evr. 11:4. Vezi şi 1 In. 
3:12). 


9. Precum Cain, aşa şi noi, ticălosule suflete, am adus fapte murdare 
Făcătorului tuturor şi jertfă vrednică de mustrare şi viaţă netrebnică; pentru 
acestea ne-am şi osândit împreună. 


În troparul acesta, Sfântul scriitor, dialogând cu sufletul său, nu se mai referă la 
Abel şi la dreptatea lui, ci la Cain şi la răutatea sa. Se pune pe sine însuşi în aceeaşi 
soartă cu Cain. Cartea Facerea ne precizează: „Cain era lucrător de pământ. Dar 
după un timp, Cain a adus jertfă lui Dumnezeu din roadele pământului”. Dar 
Dumnezeu „spre darurile lui Cain n-a căutat" (Fc. 4:2-5). Darurile şi jertfa lui Cain 
nu au fost acceptate de Dumnezeu iar poetul ne mărturiseşte că, precum Cain, şi el 
însuşi a oferit lui Dumnezeu fapte murdare, o jertfă vrednică de pedeapsă şi o viaţă 
destrăbălată. 


10. Ziditorule, făcându-mă lut viu, ai pus întru mine trup şi oase, suflare şi 
viață; dar, o! Făcătorul meu, Mântuitorul meu şi Judecătorul meu, primeşte-mă 
pe mine cel ce mă pocăiesc. 


Dumnezeu este Creatorul: „Şi a creat Dumnezeu pe om, luând ţărână din 
pământ...", spune cartea Facerea 2:7. Toţi suntem creaţia mâinilor Sale: „Şi acum, 
Doamne, Tu eşti Tatăl nostru, noi suntem lutul şi Tu olarul, toți lucrul mâinilor 
Tale suntem" (Is. 64:7. Vezi şi 45:9; ler. 18:6, Rom. 9:20-21). 


Extrem de sugestiv este verbul a plăsmui ((OONANOTEO), prin care Sfântul Andrei 
doreşte să exprime transformarea lutului în ființă vie, precum cum este omul. 
„Trup şi oase" exprimă existenţa trupească a omului, iar „suflarea şi viaţa" este 
[existenţa] sufletească şi duhovnicească. Cele două, împreună, alcătuiesc un singur 
om, care este creatură a lui Dumnezeu: „Pentru că a Lui făptură suntem" (Ef. 2:10). 
EI este Cel ce „dă tuturor viaţă şi suflare şi toate" (FA. 17:25). 


11. Mărturisesc Ţie, Mântuitorule, păcatele pe care le-am făcut, şi rănile 
sufletului şi ale trupului meu, pe care tâlhăreşte le-au pus înlăuntrul meu 
gândurile cele ucigătoare. 


Poetul se adresează Mântuitorul Hristos cu dispoziție spre mărturisire. El decide 
destăinuirea păcatelor pe care le-a făcut. Doreşte să scoată în evidenţă rănile pe 
care le poartă în sufletul şi în trupul său, răni pe care le-au deschis alţi tâlhari, 


precum gândurile cele necurate. Foarte importantă este sublinierea interdependeţei 
sufletului şi a trupului dar şi a atitudinii acestora faţă de păcat. În troparul acesta 
gândirea poetului se îndreaptă spre Pilda samarineanului milostiv (Le. 10:30-36). 
În alte tropare, prezentate de mai jos, se va reîntoarce [la această pildă]. 


12. De am şi greşit, Mântuitorule, ştiu însă că iubitor de oameni eşti; baţi cu 
milă şi Te milostiveşti fierbinte; pe cel ce plânge îl vezi şi alergi ca un părinte, 
chemând pe cel rătăcit. 


Împreună cu mărturisirea stării sale de păcătoşenie, poetul îşi declară credinţa în 
iubirea de oameni (piavOpornia) a Mântuitorului. 


Cuvintele imnografului ne amintesc de exprimările asemănătoare ale Sfântului 
Simeon Noul Teolog: „Ştiu, Mântuitorule, că altul ca mine n-a greşit Ţic... dar şi 
aceasta ştiu, că mărimea greşelilor mele şi mulțimea păcatelor mele nu covârşesc 
răbdarea cea multă a Dumnezeului meu, nici iubirea Lui de oameni cea înaltă..." 
(Rugăciunea a șaptea, din Rânduiala Sfintei Împărtăşanii). 


Sfântul Andrei, ca să indice atitudinea lui Dumnezeu faţă de omul păcătos, îm- 
prumută expresii şi imagini din Pilda fiului risipitor (Lc. 15:11-32). 


13. Pe mine, cel lepădat înaintea uşilor Tale, Mântuitorule, măcar la bătrâneţe 
nu mă lăsa în iad, deşert, ci, mai înainte de sfârşit, ca un iubitor de oameni, dă- 
mi iertare greşelilor. 


[Subliniem] imaginea grandioasă a acestui tropar: în faţa uşii milei lui Dumnezeu, 
omul păcătos, ajuns la adânci bătrâneţi, Îl imploră pe Dumnezeu să-l mântuiască. 
Imaginea poetului redă, în opinia noastră, Pilda bogatului şi a săracului Lazăr „ce 
zăcea înaintea porţii bogatului, plin de bube" (Lc. 16:20), precum şi cea a celor 
zece fecioare (Mt. 25:1-13), unde cele neînţelepte (uopEc), când ajungând prea 
târziu, au rămas în afara porții închise, strigând: „Doamne, Doamne, deschide-ne 
nouă!". 


14. Eu Sunt cel căzut între tâlhari, în gândurile mele; cu totul sunt rănit acum de 
ele şi plin de bube; dar Tu însuţi venind de faţă, Hristoase Mântuitorule, 
vindecă-mă. 


Troparul acesta, precum şi următorul, este inspirat din Pilda samarineanului 
milostiv (Lc. 10:30-36). Imnografia noastră face adeseori apel la această parabolă, 


identificând tâlharii cu gândurile cele păcătoase care, pregătite fiind, pândesc în 
fiecare clipă să se repeadă împotriva sufletului, pentru a-l răni şi a-l pângări. 


15. Preotul, văzându-mă mai înainte, a trecut de mine, şi levitul, văzându-mă gol 
în nenorocire, nu m-a băgat în seamă. Dar Tu, lisuse, Cel care ai răsărit din 
Maria, venind de faţă, miluieşte-mă. 


Poetul continuă referirea sa la aceeaşi parabolă. Bunul samarinean din pilda despre 
omul rănit, din cauza săgeţilor gândurilor celor necuviincioase, este lisus, Care, ca 
un alt Soare, a răsărit în lume din pântecele Fecioarei Maria (vezi: Mal. 4:2 şi Lc. 
1:78, unde Domnul este numit „Soarele dreptăţii” şi „Răsăritul cel de sus"). 
Caracteristic este şi troparul de la Vecernia Naşterii Domnului: „Răsărit-ai 
Hristoase din Fecioară, Soare al dreptăţii...". 


16. Mielule al lui Dumnezeu, Cel ce ai ridicat păcatele tuturor, ridică de la mine 
lanţul cel greu al păcatului şi, ca un milostiv, dă-mi lacrimi de umilinţă. 


Domnul este Mielul lui Dumnezeu, după cum a fost vestit de către profetul Isaia 
(53:7) şi de Sfântul loan Botezătorul: „lată Mielul lui Dumnezeu, Cel ce ridică 
păcatele lumii" (In. 1:29). EI a ridicat pe umerii Săi păcatele lumii şi S-a jertfit 
pentru mântuirea oamenilor. Pentru aceasta, şi aici, poetul Îl roagă să ridice de pe 
dânsul „lanţul cel greu al păcatului”, „lanţul" fiind obiectul de metal, prin care se 
lega gâtul unui câine sălbatic. De asemenea, în vechime, a fost şi mijloc de tortură 
prin care se pedepsea cineva, strângându-i-se diferite părţi ale trupului. 


17. Este vremea pocăinţei, iar eu vin către Tine, Făcătorul meu; ridică de la 
mine lanţul cel greu al păcatului şi, ca un îndurat, dă-mi iertare de greşeli. 


„Vremea pocăinţei” este întreaga viață pământească a omului. Apostolul Pavel 
spune: „lată acum vreme potrivită, iată acum ziua mântuirii" (II Cor. 6:2). După 
moarte, posibilitatea de pocăință nu mai există: „Că nu este întru moarte cel ce Te 
pomeneşte pe Tine. Şi în iad cine Te va lăuda pe Tine?" (Ps. 6:5). 


Suntem datori, aşadar, să valorificăm şansa care ni se oferă, „răscumpărând 
vremea" (Ef. 5:16), fiindcă ea este „scurtă" (| Cor. 7:29). „Este cu cale, deci, să ne 
trezim şi, cât mai avem vreme, să ne întoarcem, pocăindu-ne, la Dumnezeu", 
mărturiseşte şi Sfântul Ignatie Teoforul (Epistola către Smirneni 9). [Expresia] 
„lanţul cel greu" de aici şi din alte tropare, mai jos, se repetă ca un refren. 


18. Să nu mă urăşti, Mântuitorule, să nu mă lepezi de la Faţa Ta; ridică de la 
mine lanţul cel greu al păcatului şi, ca un milostiv, dă-mi iertare de greşeli. 


Poetul revine la implorarea fierbinte a Mântuitorul Hristos. „Să nu mă urăşti..." ne 
aminteşte de rugăciunea din slujba Pavecerniţei „nu te scârbi de mine, cel păcătos 
şi întinat" şi de strigătul femeii păcătoase „nu mă îndepărta, nu te scârbi de mine, 
Dumnezeul meu" (Utrenia din Miercurea cea mare). Implorarea fierbinte a poetului 
o exprimă şi David: „Nu mă lepăda de la faţa Ta şi Duhul Tău cel sfânt nu-L lua de 
la mine" (Ps. 50:12). 


19. Greşelile mele cele de voie şi cele fără de voie, Mântuitorule, cele vădite şi 
ce-le ascunse, cele ştiute şi cele neştiute, toate iertându-le, ca un Dumnezeu, 
milostiveşte- Te şi mă mântuieşte. 


Aici, imnograful face distincţie între diferitele păcate, [împărțindu-le] în categorii: 
cele de voie şi cele fără de voie, cele văzute şi cele nevăzute, cele ştiute şi cele 
neştiute. 


„Milostivirea" din troparul acesta este similară cu cea a vameşului din Pilda 
vameşului şi fariseului: „Dumnezeule, milostiv fii mie păcătosului" (Lc. 18:13). 


20. Din tinereţe, Mântuitorule, poruncile Tale le-am lepădat, şi mi-am petrecut 
trecut toată viaţa cu pofte, neîngrijindu-mă şi lenevindu-mă; pentru aceasta Strig 
Ţie, Mântuitorule: măcar la Sfârşit mântuieşte-mă! 


David, referindu-se la duşmanii săi spunea: „De multe ori s-au luptat cu mine din 
tinereţile mele" (Ps. 128:1-2). Sfântul imnograf vorbeşte aici despre perioada cât a 
disprețuit poruncile lui Dumnezeu: din anii tinereţii şi până la apusul vieţii sale, 
stare în care încă se găseşte. 


21. Bogăția sufletului cheltuind-o întru păcate, pustiu sunt de virtuţi creştineşti 
şi flămânzind, strig: Părinte al îndurărilor, apucând înainte, miluieşte-mă! 


Troparul acesta este inspirat din Pilda fiului risipitor (Le. 15:11-32): „şi acolo şi-a 
risipit averea, trăind în desfrânări. Şi, după ce a cheltuit totul, s-a făcut foamete 
mare în ţara aceea, şi el a început să ducă lipsă...". Însă Dumnezeu este „Părintele 
al îndurărilor”: „l-a văzut tatăl său şi 1 s-a făcut milă", spune însăşi pilda (versetul 
20). Expresia este redată în întregime de către Apostolul Pavel: „Binecuvântat este 
Dumnezeu... Părintele îndurărilor şi Dumnezeul a toată mângâierea" (2 Cor. 1:3). 


22. Înaintea Ta cad, lisuse: greşit-am Ţie, milostiveşte- Te spre mine; ridică de la 
mine lanţul cel greu al păcatului şi, ca un îndurat, dă-mi lacrimi de umilinţă! 


Vezi şi troparul al 13-lea din această cântare. Frumoasa imagine şi plină de 
smerenie a păcătosului căzut la picioarele lui lisus, ca să ceară mila Sa, este 
preluată din narațiunea evanghelică despre femeia cea păcătoasă: „ŞI, iată, era în 
cetate o femeie păcătoasă... ŞI, stând la spate, lângă picioarele Lui, plângând, a 
început să ude cu lacrimi picioarele Lui, şi cu părul capului ei le ştergea. Şi săruta 
picioarele Lui şi le ungea cu mir" (Lc. 7:37-38). 


23. Să nu intri cu mine la judecată, vădind faptele mele, cercetând cuvintele şi 
îndreptând pornirile; ci cu îndurările Tale, trecând cu vederea răutăţile mele, 
mântuieşte-mă, Atotputernice. 


Vezi Ps. 142:2: „Să nu intri la judecată cu robul Tău, că nimeni din cei vii nu-i 
drept înaintea Ta". Poetul împarte păcatele sale în trei categorii: cele cu fapta, cele 
prin cuvânt şi cele săvârşite prin porniri, adică unele mişcări nesupuse şi 
înverşunate ale sufletului. 


Slavă..., a Treimii: 


24. Treime, Fiinţă prea înaltă, Căreia ne închinăm întru o Unime, ridică de la 
mine lanţul cel greu al păcatului şi, ca o milostivă, dă-mi lacrimi de umilinţă. 


Şi acum..., a Născătoarei: 


25. Născătoare de Dumnezeu, nădejdea şi ajutătoarea celor ce te laudă pe tine, 
ridică de la mine lanţul cel greu al păcatului şi, ca o Stăpână curată, mă primeşte pe 
mine cel ce mă pocăiesc. 


Troparele Canonului mare, care sunt introduse cu [formula] „Slavă Tatălui..." 
(doxastikon) au conţinut dogmatic şi se raportează la Dumnezeu Cel treimic. De 
asemenea, acele tropare care au ca început „Şi acum..." (theotokion) se referă la 
persoana Născătoarei de Dumnezeu şi la taina Întrupării dumnezeieşti. Ambele 
conţin aici ca refren cunoscuta expresie de mai sus a „lanţului celui greu”. 


Cântarea a 2-a - la aminte, cerule, şi voi grăi 


Irmos: Ja aminte, cerule, şi voi grăi; şi voi lăuda pe Hristos, Care a venit din 
Fecioară cu trup. 


Irmosul celei de-a doua cântări ale Canonului se află în relaţie cu cea de-a doua 
cântare, pe care Moise a compus-o la porunca lui Dumnezeu, cu puţin timp înainte 
de moartea sa. Acea cântare are aspect de protest față de israeliți pentru ne- 
recunoştinţa faţă de Dumnezeu, Care continuu le-a dăruit binefaceri. Caracterul ei 
nu este unul de bucurie şi de sărbătoare, ci de plânset şi de cercetare a conştiinţei. 


Pentru aceasta nu este folosit în canoanele de cinstire, ci numai în zilele de post, 
precum şi în Postul cel mare. 


Începutul lui este: „la aminte, cerurile, şi voi grăi! Ascultă, pământule, cuvintele 
gurii mele!"”. EI este cuprins în capitolul 32 din cartea Deuteronom. Sfântul Andrei 
întrebuinţează cea de-a doua cântare, de vreme ce cuprinsul său se potriveşte cu 
tema şi scopul marelui Canon. „Venirea cu trup" a lui Hristos este prezenţa Sa pe 
pământ, este întruparea Lui. 


1. Ia aminte, cerule, şi voi grăi; pământule, primeşte în urechi glasul celei ce se 
pocăieşte lui Dumnezeu şi-L laudă pe Dânsul. 


După cum se observă, invocarea cerului şi al pământului de către poet, ca să 
asculte glasul sufletului celui care se pocăieşte şi-L laudă pe Dumnezeu, oferă un 
ton dramatic primelor tropare ale [acestei] cântări. Cerul şi pământul sunt chemate 
să fie martori tăcuţi ai pocăinţei sale şi ale laudelor adresate lui Dumnezeu. 


2. Ia aminte, Dumnezeule, Mântuitorul meu, cu ochiul Tău cel blând, şi primeşte 
mărturisirea mea cea călduroasă. 


Vezi Ps. 140:1, „Doamne, strigat-am către Tine, auzi-mă; ia aminte la glasul 
rugăciunii mele, când strig către Tine". Sufletul, rănit de vinovăția păcatului, nu 
doreşte, precum vameşul, ca „ochii să-şi ridice către cer" (Lc. 18:13). Strigă numai 
la Dumnezeu să îşi arunce din cele de sus privirea Sa blândă şi să asculte 
mărturisirea sa, cea plină de căldură. 


3. Mai mult decât toţi oamenii, eu însumi am greşit Ţie; ci Te milostiveşte, 
Mântuitorule, ca un Dumnezeu, spre făptura Ta. 


Vezi rugăciunea împăratului Manase în Constituţiile apostolice (2:22) şi în 
rânduiala Pavecerniţei mari: „Am păcătuit, Doamne, am păcătuit şi fărădelegile 
mele eu le cunosc”. Expresia „mai mult decât toţi" (Vn&p 1&vTaG) pare a fi 
asemănătoare cu exclamaţia răsunătoare din Luca (13:4): „gândiţi, oare, că ei au 
fost mai păcătoşi decât toţi oamenii?" (vezi şi Ps. 50:6, „ie unuia am greşit"). Toţi 
oamenii, fără excepţie, păcătuiesc faţă de Dumnezeu. Folosind [expresia] „eu 
însumi", poetul doreşte să ne indice adâncimea sme-reniei şi zdrobirea inimii sale. 


4. Viforul răutăţilor m-a cuprins, Milostive Doamne; ci, ca lui Petru, întinde-mi 
şi mie mâna Ta. 


Tema troparului acesta este preluată incomplet din naraţiunile evanghelice despre 
salvarea Apostolului Petru care, în timp ce mergea pe deasupra valurilor Mării 
Tiberiadei la porunca lui Hristos, s-a temut şi era în pericol de a se îneca. „lar lisus, 
întinzând îndată mâna, l-a apucat" (Mt. 14:28). Poetul compară zbuciumul şi 
neliniştea, pe care păcatul le provoacă în suflet, cu furtuna mării. De aceea, strigă 
la Domnul să-i întindă mâna Sa, ca să-l prindă şi să-l salveze de la înec. 


5. Lacrimile desfrânatei, Indurate, şi eu le vărs înaintea Ta; milostiveşte-Te spre 
mine, Mântuitorule, cu îndurarea Ta. 


Model sublim al pocăinţei este femeia desfrânată din Evanghelie, despre care 
vorbeşte Luca evanghelistul (7:36-50). Sfântul Andrei o menționează în multe 
tropare ale Canonului şi o evidenţiază ca model sincer de pocăință, vrednic de 
imitat. 


6. Mi s-a întunecat frumuseţea sufletului cu plăcerile poftelor, şi cu totul ţărână 
toată mintea mi-am făcut. 


Omul este creat „după chipul lui Dumnezeu" (Fc. 1:27). Înainte de cădere era 
frumos în sufletul său şi la trupul. Însă încălcarea poruncii lui Dumnezeu a adus 
întunecarea firii umane. Păcatul, pe care omul l-a activat, continuă această 
întunecare a minţii. De la înălțimea pe care Dumnezeu Creatorul a dorit-o pentru 
om, prin păcat, acesta a căzut în noroiul depravării şi al decăderii morale. 


7. Mi-am rupt acum veşmântul cel dintâi, pe care mi l-ai ţesut mie, Ziditorule, 
dintru început; şi pentru aceasta zac acum gol. 


Ideile acestui tropar provin din două ocurenţe biblice: din Evanghelia după Luca 
(15:22, „Aduceţi degrabă haina lui cea dintâi şi-l îmbrăcaţi") şi din cartea Facerea 


(3:7, „IL s-au deschis ochii la amândoi şi au cunoscut că erau goi”). Omul a fost 
înzestrat de Dumnezeu cu multe daruri, pe care poetul le compară cu haina pe care 
Creatorul a ţesut-o omului. Însă căderea omului a dus la degradarea acestei haine 
şi la dezgolirea sa. Folosirea verbului la persoana întâi [Sieppn&a, mi-am rupt] şi 
plasarea acestuia la începutul troparului (lucru pe care poetul îl întrebuinţează şi în 
alte tropare ale acestei cântări) atribuie un sens dramatic cuvântului poetic şi 
subliniază responsabilitatea personală a omului faţă de cădere şi păcat. 


8. M-am îmbrăcat acum în haină ruptă, pe care mi-a ţesut-o mie şarpele cu 
Sfătuirea, şi mă ruşinez. 


Poetul continuă referirea sa la aceeaşi temă. Vezi Fc. 3:7, „Atunci li s-au deschis 
ochii la amândoi şi au cunoscut că erau goi, şi au cusut frunze de smochin şi şi-au 
făcut acoperăminte”. 


„Haina ruptă" sunt frunzele de smochin, cu care protopărinţii s-au acoperit ca să-şi 
ascundă goliciunea lor. In sens metaforic, ele sunt consecinţele îngrozitoare care au 
fost aduse omului prin cădere. 


9. Am căutat la frumuseţea pomului, şi mintea mi S-a amăgit; iar acum zac gol şi 
mă ruşinez. 


La baza troparului stă naraţiunea biblică, care aminteşte la modul prin care 
protopărinţii au fost înşelaţi. Vezi: Fc. 3:6 „femeia, socotind că rodul pomlui este 
bun de mâncat şi plăcut ochilor la vedere şi vrednic de dorit, pentru că dă ştiinţă, a 
luat din el şi a mâncat şi a dat bărbatului său şi a mâncat şi el". 


Rezultatul încălcării poruncii lui Dumnezeu, la care au fost conduşi oamenii prin 
îndemnul diavolului, a fost pierderea Paradisului, degradarea firii şi dezbrăcarea de 
darurile dumnezeieşti. 


10. Pe spatele meu au lucrat toţi mai marii răutăţilor, lungind asupra mea 
fărădelegea lor. 


Vezi: Ps 128:3, „Spatele mi-au lovit păcătoşii, întins-au nelegiuirea lor”. Poetul se 
referă la situaţia care s-a creat omului după cădere, la relele care au urmat şi la 
războiul duhurilor necurate împotriva sa. 


11. Mi-am pierdut frumuseţea cea întâi zidită şi podoaba mea; şi acum zac gol şi 
mă ruşinez. 


Troparul acesta, ca de altfel şi multe alte tropare ale prezentei cântări, se referă la 
tragicele consecinţe ale căderii. Poetul plânge pentru pierderea acestei prime 
frumuseți şi ale „podoabelor"”, cu care omul a fost îmbrăcat de către Creator, şi 
exprimă ruşinea pe care o simte din cauza goliciunii sale. 


12. Păcatul mi-a cusut haine de piele, golindu-mă de haina cea dintâi, ţesută de 
Dumnezeu. 


Renunţarea la voia şi la porunca lui Dumnezeu a avut ca rezultat goliciunea 
omului. Neamul omenesc a fost lipsit de „haina cea ţesută" a sa, care este slava 
dumnezeiască şi comuniunea cu Dumnezeu. Toţi oamenii au pierdut-o, de vreme 
ce toți au păcătuit prin persoana lui Adam (Rom. 3:23; 5:12). Pentru aceasta, şi 


poetul spune „mi-a cusut haine de piele" ((SepuărivoL XiTOvec, vezi: Fc. 3:21, 


„Apoi a făcut Domnul Dumnezeu, lui Adam şi femeii lui, îmbrăcăminte de piele şi 
i-a îmbrăcat"). Această lucrare a lui Dumnezeu, care urmărea o mai bună acoperire 
a goliciunii protopărinţilor decât „şorţurile" (repiLouara) din frunze de smochin, 
pe care şi le-au făcut ei înşişi, şi teama lor faţă de schimbările temporale, dezvăluie 
pronia şi compătimirea Creatorului în vremea în care a izbucnit dreapta Sa mânie! 
Pentru unii interpreţi, „hainele de piele" semnifică simbolul stării grave în care a 
căzut omul, prin păcat, precum şi simbolul morţii, care a intrat în lume. 


13. Imbrăcat sunt cu îmbrăcăminte de ruşine, ca şi cu nişte frunze de smochin, 
spre vădirea patimilor mele celor din bunăvoința mea. 


Printr-o formă ironică („îmbrăcăminte de ruşine"), poetul rămâne la aceeaşi temă 
dezvoltată în precedentele tropare. Vezi Fc. 3:7, „Atunci li s-au deschis ochii la 
amândoi şi au cunoscut că erau goi, şi au cusut frunze de smochin şi şi-au făcut 
acoperăminte". Protopărinţii au cunoscut sentimentul goliciunii lor după cădere. 
Rezultatul acestui sentiment a fost ruşinea, care i-a îndemnat să se ascundă şi să-şi 
coase frunze de smochin, ca să-şi acopere astfel goliciunea lor. 


Poetul, pornind de la naraţiunea biblică, se referă aici la sentimentul ruşinii, pe 
care-l probează pentru păcatele sale personale, şi consideră sentimentul acesta un 
mijloc de analiză al propriului sine. 


14. M-am îmbrăcat urât cu haină împestrițată şi Ssângerată ruşinos, prin 
curgerea vieţii celei cu patimi şi iubitoare de desfătări. 


Din nou, printr-o formă ironică, [poetul] se referă la aceeaşi temă. „Haina îm- 
pestrițată şi sângerată ruşinos" este aceeaşi „haină de piele" şi aceeaşi 
„îmbrăcăminte de ruşine", la care ne-am referit mai sus. Imnograful se referă, în 
troparul acesta ca şi în cele de mai jos, la păcatele trupului, care au pângărit pe om. 
Pentru expresia „haină însângerată" vezi Fc. 37:31, „Atunci ei au luat haina lui 
Iosif şi, junghiind un ied, au muiat haina în sânge", iar pentru „curgere" vezi Lv. 
15:2, „Bărbaţi, bărbaţi: dacă un bărbat va avea curgere din trupul său, pentru 
curgerea lui este necurat". 


15. Am pătat haina trupului meu, şi am întinat cu totul podoaba cea după chipul 
şi după asemănarea Ta, Mântuitorule. 


Aici poetul vorbeşte mai clar despre păcatele trupului şi despre consecinţele lor 
înfricoşătoare şi distrugătoare pentru persoana umană. 


16. Am căzut întru întristarea patimilor, şi în stricăciunea cea materialnică; 
pentru aceasta acum şi vrăjmaşul mă necăjeşte. 


Povara păcatului şi presiunea pe care patimile le exercită asupra omului sunt 
insuportabile. Din contră, jugul poruncilor lui Hristos este „de folos", iar povara 
datoriilor noastre faţă de EI „este uşoară" (Mt. 11:30). 


17. Viaţă iubitoare de cele materiale şi iubitoare de averi alegând eu în loc de 
sărăcie, Mântuitorule, m-am împresurat acum cu Sarcină grea. 


O patimă gravă este şi lăcomia, care-l înrobeşte pe om (In. 8:34). Pentru acest 
motiv, ea este incompatibilă cu viaţa creştină („nu puteţi să slujiți lui Dumnezeu şi 
lui mamona", Mt. 6:24). 


Apostolul Pavel remarcă: „Cei ce vor să se îmbogăţească, dimpotrivă, cad în ispită 
şi în cursă şi în multe pofte nebuneşti şi vătămătoare, ca unele care cufundă pe 
oameni în ruină şi în pierzare" (| Tim. 6:9). 


Vezi şi Sfântul Ignatie Teoforul „Nu mai sălăşluieşte în mine foc ca să iubesc 
materia" (Epistola către Romani, 7). Împotriva lăcomiei stă „sărăcia", lipsa de 
proprietăți. Desigur, ea este o virtute rară, însă apare ca notă [distinctă] a tuturor 
creştinilor. Despre această virtute a mulțumirii cu puţin, Apostolul Pavel scrie: 
„având hrană şi îmbrăcăminte, cu acestea vom fi îndestulaţi” (1 Tim. 6:8). 


18. Mi-am împodobit chipul trupului cu îmbrăcămintea de multe feluri a 
gândurilor ruşinoase şi sunt osândit. 


În Sfânta Scriptură este obişnuită compararea virtuţilor sau a faptelor rele cu 
hainele pe care, în acord cu situaţia lor duhovnicească, oamenii le îmbracă. Vezi 
Ps. 131:9, „Preoţii Tăi se vor îmbrăca cu dreptate...", „Din dreptate EI Îşi va face 
platoşă" (În. Sol. 5:18), „să ne îmbrăcăm cu armele luminii" (Rom. 13:12, 1 Cor. 
15:53, Ef. 6:11, Col. 3:12). 


Vezi şi comentariul celui de-al treilea tropar din cântarea întâi. 


19. M-am îngrijit cu de adinsul numai de podoaba mea cea din afară, nebăgând 
seama de cortul dinlăuntru, cel după chipul lui Dumnezeu. 


Vezi: Mt. 23:25, „Vai vouă, cărturarilor şi fariseilor făţarnici! Că voi curăţaţi 
partea din afară a paharului şi a blidului, iar înăuntru sunt pline de răpire şi de 
lăcomie". „Cortul cel dinăuntru" (OgoTVnEToG GKNvȚ) este întregul om, însă mai 
cu seamă sufletul său nemuritor. Noi purtăm înăuntrul nostru pecetea lui 
Dumnezeu şi suntem templul Său. „Nu ştiţi oare - întreabă dumnezeiescul Pavel - 
că templu al lui Dumnezeu sunteţi şi că Duhul lui Dumnezeu locuieşte în voi?" (| 
Cor. 3:16). 


20. Făcându-mi urâţenia chip patimilor mele, prin pofte iubitoare de plăceri, mi- 
am Stricat frumuseţea minţii. 


Patimile care se cuibăresc înăuntrul omului dacă nu ne luptăm cu ele, ca să fie 
dezrădăcinate, ci le lăsăm libere, devin foarte puternice, pricinuind mistuirea 
trupului şi întunecând mintea. Astfel, se distruge puritatea minţii şi dispar 
gândurile cele bune pe care trebuie să le avem şi care sunt îmbrăcămintea noastră. 


21. Mântuitorule, am îngropat cu patimile frumuseţea chipului celui dintâi; dar 
ca pe o drahmă, oarecând, căutându-mă, aşa mă află. 


Omul a fost creat „după chipul lui Dumnezeu" (Fc. 1:27). Însă frumuseţea omului, 
a icoanei lui Dumnezeu, s-a întunecat şi s-a acoperit din cauza patimilor. Pentru 
aceasta, poetul Îl roagă pe Mântuitorul să-l caute ca să-l descopere, precum altădată 
drahma cea pierdută. Se subînţelege aici Parabola drahmei celei pierdute: „Sau 
care femeie, având zece drahme, dacă pierde o drahmă, nu aprinde lumina şi nu 
mătură casa şi nu caută cu grijă până ce o găseşte?... Zic vouă, aşa se face bucurie 
îngerilor lui Dumnezeu pentru un păcătos care se pocăieşte" (Lc. 15:8-10). 


22. Păcătuit-am ca şi desfrânata şi strig Ție: Eu însumi am greşit! Primeşte, 
Mântuitorule, ca mir, şi lacrimile mele! 


„ȘI iată era în cetate o femeie păcătoasă care... a adus un alabastru cu mir. Şi, stând 
la spate, lângă picioarele Lui, plângând, a început să ude cu lacrimi picioarele Lui, 
şi cu părul capului ei le ştergea. Şi săruta picioarele Lui şi le ungea cu mir” (Lc. 
7:37). [Expresia] „eu însumi am greşit Ție" dă glas versetului 6 din Psalmul 50: 
„Ţie unuia am greşit şi rău înaintea am făcut...”. De asemenea, vezi şi comentariul 
la troparul al cincilea al acestei cântări. 


23. Alunecat-am în desfrânare ca David şi m-am umplut de noroi; dar Tu, 
Mântuitorule, spală-mă şi pe mine cu lacrimile mele. 


De la desfrânata din Noul Testament, imnograful trece la psalmistul rege al 
Vechiului Testament. El se referă la păcatul îndoit al lui David: la ucidere şi la 
adulter. Vezi: II Rg. 11:2 ş.u.; „dar spală-mă" şi Ps. 50:8 „Stropi-mă-vei cu 1sop şi 
mă voi curăţi; spăla-mă-vei şi mai vârtos decât zăpada mă voi albi”. 


24. Fii mie milostiv! strig Ție ca şi vameşul; Mântuitorule, curăţeşte-mă; că 
nimeni din cei din Adam n-au greşit Ţie, ca mine. 


Precum desfrânata, şi vameșşul este unul dintre cele mai elocvente modele ale 
pocăinţei făcută cu sinceritate. La aceştia şi poetul, de multe ori, se va referi în 
troparele sale şi va evidenția modelele lor. Despre Pilda vameşului şi a fariseului, 
vezi Lc. 18:10-14. [Expresia] „nimeni din cei din Adam n-au greşit Ţie, ca mine" 
este o hiperbolă, care dezvăluie zdrobirea cea adâncă şi căinţa poetului. 


25. Nici lacrimi, nici pocăință nu am, nici umilinţă; ci Tu Insuţi acestea, 
Mântuitorule, dăruieşte-mi-le, ca un Dumnezeu. 


Troparul acesta, în care poetul mărturiseşte că nu are nici pocăință şi nici umilinţă, 
nu trebuie să-l considerăm ca fiind în contradictoriu cu celelalte, unde spune că atât 
lacrimi de pocăință dar şi pocăință adevărată are pentru păcatele sale. În mod sigur, 
e şi aceasta o altă [formă] de exprimare a profunzimii smereniei şi al strigătului de 
rugăciune faţă de Dumnezeu, Care este dătătorul acestor harisme dumnezeieşti. 


26. Uşa Ta să nu mi-o închizi atunci, Doamne, Doamne! Ci să o deschizi mie, 
celui ce mă pocăiesc către Tine. 


Aici poetul se inspiră din Pilda celor zece fecioare: „a venit mirele şi cele ce erau 
gata au intrat cu el la nuntă şi uşa s-a închis. lar mai pe urmă, au sosit şi celelalte 
fecioare, zicând: Doamne, Doamne, deschide-ne nouă!" (Mt. 25:1-13). 


27. Iubitorule de oameni, Cel ce voieşti ca toţi să se mântuiască, Tu mă cheamă 
şi mă primeşte ca un bun, pe mine cel ce mă pocăiesc. 


Dumnezeu este iubitor de oameni: „Ca să fiți fiii Tatălui vostru Celui din ceruri, că 
EI face să răsară soarele şi peste cei răi şi peste cei buni şi trimite ploaie peste cei 
drepţi şi peste cei nedrepți” (Mt. 5:45). „Care voieşte ca toţi oamenii să se 
mântuiască şi la cunoştinţa adevărului să vină" (1 Cor. 2:4) dar şi Tit 3:4 „, lar când 
bunătatea şi iubirea de oameni a Mântuitorului nostru Dumnezeu s-a arătat...”). 


28. Ascultă suspinurile sufletului meu şi primeşte picăturile ochilor mei, 
Doamne, şi mă mântuieşte. 


Vezi Ps. 142:1, „Doamne, auzi rugăciunea mea, ascultă cererea mea...". „Sus- 
pinurile negrăite" pe care Duhul Sfânt le inspiră în inimile oamenilor (Rom. 8:26) 
şi picăturile lacrimilor exprimă cea mai sinceră dispoziţie spre pocăință şi de 
întoarcere la Dumnezeu şi cea mai fierbinte căutare a harului mântuitor. 


A Născătoarei: 


29. Preacurată Fecioară, Născătoare de Dumnezeu, ceea ce eşti una prea 
lăudată, roagă-te îndelung, ca să ne mântuim noi. 


Preasfântă Născătoare de Dumnezeu este mijlocitoarea lumii. Pentru aceasta, şi 
aici, imnograful invocă rugăciunile ei fierbinți către Fiul ei, pentru a da harul 
mântuirii oamenilor. 


Alt canon 


Irmosul: Vedeţi, vedeţi! că Eu sunt Dumnezeu, Care am plouat mană, şi apă din 
piatră am izvorât de demult, în pustie, poporului Meu, cu singură dreapta şi cu 
tăria Mea. 


Aşa cum am însemnat şi în introducere, cea de a doua cântare are şi un alt irmos. 
Expresiile şi formele lui constituie fragmente incomplete din cântarea lui Moise, 
dar şi din alte cărţi ale Sfintei Scripturi în relaţie cu evenimentele biblice. Vezi, 
aşadar: Deut. 32:39, „Vedeţi, vedeţi că Eu sunt, şi nu este alt Dumnezeu în afară de 


Mine...". Pentru expresia „mană a plouat", vezi Iş. 16:13-14, „lar, dacă s-a făcut 
seară, au venit prepeliţe şi au acoperit tabăra, iar dimineaţa, după ce s-a luat roua 
dimprejurul taberei, iată, se afla pe faţa pustiei ceva mărunt, ca nişte grăunţe, şi 
albicios, ca grindina pe pământ.". Pentru „apă din piatră", vezi Iş. 17:1 ş.u., „Treci 
pe dinaintea poporului acestuia dar ia cu tine câţiva din bătrânii lui Israel; ia în 
mână şi toiagul cu care ai lovit Nilul şi du-te. lată Eu voi sta înaintea ta acolo la 
stânca din Horeb, iar tu vei lovi în stâncă şi va curge din ea apă şi va bea poporul". 
Despre ultima expresie a irmosului, vezi în 1ş. 15:6, „Dreapta Ta, Doamne, şi-a 
arătat tăria...". 


30. Vedeţi, vedeţi! că Eu sunt Dumnezeu; ascultă, suflete al meu, pe Domnul, 
Cel ce strigă, şi te depărtează de la păcatul cel dintâi; şi te teme, ca de un 
judecător şi Dumnezeu. 


În troparul acesta, poetul se întoarce spre sufletul său. Folosirea [expresiei] „vedeţi, 
vedeţi" - formulare preluată din cântarea lui Moise - ajută pe poet în scopul 
urmăririi şi conducerii sufletului său la pocăință şi zdrobire. „Păcatul cel dintâi" 
(TPOTN &HOpTia) este o referire la întreaga viaţă de dinainte a sufletului, care s-a 
tăvălit în păcat. 


Nu este exclus nici ca, prin [expresia] „păcatul cel dintâi”, poetul să înţeleagă şi 
mândria, de vreme ce, prin aceasta, a venit neascultarea protopărinţilor şi rămâne 
izvorul oricărui alt păcat. Imaginea lui Dumnezeu ca judecător al noastru ne este 
oferită - în manieră grandioasă şi dramatică - de Sfântul evanghelist Matei (25:31- 
46). 


31. Cui te-ai asemănat, mult-păcătosule suflete? Numai lui Cain celui dintâi şi 
lui Lameh aceluia? Ucigându-ţi cu pietre trupul, prin fapte rele, şi omorându-i 
mintea cu pornirile cele nebuneşti. 


Aici poetul compară mulţimea păcatelor sufletului său cu Cain şi cu Lameh. 
Precum Cain, care l-a ucis pe fratele său, Abel (Fc. 4:8), sau Lameh care l-a ucis pe 
Cain fratricidul (Fe. 4:15,23-24), astfel şi sufletul său a comis o îndoită crimă 
spirituală: a ucis trupul, corupându-l cu ticăloasele sale păcate trupeşti, dar şi-a ucis 
şi mintea prin gândurile cele murdare şi ticăloase. 


32. Pe toţi cei mai înainte de lege întrecându-i, o, suflete, lui Set nu te-ai 
asemănat, nici lui Enos nu ai urmat, nici lui Enoh cel ce a fost mutat la cer, nici 
lui Noe; ci te-ai arătat sărac de viaţa drepţilor. 


Autorul înaintează în examinarea sufletului său menţionând pe bărbaţii cei drepți 
care au trăit înainte de a fi dată Legea lui Moise. Poetul evocă exemplul a patru 
bărbaţi, a căror viaţă şi dreptate, sufletul său nu le-a urmat, ci a rămas sărac în fapte 
bune. Primul este Set, fiul lui Adam şi al Evei, născut în locul lui Abel, care a fost 
ucis de Cain (vezi: Fc. 4:25-26). Al doilea este Enos, fiul lui Set (Fc. 4:26), iar al 
treilea este Enoh, fiul lui lared, bărbat drept şi acesta (Fc. 5:18-24, „Şi a plăcut 
Enoh lui Dumnezeu şi apoi nu s-a mai aflat, pentru că l-a mutat Dumnezeu"). 
Precum şi profetul Ilie, astfel şi Enoh, a fost ridicat de Dumnezeu la ceruri încă în 
viaţă fiind (Evr. 11:5). Al patrulea este Noe, fiul lui Lameh. Numele său înseamnă 
„uşurare". „Şi i-a pus numele Noe, zicând: «Acesta ne va mângâia în lucrul nostru 
şi în munca mâinilor noastre...» (Fe. 5:29). Noe „însă a aflat har înaintea 
Domnului Dumnezeu" şi era „om drept şi neprihănit între oamenii timpului său şi 
mergea pe calea Domnului" (Fc. 6:8-9). Pentru aceasta a şi fost salvat de la potop 
(Fe. 7:1). 


Vezi şi comentariul la troparul al optulea din prima cântare şi la troparul precedent. 


33. Tu însuţi, Suflete al meu, ai deschis zăvoarele mâniei Dumnezeului tău, şi ţi- 
qi înecat trupul, ca şi tot pământul, şi faptele şi viaţa; şi ai rămas afară de 
corabia cea mântuitoare. 


Având fundament în cataclismul biblic (Fe. 6-9), poetul face referire la ceva 
similar ce se petrece şi în viaţa păcătosului. Existenţa păcatului atrage după sine şi 
deschide potopul mâniei lui Dumnezeu. Consecințele păcatului îl urmează pe om 
atât în viaţa prezentă, cât şi în cea viitoare. „Plata păcatului este moartea" accen- 
tuează Apostolul Pavel (Rom. 6:23, vezi şi Ps. 37:4, Lc. 17:26-27). 


34. Bărbat am ucis spre rană mie, şi tânăr spre vătămare, Lameh plângând a 
strigat; iar tu nu te cutremuri, o, suflete al meu, întinându-ţi trupul şi mintea 
pătându-ți. 


Din nou poetul recurge la cartea Facerea 4:23: „Şi a zis Lameh către femeile sale: 
«Ada şi Sela, ascultați glasul meu! Femeile lui Lameh, luaţi aminte la cuvintele 
mele: Am ucis un om pentru rana mea şi un tânăr pentru vânătaia mea»"). 


Cuvintele acestea au fost spuse de Lameh, care a ucis pe Cain, primul ucigaş al 
pământului. Dumnezeu însă a spus că „dacă pentru Cain va fi răzbunarea de şapte 
ori, apoi pentru Lameh de şaptezeci de ori câte şapte!", aşadar de şapte ori mai 
mult decât Cain va fi pedepsit cel care-l va ucide, fiindcă în felul acesta s-a opus 


voinţei Sale, conform căreia acest Cain trebuie să ducă o viaţă jalnică, din cauza 
fratricidului săvârşit. 


Poetul se întoarce la textul biblic şi spune: „bărbat am ucis spre rană mie, şi tânăr 
spre vătămare". Expresia „întinându-ţi trupul" se referă la „bărbat am ucis", iar 
formula „mintea pătându-ţi”, la „tânăr spre vătămare". „Bărbatul" şi „tânărul sunt 
forme ale juxtapunerii. 


35. O, cum am râvnit lui Lameh, celui mai înainte ucigaş! Sufletul ca pe un 
bărbat, mintea ca pe un tânăr şi trupul ca pe un frate mi-am ucis, ca şi Cain 
ucigaşul, cu pornirile cele poftitoare de plăceri. 


Și aici imnograful se opreşte la aceleaşi persoane şi la aceleaşi evenimente, 
realizând următoarele trei corelaţii: „bărbat" - suflet, „tânăr" - minte, „frate" - trup. 
Poetul mărturiseşte că, prin viaţa sa păcătoasă, a ucis, din punct de vedere moral, 
sufletul, mintea şi trupul său, aşa cum şi Lameh a ucis un bărbat şi un tânăr, sau ca 
şi Cain care a ucis pe fratele său, Abel. 


36. Turn ţi-ai închipuit Să zideşti, o, suflete, şi întăritură să faci poftelor tale, de 
n-ar fi oprit Ziditorul voile tale, şi de n-ar fi surpat, până la pământ, 
meşteşugirile tale. 


Aici, Sfântul Andrei se inspiră din naraţiunea biblică a construirii Turnului Babel 
(Fe. 11:4 ş.u., „Haidem să ne facem un oraş şi un turn al cărui vârf să ajungă la 
cer... Atunci S-a pogorât Domnul să vadă cetatea şi turnul... Şi i-a împrăştiat 
Domnul de acolo în tot pământul”). În cadrul imaginilor minunate şi în antiteză, 
imnograful ne prezintă viclenele planuri ale sufletului păcătos şi intervenţiile 
salvatoare ale lui Dumnezeu înăuntrul istoriei şi în viaţa oamenilor. 


„Dorinţele" (EriOvuiec) sunt comparate cu turnul şi cu fortăreaţa ca, astfel, să se 
facă cunoscută cauza lor profundă (egoismul şi aroganţa), iar intervenţiile 
Dumnezeului Creator sunt binevenite pentru a naşte nesiguranța în adâncurile 
omului păcătos şi smerindu-se să stea împotriva planurilor şi năzuinţelor viclene. 


37. M-am rănit, m-am vătămat, iată săgețile vrăjmaşului au pătruns sufletul meu 
şi trupul. Iată, rănile, bubele şi vătămăturile patimilor mele cele de voie, mă 
vădesc. 


Troparul acesta constituie un strigăt de mărturisire al sufletului păcătos şi o vădire 
dureroasă a consecinţelor tragice ale păcatului. In gândirea poetului domină 


imaginea omului rănit şi însângerat din Pilda samarineanului milostiv (Lc. 10:30- 
36). Poetul o preia şi o încarcă cu şi mai multe elemente dramatice, ca să exprime 
la modul figurat starea omului păcătos. 


38. A plouat foc, oarecând de la Domnul, arzând fărădelegea cea înfierbântată a 
sodomenilor; iar tu ţi-ai aprins focul gheenei, în care vei arde cu amar, o, 
suflete. 


Poetul se referă la pedeapsa locuitorilor din Sodoma (Fc. 13:13, „lar oamenii 
Sodomei erau răi şi tare păcătoşi înaintea Domnului"). Pentru aceasta a şi venit 
pedeapsa cea grea a lui Dumnezeu: „Domnul a slobozit peste Sodoma şi Gomora 
ploaie de pucioasă şi foc din cer de la Domnul" (19:24). Această teribilă pedeapsă 
abătută asupra locuitorilor din Sodoma o reaminteşte Domnul Hristos în învăţătura 
Sa (Lc. 17:28-29). 


Poetul, prezentând sufletului său acest exemplu înspăimântător, îl avertizează că, 
prin însăşi fapte lui, pregăteşte condamnarea sa în „foc şi pucioasă" (Mt. 5:22), foc 
care este „veşnic" (Mt. 25:41) şi înspăimântător (amar), de vreme ce acolo „este 
plângerea şi scrâşnirea dinților” (Mt. 8:12). Coordonarea prezentată de poet ca un 
fapt împlinit, are ca scop conducerea sufletului său la zdrobire şi la pocăință. 


39. Cunoaşteţi şi vedeţi că Eu sunt Dumnezeul, Cel ce ispitesc inimile, înfrânez 
cugetele şi vădesc faptele, ard păcatele, judec pe orfan, pe smerit şi pe sărac. 


Apropiindu-se finalul cântării, cu caracterul său acuzator şi trist, poetul împrumută 
din nou expresii de ameninţare, ce au corespondenţă în cântarea biblică (Deut. 
32:39-43). 


„Cercetătorul inimii": Dumnezeu este „Cel ce mântuieşte pe cei drepţi la inimă" 
(Ps. 7:10, ler 17:10), „Eu sunt Cel care cercetez rănunchii şi inimile" (Ap. 2:23). 
Toate înaintea ochilor lui Dumnezeu sunt „goale şi descoperite" (Evr. 4:13). 
Cuvântul Său este „destoinic să judece simţirile şi cugetările inimii" (Evr. 4:12), iar 
cercetarea faptelor este lucrarea Sa: „Şi EI, venind, va vădi lumea de păcat şi de 
dreptate şi de judecată" (In. 16:8). 


„Arderea păcatelor" se referă la focul iadului, înăuntrul căruia vor arde păcătoşii 
(lac. 3:6, Lc. 16:24). Dumnezeu ajută şi protejează, mai cu seamă, pe orfani, pe 
văduve, pe cei smeriţi, pe cei neînsemnaţi şi pe cei săraci. EI este „Părintele 
orfanilor şi Judecătorul văduvelor" (Ps. 67:5), „pe orfani şi pe văduvă va sprijini" 


(Ps. 145:9). Pentru aceasta, şi porunceşte: „Judecaţi drept pe orfan şi pe sărac şi 
faceţi dreptate celui smerit" (Ps. 81:3). 


Slavă..., a Treimii: 


40. Treime fără început, nezidită, nedespărţită Unime, primeşte-mă pe mine, cel 
ce mă pocăiesc, şi mă mântuieşte pe mine, cel ce am greşit; a Ta zidire sunt, nu 
mă trece cu vederea; ci mă iartă şi mă izbăveşte de osânda focului. 


Aici poetul se întoarce spre Dumnezeul cel Treimic. El mărturiseşte credința sa 
ortodoxă în cele trei Persoane şi începe dintr-odată să se roage fierbinte, cerând de 
la Preasfânta Treime să-l scape de osânda focului veşnic. 


Şi acum..., a Născătoarei: 


41. Preacurată Stăpână Născătoare de Dumnezeu, nădejdea celor ce aleargă la 
tine, şi limanul celor înviforaţi, pe Milostivul şi Făcătorul şi Fiul tău, fă-L 
îndurat şi mie, cu rugăciunile tale. 


Ca mântuirea cea dorită să se înfăptuiască, poetul invocă mijlocirea Maicii 
Domnului. Născătoarea de Dumnezeu este nădejdea celor fără de nădejde şi 
limanul celor ce deznădăjduiesc în marea vieţii. Fecioara Maria este plină de iubire 
şi iubitoare de oameni. Pentru aceasta, ne apropiem de ea şi implorăm mijlocirea ei 
față de Creatorul şi Fiul său. Asemenea face şi poetul nostru. 


Cântarea a 3-a - Pe piatra cea neclintită a poruncilor Tale, Hristoase 


Irmos: Pe piatra cea neclintită a poruncilor Tale, Hristoase, întăreşte Biserica 
Ta. 


Prezentul irmos al celei de-a treia cântări este inspirat din a treia cântare biblică. 
Cântarea aceasta este un imn de mulțumire, pe care l-a compus proorociţa Ana, 
fiindcă Dumnezeu a ascultat rugăciunea ei şi ajunsă la ceruri, a dezlegat sterilitatea 
ei, bucurându-o cu |naşterea] profetului Samuel. Cântarea este cuprinsă în prima 
carte a Regilor (capitolul 2) şi începe prin cuvintele: „Bucuratu-s-a inima mea întru 
Domnul, înălţată a fost fruntea mea de Domnul Dumnezeul meu şi gura mea s-a 
deschis larg asupra vrăjmaşilor mei, căci m-am bucurat de izbăvirea Ta”. 


In irmos, poetul împrumută din cântarea proorociţei, verbul „a întări" (orsptocov) 
şi-L roagă pe Domnul să întărească Biserica Sa cea neclintită, pe piatra poruncilor 
Sale. 


Irmosul acesta aduce în mintea noastră cuvintele Domnului adresate Apostolului 
Petru: „Şi Eu îţi zic ţie, că tu eşti Petru şi pe această piatră voi zidi Biserica Mea şi 
porțile iadului nu o vor birui" (Mt. 16:18). 


1. Foc de la Domnul plouând oarecând, a ars Domnul de demult pământul 
sodomenilor. 


Poetul se referă la arderea cetăţii Sodoma (Fc. 19:24-25). La aceeaşi temă se referă 
şi în troparul 38 al cântării a doua. Aşa cum vom vedea în următoarele tropare, este 
introdusă această referire pentru ca sufletul să fie îndemnat spre pocăință. Dacă nu 
simplificăm prin traducere formularea „Domnul de la Domnul" (Kvwpiog napă 
Kwpiov) - care este însă una biblică (cf. Fc. 19:24), atunci ar fi o omisiune să nu 
consemnăm faptul că Părinții nu o consideră o simplă formulare ebraică, ci una 
triadologică şi hristologică (prima parte „Domn" [Kwpiog] se referă la Dumnezeu 
Fiul, iar partea a doua „de la Domnul" [napă Kvpiov] la Dumnezeu Tatăl). De 
altfel, această erminie ne-a dat-o Însuşi Domnul, menţionat în formularea davidică 
corespunzătoare (Ps. 109:1, Lc. 20:42). 


2. În munte scapă, Suflete, ca Lot acela şi apucă şi te izbăveşte în Sigor. 
Lot a fost fiul lui Haran, fratele lui Avraam (Fe. 12:5). În Sodoma, unde era 


stabilit, el i-a găzduit pe îngerii lui Dumnezeu (Fc. 19:1 ş.u.). Când sodomeii s-au 
dedat la planurile lor josnice, îngerii au dat poruncă lui Lot să ia pe femeia sa şi pe 


cele două fiice ale sale, şi să fugă departe de Sodoma, deoarece, din cauza 
păcatelor locuitorilor ei, oraşul (Sodoma) va fi distrus. Porunca îngerului a fost: 
„Mântuieşte-ţi sufletul tău! Să nu te uiţi înapoi, nici să te opreşti în câmp, ci fugi în 
munte, ca să nu pieri cu ei!" (Fc. 19:17). Lot, fiindcă s-a temut că nu va ajunge în 
munte, i-a rugat pe îngeri să nu distrugă micul oraş Sigor, care era în apropierea 
Sodomei, pentru ca să se refugieze şi să se salveze acolo. Rugăciunea lui Lot a fost 
ascultată: Sigorul nu a fost distrus iar Lot a reuşit să se salveze acolo. Din troparele 
următoare putem să tragem concluzia că „muntele" (5poc) şi „Sigorul" (Emnyop), 
unde poetul îşi îndeamnă sufletul său să se refugieze, este pocăinţa (ueTăvora) şi 
mărturisirea (££ouoi6ynon). 


3. Fugi de aprindere, o, suflete! Fugi de arderea Sodomei! Fugi de pieirea cea 
din dumnezeiască văpaie! 


În troparul acesta imnograful, într-un ton poruncitor, cere de la sufletul său să se 
îngrijească şi să se îndepărteze de „aprinderea", de „arderea" şi de „pieirea cea din 
dumnezeiască văpaie”. Expresiile acestea ale pedepsei lui Dumnezeu, [preluate] 
incomplet din scena arderii Sodomei, se referă la viitoarea pedeapsă a păcătoşilor 
în „focul cel veşnic al gheenei". Vezi şi comentariul la troparul 38 al cântării a 
doua. 


4. Mă mărturisesc Ție, Mântuitorule: am păcătuit, am păcătuit ie; dar lasă-mi, 
iartă-mi, ca un Indurat. 


Modelul îngrozitor al locuitorilor din Sodoma, pe care poetul îl prezintă mai sus în 
culori vii, îl conduce aici la zdrobire şi la mărturisire. Strigătul său „am păcătuit, 
am păcătuit ie” dezvăluie marea zdrobire, veridicitatea mărturisiri şi dorinţa 
iertării, fapt pentru care va cere imediat milă de la Domnul, printr-o dublă expresie, 
similară: „lasă-mi, iartă-mi" (ăvec, &pec nov). 


5. Am păcătuit Ţie, eu singur am păcătuit mai mult decât toți; Hristoase Mân- 
tuitorule, nu mă trece cu vederea. 


Prin folosirea unei duble hiperbole („Am păcătuit Ţie, eu singur” şi „am păcătuit 
mai mult decât toţi”), care dezvăluie căldura pocăinţei şi sinceritatea mărturisirii, 
poetul cere de la Mântuitorul Hristos să nu-l dispreţuiască. Vezi şi comentariile la 
troparele 3 şi 22 din cântarea a doua, care seamănă cu prezentul tropar. 


6. Tu eşti Păstorul cel Bun; caută-mă pe mine mielul şi, rătăcit fiind, nu mă 
trece cu vederea. 


Tema evanghelică a prezentului tropar, provine din Parabola Păstorului cel bun (In. 
10:1-16, „Eu sunt păstorul cel bun şi cunosc pe ale Mele şi ale Mele Mă cunosc pe 
Mine." - versetul 14). De asemenea, vezi şi Parabola oii cele pierdute: „Ce vi se 
pare? Dacă un om ar avea o sută de oi şi una din ele s-ar rătăci, nu va lăsa, oare, în 
munţi pe cele nouăzeci şi nouă şi ducându-se va căuta pe cea rătăcită?..." (Le. 15:4- 
7 şi Mt. 18:12-14). 


7. Tu eşti dulcele lisus, Tu eşti Ziditorul meu; întru Tine, Mântuitorule, mă voi 
îndrepta. 


Frazele troparului acestuia dezvăluie iubirea fierbinte a poetului faţă de Hristos şi 
nădejdea cea de neclintit a sa că, alături de EI, va câştiga dreptatea şi mântuirea. 
Jertfa lui Hristos deschide drumul îndreptăţirii neamului omenesc, iar omul care 
crede în Persoana Sa divino-umană şi în jertfa Sa de pe Cruce se mântuieşte. Vezi 
Rom. 5:1-2, „Deci fiind îndreptați din credinţă, avem pace cu Dumnezeu, prin 
Domnul nostru lisus Hristos, prin care am avut şi apropiere”. 


A Treimi: 

Stih: Preasfântă Treime, Dumnezeul nostru, miluieşte-ne pe noi! 

8. O, Treime, Unime Dumnezeule, mântuieşte-ne pe noi de înşelăciune şi de 
ispite şi de primejdii! 


Troparul acesta se referă la Sfânta Treime. Deoarece în prezenta cântare vor urma 
şi alte tropare, ce au un alt irmos, troparul acesta nu este introdus de „Slavă 
Tatălui...", ci prin invocarea: „Preasfântă Treime, Dumnezeul nostru, miluieşte-ne 
pe noi!" Poetul imploră Sfânta Treime ca să ne mântuiască din pericolul 
înşelăciunii, în care Satana, „cel ce înşeală pe toată lumea" (Ap. 12:9), vrea să ne 
arunce; să ne izbăvească de ispitele pe care, din nou, diavolul le seamănă, de 
primejdii, de pericole, aşadar de clipele dificile din viaţa omului. 


A Născătoarei: 
Stih: Preasfântă Născătoare de Dumnezeu miluieşte-ne pe noi! 


9. Bucură-te, pântece primitor de Dumnezeu! Bucură-te, scaunul Domnului! 
Bucură-te, Maica vieţii noastre! 


Troparul acesta, din acelaşi motiv la care ne-am referit mai sus, nu este introdus 
prin „ŞI acum...", ci prin invocarea „Preasfântă Născătoare de Dumnezeu, 
miluieşte-ne pe noi!" Invocarea aceasta o slăveşte şi o numeşte pe Născătoarea de 
Dumnezeu „pântece primitor de Dumnezeu", „scaunul Domnului" şi „Maică a 
vieţii". Primele două forme sunt preluate din [cartea] profetului Isaia: „lată, 
Fecioara va lua în pântece şi va naşte fiu şi vor chema numele lui Emanuel" (Is. 
7:14), „În anul morţii regelui Ozia, am văzut pe Domnul stând pe un scaun înalt şi 
măreț şi poalele hainelor Lui umpleau templul" (Is. 6:1). A treia formulă o întâlnim 
în Noul Testament: [Fecioara] Maria, Născătoarea de Dumnezeu, este „maica 
Domnului" (Lc. 1:43) şi Domnul este viața noastră (Vezi In. 11:25, „Eu sunt 
învierea şi viaţa"; şi Col. 3:4 „lar când Hristos, Care este viața voastră, Se va 
arăta"). 
Alt Canon 


Irmos: Întăreşte, Doamne, pe piatra poruncilor Tale, inima mea cea clintită; că 
Insuţi eşti sfânt şi Domn. 


La fel ca şi primul, şi al doilea irmos al acestei cântări are fundament în cea de-a 
treia cântare biblică. În primul irmos, poetul Îl ruga pe Domnul să întărească 
Biserica pe piatra cea neclintită a poruncilor Sale. Aici, el Îl roagă din nou să 
întărească inima sa, care se clatină, pe piatra poruncilor Lui. Spunând „clintire a 
inimii", poetul înţelege îndepărtarea omului de la împlinirea cu dreptate a 
poruncilor dumnezeieşti, de vreme ce înăuntrul său a pătruns păcatul necredinţei. 
Pentru acelaşi lucru, profetul David ruga pe Dumnezeu: „Îndreaptă, Doamne, 
picioarele mele în cărările Tale, ca să nu şovăie paşii mei" (Ps. 16:5). 


10. Izvor de viaţă Te-am câştigat pe Tine, surpătorul morţii, şi strig Ţie din inima 
mea mai înainte de sfârşit: Greşit-am! Milostiveşte- Te şi mă mântuieşte. 


Imnograful proclamă că Domnul este „izvor de viaţă” şi „surpătorul morţii”. 
Proveniența biblică a celor două [expresii] este evidentă. Vezi Ps. 35:9, „Că la Tine 
este izvorul vieţii”. Domnul a desfiinţat „pe cel ce are stăpânirea morţii” (Evr. 
2:14); ne-a eliberat din „legea păcatului şi a morţii" (Rom. 8:2). 


11. Păcătoşilor din vremea lui Noe am urmat, Mântuitorule, moştenind 
osândirea acelora, întru cufundarea potopului. 


Poetul revine la evenimentul potopului din timpul lui Noe. A vorbit despre acesta 
şi în troparele 32 şi 33 din cântarea a doua. Este însă obiceiul [imnografului] de a 
reaminti persoanele şi evenimentele biblice, de a le interpreta în mod alegoric sau 


de a le pune în legătură cu persoana sa şi, astfel, să desprindă concluziile morale 
care au ca ţintă conducerea sufletul său la zdrobire şi pocăință. Vezi Lc. 17:26-27: 
„ȘI precum a fost în zilele lui Noe, tot aşa va fi şi în zilele Fiului Omului: Mâncau, 
beau, se însurau, se măritau până în ziua când a intrat Noe în corabie şi a venit 
potopul şi i-a nimicit pe toţi”. 


12. Am greşit, Doamne, am greşit Ţie! Milostiveşte-Te spre mine. Că nu este 
cineva între oameni, din cei ce au greşit, pe care să nu-l fi întrecut eu cu 
greşelile. 


Troparul acesta este asemănător cu troparele 22 din prima cântare, 3, 22 şi 24 din 
cântarea a doua şi cu al cincilea tropar din cântarea a treia. Comentariul acelora se 
aplică şi prezentului tropar. 


13. Lui Ham aceluia, batjocoritorul de tată, urmând, Suflete, n-ai acoperit 
ruşinea aproapelui, cu faţa înapoi întorcându-te. 


De la acest tropar până spre sfârşitul cântării, omul păcătos, prin gura poetului, 
monologhează cu sufletul său. Foloseşte persoane şi evenimente biblice, accen- 
tuând că sufletul său a imitat pe cei nevrednici, în timp ce, din contră, nu s-a 
hotărât la imitarea virtuţii din viaţa drepţilor. 


Ham a fost fiul lui Noe: „„Noe era de cinci sute de ani, când i s-au născut trei fecio- 
ri: Sem, Ham şi lafet" (Fc. 5:32). „lar fui lui Noe care au ieşit din corabie erau: 
Sem, Ham şi lafet. lar Ham era tatăl lui Canaan" (Fc. 9:18). Ham este numit de 
către Sfântul imnograf drept „batjocoritorul de tată" (narpaiotac), nu în înţeles 
propriu (că şi-ar fi ucis părintele, fiindcă ştim că Noe a murit de moarte bună, cf. 
Fc. 9:29), ci moral, fiindcă nu a acoperit goliciunea tatălui său ci, din contră, a 
făcut-o cunoscută şi fraţilor săi. 


Întâmplarea, pe care o istoriseşte cartea Facerii (9:20-27), este următoarea: „Atunci 
a început Noe să fie lucrător de pământ şi a sădit vie. A băut vin şi, îmbătându-se, 
s-a dezvelit în cortul său. lar Ham, tatăl lui Canaan, a văzut goliciunea tatălui său 
ŞI, ieşind afară, a spus celor doi fraţi ai săi. Dar Sem şi lafet au luat o haină şi, 
punând-o pe amândoi umerii lor, au intrat cu spatele înainte şi au acoperit 
goliciunea tatălui lor; şi feţele lor fiind întoarse înapoi, n-au văzut goliciunea 
tatălui lor”. Această faptă a lui Ham faţă de tatăl său, Noe, a fost condamnată, 
atrăgând blestemul părintelui său, în timp ce ceilalți doi fii au fost binecuvântaţi 
(Fc. 9:25-26). 


Poetul reproşează sufletului său comportarea asemănătoare faţă de aproapele său. 
Ce să înţelegem oare? Poate tendinţa păcătosului de a examina păcatele semenilor 
lui sau poate deprinderea păcătoasă a oamenilor de a condamna şi de a bârfi pe 
semenii lor, pentru fiecare cădere. 


14. Binecuvântarea lui Sem nu ai moştenit, ticăloase suflete şi moştenire 
desfătată n-ai luat ca Iafet, în pământul iertării. 


Aşa cum am văzut mai sus, Noe, când s-a trezit din beţie şi a auzit ceea ce s-a 
întâmplat, l-a blestemat pe Ham şi a binecuvântat pe Sem şi pe lafet pentru fapta 
lor „cuminte". „Și a spus (Noe): «Blestemat să fie Canaan! Robul robilor să fie la 
frații săi!» Apoi a zis: «Binecuvântat să fie Domnul Dumnezeul lui Sem; iar 
Canaan să-i fie rob!»" (Fc. 9:25-26). 


Pornind de la această întâmplare, imnograful îşi acuză sufletul său că nu s-a îngrijit 
să moştenească binecuvântarea lui Sem şi să dobândească marea desfătare, în 
pământul virtuţilor, aşadar mila şi iertarea lui Dumnezeu, printr-o mărturisire 
sinceră şi făcută la timp. 


15. Din pământul Haran, adică din păcat, ieşi, suflete al meu, şi vino la 
pământul care izvorăşte de-a pururea nestricăciune vie, pe care Avraam a 
moştenit-o. 


Vezi Fc. 12:1: „Şi a zis Domnul către Avram: «leşi din pământul tău, din neamul 
tău şi din casa tatălui tău şi vino în pământul pe care ţi-l voi arăta Eu»". 


Avram, fiul lui 'Terah, la porunca lui Dumnezeu, a ieşit din pământul caldeilor şi a 
venit în pământul Haran, iar de acolo a plecat şi a locuit în Canaan (Fe. 11:31-32). 
Poetul, interpretând evenimentul plecării „din pământul Haran" în mod alegoric, 
numeşte pe acesta păcat, din care sufletul este îndemnat să plece. „Pământul care 
izvorăşte de-a pururea nestricăciune vie", şi pe care sufletul este povăţuit să vină şi 
să-l moştenească, precum Avraam, este Împărăţia lui Dumnezeu. Vezi Fc. 17:8: 
„Şi-i voi da ţie şi urmaşilor tăi pământul în care pribegeşti acum ca străin, tot 
pământul Canaanului, ca moştenire veşnică, şi vă voi fi Dumnezeu". 


16. De Avraam ai auzit, Suflete al meu, care şi-a lăsat oarecând pământul 
părinţilor şi s-a făcut străin. Urmează şi tu alegerii aceluia. 


Poetul continuă menţiunea sa privind pe strămoșul Avraam şi îşi imploră sufletul 
să imite alegerea aceluia. Precum Avraam a preferat să asculte de voia lui 
Dumnezeu şi s-a supus acesteia, astfel şi sufletul său trebuie să părăsească păcatul 
şi să caute cu dorință patimă Împărăţia lui Dumnezeu. Avraam este modelul 
credinţei autentice şi al ascultării necondiționate față de porunca lui Dumnezeu. 
Credinţa lui Avraam este elogiată şi de Apostolul Pavel: „Prin credinţă, Avraam, 
când a fost chemat, a ascultat şi a ieşit la locul pe care era să-l ia spre moştenire şi 
a 1eşit neştiind încotro merge" (Evr. 11:83). 


17. La Stejarul din Mamvri ospătând patriarhul pe îngeri, a luat la bătrâneţe 
vânatul făgăduinţei. 


Vezi Fc. 18:1-19, unde este narată ospătarea celor trei îngeri ai lui Dumnezeu de 
către Avraam, „la stejarul lui Mamwri". Atunci, Dumnezeu i-a promis dobândirea 
unui copil la o vârstă înaintată: „Şi Sara, femeia ta, va avea un fiu" (versetul 10). 
Vezi şi Evr. 11:11, „Prin credinţă, şi Sara însăşi a primit putere să zămislească fiu, 
deşi trecuse de vârsta cuvenită, pentru că ea L-a socotit credincios pe Cel ce 
făgăduise...". „Vânatul făgăduinţei", aşadar fructul promisiunii este Issac. „ŞI o voi 
binecuvânta - a promis Dumnezeu lui Avraam - şi-ţi voi da din ea un fiu; o voi 
binecuvânta" (Fc. 17:16). 


18. Înţelegând pe Isaac, ticălosule suflete al meu, că este jertfit tainic jertfă 
nouă, cu ardere de tot Domnului, urmează voinţei lui. 


Troparul acesta se referă la jertfa lui Isaac. Vezi: Fc. 22:1-13, precum şi Evr. 
11:17, unde se accentuează credinţa lui Avraam printr-o faptă concretă: „Prin 
credință, Avraam, când a fost încercat, a adus pe Isaac (jertfă). Cel ce primise 
făgăduinţele aducea jertfă pe fiul său unul născut!". 

„Ardere de tot" înseamnă a oferi o jertfă totală. Asemenea a fost şi porunca lui 
Dumnezeu, cf. Fc. 22:2: „Şi a zis (Dumnezeu): «la pe fiul tău, pe Isaac, pe singurul 
tău fiu, pe care-l iubeşti, şi du-te în pământul Moria şi adu-l acolo ardere de tot pe 
un munte...»". 


Isaac a fost tipul Domnului nostru, Care S-a jertfit pe Sine pentru păcatele 
oamenilor. 


La final, poetul îşi îndeamnă bietul său suflet să imite „dorinţa" lui Isaac, dispoziția 
sa de a se supune voii celei dumnezeieşti. „Atunci a grăit Isaac lui Avraam, tatăl 
său, şi a zis: «Tată!» lar acesta a răspuns: «Ce este, fiul meu?» Zis-a Isaac: «lată, 


foc şi lemne avem; dar unde este oaia pentru jertfă?...»; a ridicat Avraam acolo 
jertfelnic, a aşezat lemnele pe el şi, legând pe Isaac, fiul său, l-a pus pe jertfelnic, 
deasupra lemnelor" (Fc. 22:7-9). 


19. Auzit-ai, suflete al meu, de Ismael, că a fost izgonit ca un fecior din slujnică; 
trezeşte-te, vezi, ca nu cumva păcătuind, Să suferi ceva asemenea. 


Ismael a fost fiul lui Avraam de la slujnica sa, Agar. S-a născut înainte de Isaac. 
Fiindcă Sarra era stearpă a spus soţului ei: „lată m-a închis Domnul, ca să nu nasc. 
Intră dar la slujnica mea; poate vei dobândi copii de la ea!" (Fc. 16:2). Faptul că 
Agar a rămas însărcinată a atras ura stăpânei sale şi, pentru aceasta, Sarra a dorit să 
o îndepărteze. Atunci aceasta „a fugit de la faţa ei' (versetul 6). Dar îngerul 
Domnului, pe care Agar l-a întâlnit în pustiu, a dat poruncă ca acest copil să fie 
numit Ismael. Când Agar a născut pe Ismael iar, mai târziu, Sara pe Isaac, „fiul 
roabei acesteia nu va fi moştenitor cu fiul (€1), Isaac" (21:10). De aceea, Sara a 
pretins din nou de la Avraam ca Agar şi copilul ei să fie îndepărtați. Forma „ai fost 
alungat", din tropar, se referă la cuvintele Sarei spuse lui Avraam „Izgoneşte pe 
roaba aceasta şi pe fiul ei, căci fiul roabei acesteia nu va fi moştenitor cu fiul meu, 
Isaac!" (Fc. 21:10). Sufletul este dator să privegheze şi să se roage precum Agar. El 
este alungat din cauza dorințelor desfrânate şi a desfătării sale, pierzând viaţa cea 
fericită din Paradis. 


20. Agarei, egiptencei celei de demult, te-ai asemănat, suflete, făcându-te rob de 
bună-voia ta, şi născând semeţia, ca pe un nou Ismael. 


Imnograful continuă referirea sa la Agar şi la fiul ei, Ismael. Prin libertatea sa 
poetică şi pentru a oferi o învăţătură morală, folositoare pentru sufletul său, autorul 
vede blamată convieţuirea dintre Avraam şi Agar, în timp ce cartea Facerea ne 
confirmă că aceasta s-a făcut din îndemnul clar al soției legale, Sarra (Fc. 16:2), 
lucru specific acelei epoci (Fc. 30:4,9) (vezi Vasilios Vellas, Căsătoria iudaică, 
Atena, 1935, p. 27). „De bună-voie" reprezintă posibilitatea libertăţii de alegere 
între bine şi rău. Poetul acuză sufletul său că, urmând modelul lui Agar, şi-a înrobit 
voia sa în cele rele şi a dat naştere la semeţie, aşadar la un nou Ismacl, obrăznicie 
rezistentă şi răzvrătită în faţa voii celei dumnezeieşti. 


21. Scara lui Iacov o ştii, suflete al meu, care s-a arătat de la pământ spre cele 
cereşti; pentru ce n-ai avut treaptă tare, credinţa cea dreaptă? 


Poetul se referă aici la vedenia lui lacov, cf. Fe. 28:10-22: „Şi a visat că era o 
scară, sprijinită pe pământ, iar cu vârful atingea cerul; iar îngerii lui Dumnezeu se 


suiau şi se pogorau pe ea...". Prezentând sufletului său vedenia cea măreaţă, poetul 
cere de la acesta să aibă „evlavie" față de Dumnezeu, ca temelie sigură şi sprijin 
ferm în viaţa lui. Cere, aşadar, să aibă credinţă, nădejde şi dragoste. 


22. Preotului lui Dumnezeu, şi împăratului celui înstrăinat între oameni de viaţa 
lumii, urmează, adică asemănării lui Hristos. 


Cine este preotul lui Dumnezeu şi totodată, împărat? Cu siguranţă, Melchisedec. 
Despre acesta ne vorbeşte cartea Facerea 14:18-20: „lar Melchisedec, regele 
Salemului, i-a adus pâine şi vin. Melchisedec acesta era preotul Dumnezeului celui 
Preaînalt. Şi a binecuvântat Melchisedec pe Avram şi a zis: «Binecuvântat să fie 
Avram de Dumnezeu Cel Preaînalt, Ziditorul cerului şi al pământului. Şi bine- 
cuvântat să fie Dumnezeul Cel Preaînalt, Care a dat pe vrăjmaşii tăi în mâinile 
tale!» Şi Avram i-a dat lui Melchisedec zeciuială din toate”. 


Despre Melchisedec ne vorbeşte şi Apostolul Pavel în Epistola sa către evrei (4:14 
şi cap. 7). Apostolul Pavel, în baza apariţiei pline de mister a lui Melchisedec, în 
cartea Facerii, unde nu întâlnim nici o referire cu privire la proveniența, genealogia 
şi moartea sa (lucru obişnuit în Vechiul Testament), şi în baza cuvântului profetic 
al psalmistului (Ps. 109:4 „tu eşti preot în veac după rânduiala lui Melchisedec"), 
în acord cu care Melchisedec este prototipul preoţiei lui Mesia, consideră pe 
Melchisedec drept preînchipuirea lui Hristos şi a preoţiei Sale - „după rânduiala 
lui Melchisedec" - superioară celei aronite, a Vechiului Testament. 


23. Să nu te faci stâlp de sare, suflete, întorcându-te înapoi; să te înfricoşeze 
pilda Sodomei; sus, în Sigor, mântuieşte-te! 


Despre pustiirea cetății Sodoma, poetul ne-a vorbit şi în troparul 38 din cea de-a 
doua cântare şi în primele trei tropare ale cântării a treia. Aici, poetul reaminteşte 
pustiirea aceasta, vorbind mai cu seamă despre soţia lui Lot, care - împotriva 
poruncii lui Dumnezeu („să nu priveşti înapoi") - s-a întors ca să privească cum 
arde Sodoma şi Gomora, devenind stâlp se sare. Vezi Fc. 19:26: „Femeia lui Lot 
însă s-a uitat înapoi şi s-a prefăcut în stâlp de sare”. 


Imnograful, evidențiind groaznicul model, cere sufletului său să nu privească nici 
el înapoi. Înţelegem deci, să nu repete vechile sale păcate şi ne aminteşte cuvintele 
Domnului: „Nimeni care pune mâna pe plug şi se uită îndărăt nu este potrivit 
pentru împărăția lui Dumnezeu" (Lc. 9:62). 


După Apostolul Pavel, datoria creştinului este de a uita „cele ce sunt în urma mea 
şi, tinzând către cele dinainte, alerg la ţintă, la răsplata chemării de sus" (Flp. 3:14). 
„Sigor", unde sufletul trebuie să se refugieze ca să fie salvat, este Biserica, cu ade- 
vărat „cetate a Dumnezeului cel viu" şi „chivot al mântuirii" (Evr. 11:7, 12:22). 


24. De arderea păcatului fugi, suflete al meu, ca şi Lot. Fugi de Sodoma şi de 
Go-mora; fugi de flacăra a toată pofta cea nebunească. 


Poetul continuă să se refere la acelaşi eveniment biblic. Lot a fugit de ardere. 
Sufletul este implorat să se salveze de focul păcatului. Înclinarea spre păcatele 
trupeşti şi spre poftele cele destrăbălate - „ardere" a trupului după Apostolul Pavel 
(1 Cor. 7:9), sunt numite „Sodoma şi Gomora" - după cum şi astăzi la fel sunt 
numite, în limbajul poporului, decăderile morale ale societăţii - de vreme ce aceste 
oraşe biblice se dedaseră păcatelor trupeşti (Fc. 18:20, 29:15). 


25. Miluieşte-mă, Doamne, miluieşte-mă strig Ţie, când vei veni cu îngerii Tăi, 
să răsplăteşti tuturor după vrednicia faptelor. 


În troparul acesta, Sfântul imnograf creionează strigătul fierbinte şi rugător al 
Psalmistului: „miluieşte-mă, Dumnezeule, după mare mila Ta!" (Ps. 50:1) şi cu- 
vintele evanghelistului Matei, prin care se descrie cea de-a doua Venire a 
Domnului: „Când va veni Fiul Omului întru slava Sa, şi toţi sfinții îngeri cu EI, 
atunci va şedea pe tronul slavei Sale" (25:31). Mare ceas! Zi înfricoşătoare! Pentru 
acest ceas şi pentru această zi, suntem datori să cerem neîncetat mila Domnului 
nostru, precum face şi poetul. 


26. Rugăciunea celor ce Te laudă pe Tine, Stăpâne, nu o lepăda; ci Te 
milostiveşte, Ilubitorule de oameni, şi dăruieşte iertare celor ce se roagă Ție cu 
credinţă. 


Autorul nostru împrumută din nou cuvinte şi expresii din cartea Psalmilor, ca 
rugăciunea sa să fie dreaptă şi să-i aducă lui, cât şi celor ce o înalță, iertarea de 
păcate. Vezi Ps. 142:1: „Doamne, auzi rugăciunea mea, ascultă cererea mea, întru 
credincioşia Ta, auzi-mă, întru dreptatea Ta...". De asemenea, Ps. 50:12: „Nu mă 
lepăda de la faţa Ta...". 


Slavă..., a Treimii: 


27. Treime neamestecată, nezidită, Fire fără început, Care eşti lăudată în 
Treimea Feţelor, mântuieşte-ne pe noi, care ne închinăm Stăpânirii Tale cu 
credinţă. 


Conţinutul acestui tropar, la fel ca şi stihul dinaintea lui, întâlnit şi în alte cântări, 
este triadologic. Mântuirea este lucrarea comună a Celor trei Persoane dumne- 
zeieşti. Pentru aceasta, Biserica - trupul credincioşilor - se roagă Sfintei Treimi, 
adorându-O şi închinându-i-se Ei. 


Şi acum..., a Născătoarei: 


28. Pe Fiul cel fără de ani din Tatăl, sub ani L-ai născut, neştiind de bărbat, 
Născă-toare de Dumnezeu. Minune străină! Că alăptând, ai rămas Fecioară. 


Fiul şi Cuvântul S-a născut din Dumnezeu Tatăl „mai înainte de ani”. Din 
Născătoarea de Dumnezeu, El S-a născut „sub ani" şi fără ca ca să cunoască bărbat. 
Ea a rămas Fecioară după naştere, precum a fost şi mai înainte Fecioară, şi s-a 
păstrat Fecioară la naştere. În acelaşi timp însă, ea a alăptat pe Pruncul cel 
dumnezeiesc! „Minune străină", strigă poetul, referindu-se la această mare taină a 
credinţei noastre. 


Cântarea a 4-a - Auzit-a proorocul de venirea Ta, Doamne 


Irmos: Auzit-a proorocul de venirea Ta, Doamne, şi S-a temut: că aveai să Te 
naşti din Fecioară, şi oamenilor să Te arăţi, şi a grăit: Auzit-am auzul Tău şi m- 
am temut; slavă puterii Tale, Doamne. 


Cea de-a patra cântare biblică, pe baza căreia imnograful a compus prezentul irmos 
al cântării noastre, este imnul profetului Avacum. Prin imnul acesta, profetul 
evidenţiază măreția lui Dumnezeu şi, în acelaşi timp, îşi exprimă cu înfricoşare 
surprinderea, prevăzând planul tainic al dumnezeieştii Iconomii, pentru mântuirea 
oamenilor. Imnul se găseşte în cel de-al treilea capitol al cărţii lui Avacum şi 
începe prin cuvintele: „Doamne, auzit-am de faima Ta şi m-am temut de punerile 
Tale la cale, Dumnezeule! Fă să trăiască, în cursul anilor, lucrarea Ta... Doamne, 
Dumnezeule, puterea mea...". 


Imnograful preia cuvintele profetului şi le interpretează, compunând totodată 
irmosul său. Vestea de care profetul s-a temut şi s-a înfricoşat, este „venirea" 
(£Aevoi) Domnului, marele eveniment al Naşterii Sale din Fecioara Maria şi al 
descoperirii Sale către oameni. Apostolul Pavel o numeşte marea taină a dreptei- 
credinţe: „Şi cu adevărat, mare este taina dreptei credinţe: Dumnezeu S-a arătat în 
trup..." (| Tim. 3:16). 


1. Lucrurile Tale nu le trece cu vederea, zidirea Ta nu o părăsi, Drepte 
Judecătorule; că de am şi păcătuit eu însumi ca un om, şi mai mult decât tot 
omul, lubitorule de oameni, dar ai putere ca un Domn al tuturor a ierta păcatele. 


După profetul Isaia, Domnul este „Tatăl nostru, noi suntem lutul şi Tu olarul, toţi 
lucrul mâinilor Tale suntem!" (64:7), iar după cum Însuşi proclamă despre Sine: 
„putere are Fiul Omului pe pământ a ierta păcatele" (Mt. 9:6). Aceste două 
adevăruri le accentuează poetul accentuează în troparul acesta, rugând pe Domnul, 
Dreptul Judecător, să-i ierte păcatele, odată ce mărturiseşte că păcatele sale au 
întrecut cu mult pe cele ale tuturor oamenilor. 


2. Se apropie, suflete, sfârşitul, se apropie şi nu te îngrijeşti, nu te pregăteşti; 
vremea se scurtează, scoală-te; aproape, lângă uşi, este Judecătorul: ca un vis, 
ca o floare trece vremea vieţii. Pentru ce în deşert ne tulburăm? 


Acest tropar este unul dintre cele mai frumoase ale întregului Canon. Cuvântul este 
dens, viu şi rapid, raportat la importanţa temei la care se referă. Este un adevărat 
semnal de deşteptare pentru fiecare om, care pierde uşor din vedere imaginea zilei 


Judecăţii lui Dumnezeu şi se scufundă în adâncul grijilor ce-l distrag de la viaţa 
reală. Ideile troparului au rădăcini biblice. Vezi Mt. 25:31-46, unde se vorbeşte 
minuţios despre cea de-a Doua Venire a Domnului şi despre Judecata care-i va 
urma. De asemenea, Mt. 24:36, unde Domnul ne spune: „lar de ziua şi de ceasul 
acela nimeni nu ştie, nici îngerii din ceruri, nici Fiul, ci numai Tatăl". 


„Fiindcă ştiţi în ce timp ne găsim, căci este chiar ceasul să vă treziţi din somn; căci 
acum mântuirea este mai aproape de noi" accentuează şi Apostolul Pavel, ca să ne 
indice trezvia duhovnicească pe care trebuie să o avem permanent (Rom. 13:11). 
Despre apropierea zilei Judecăţii vezi Mt. 24:33, „.... şi voi, când veţi vedea toate 
acestea, să ştiţi că este aproape, la uşi”. Despre deşertăciunea vieţii omeneşti, vezi 
Ps. 102:15, „Omul ca iarba, zilele lui ca floarea câmpului; aşa va înflori”. „Pentru 
ce în deşert ne tulburăm?", este întrebarea pe care o naşte numai gândirea creştină 
plină de realismul şi de intuiţia istoriei şi a lumii, prin ochii credinţei. 


3. Deşteaptă-te, o, sufletul meu! la seama faptelor tale pe care le-ai făcut, şi adu- 
le la vedere; varsă picături de lacrimi; spune cu îndrăzneală faptele tale şi 
cugetele tale lui Hristos, şi te îndreptează. 


„Adu-Mi aminte ca să judecăm împreună, fă tu însuţi socoteala ca să te dez- 
vinovăţeşti" a fost porunca lui Dumnezeu, pe care a dat-o prin gura profetului Isaia 
cu mulți ani înainte (Is. 43:26). Poate această poruncă a luat-o imnograful drept 
temei pentru îndemnul sufletului său de a-şi reveni, de a-şi da seama de faptele sale 
păcătoase, să le aşeze în faţa ochilor săi, să verse lacrimi pentru acestea şi, la 
sfârşit, să descopere toate faptele şi gândurile sale Domnului, ca să se îndrepteze şi, 
să primească, aşadar, iertare. Menţionarea sensurilor care sunt cuprinse în tropar şi 
care exprimă diferite etape ale pocăinţei cele adevărate este caracteristică 
Canonului. Descoperite sub treaptă, ele dovedesc profunda gândire psihologică a 
poetului nostru. 


4. N-a fost în viaţă păcat, nici faptă, nici răutate, pe care să nu le fi săvârşit eu, 
Mântuitorule, cu mintea şi cu cuvântul, cu voinţa şi cu gândul şi cu ştiinţa, şi cu 
fapta păcătuind, ca altul nimeni nici odinioară. 


Troparul cuprinde o mărturisire care dezvăluie profunda smerenie şi zdrobire. Dacă 
în troparul precedent ne-a oferit scara pocăinţei, aici, printr-o adâncă şi sinceră 
pocăință, poetul (sau omul păcătos care se exprimă) îşi mărturiseşte păcatele, care 
sunt multe, de toate categoriile şi depăşind păcatele oricărui alt om. 


5. Din acesta m-am judecat, din acesta m-am osândit, eu, ticălosul, adică din 
cugetul meu, decât care nimic nu este în lume mai puternic; Judecătorule, 
Mântuitorul meu şi cunoscătorule, cruţă-mă, izbăveşte-mă şi mă mântuieşte pe 
mine robul Tău. 


Conştiinţa omului este un judecător imparțial şi de neînduplecat al faptelor sale. 
Aceasta o accentuează şi imnograful, spunând că el însuşi a fost condamnat şi 
aspru criticat de către conştiinţa sa, pentru păcatele pe care le-a săvârşit şi pe care 
le-a mărturisit în troparul anterior. Ultimele cuvinte ale troparului, care alcătuiesc o 
rugăciune fierbinte expusă printr-o minunată formulare, exprimă dorinţa mântuirii 
care zguduie sufletul poetului. 


6. Scara pe care a văzut-o de demult marele între patriarhi, suflete al meu, este 
arătarea suirii celei de lucrare şi a înălțării gândului; deci, de voieşti să vieţuieşti 
cu lucrarea şi cu cunoştinţa şi cu înălțarea gândului, înnoieşte-te. 
Poetul se referă la vedenia patriarhului Iacov din Fc. 28:12 ş.u., „Şi a visat că era o 
scară, sprijinită pe pământ, iar cu vârful atingea cerul; iar îngerii lui Dumnezeu se 
suiau şi se pogorau pe ea. Apoi S-a arătat Domnul în capul scării...". 


Imnograful explică visul în mod alegoric şi în terminologia scrierilor niptice. În 
scara visului şi în efortul urcării ei, poetul vede drumul şi urcuşul virtuţii, care este 
şi „înălțarea gândului", în conformitate cu exprimarea caracteristică Sfântului 
Grigorie Teologul. Mai mult, prin înălțimea scării autorul vede înălțimea 
cunoaşterii la care se ridică omul, prin practicarea virtuţii. La aceste stări duho- 
vniceşti înălțătoare, omul ajunge numai dacă mai întâi se va reînnoi şi se va 
schimba (cf. Evr. 6:6, Col. 3:10, Rom. 12:2). 


7. Arşiţa zilei a răbdat patriarhul pentru lipsă şi frigul nopții a suferit, în toate 
zilele făcând câştig; păstorind, trudindu-se şi slujind, ca să-şi ia amândouă 
femeile. 


Troparul acesta se referă la patriarhul Iacov şi la eforturile pe care le-a depus ca să 
ia în căsătorie pe cele două femei, pe Lia şi pe Rahela, care erau fiicele lui Laban, 
unchiul lui Iacob din partea mamei sale. Vezi Fc. 29:1-30, mai ales versetele 18 şi 
27-28: „Lui lacov însă îi era dragă Rahila şi a zis: «Îţi voi sluji şapte ani pentru 
Rahila, fata ta cea mai mică», «Împlineşte această săptămână de nuntă şi-ţi voi da- 
O şi pe aceea, pentru slujba ce-mi vei mai face alţi şapte ani!» Şi a făcut Iacov aşa: 
a împlinit săptămâna de nuntă şi i-a dat Laban şi pe Rahila, fiica sa, de femeie". 


8. Prin două femei înţelege fapta şi cunoştinţa întru înaltă gândire: prin Lia 
fapta, ca ceea ce a fost cu mulţi copii. lar prin Rahela, gândirea, ca cea mult- 
ostenitoare. Că fără de osteneli nici fapta, nici gândirea nu se vor săvârşi, 
suflete. 


Episodul biblic al troparului precedent, este interpretat aici de poet în mod 
alegoric. Prin imaginea celor două femei, poetul vede fapta şi cunoaşterea, pentru 
care omul, precum lacov pentru femei, va trebui să se lupte, ca să reuşească. Prin 
Lia, care a fost cu mulți copii (Fc. 29:31-35), vede fapta din care se nasc diferitele 
virtuţi. lar prin Rahela, pentru care, ca să o ia de soţie, a depus un mare efort (a 
lucrat încă şapte ani alături de socrul său Laban) - şi care a suferit şi ea mult, din 
cauza sterilității ei („Dă-mi copii, iar de nu, voi muri!", Fe. 30:1) cunoaşterea 
duhovnicească, de vreme ce atât cunoaşterea atât experiența duhovnicească se 
dobândesc cu multă trudă şi efort. 


9. Priveghează, o, suflete al meu, şi te fă desăvârşit, ca cel mare între patriarhi; 
ca să dobândeşti fapta cu gândirea cea înaltă; ca să te faci minte văzătoare de 
Dumnezeu, Să ajungi în norul cel nespus, cu gândirea, şi să te faci neguţător de 
lucruri mari. 


Imnograful continuă referirea la aceeaşi temă. Preluând ca model aceeaşi persoană, 
aşadar pe marele patriarh lacob, îndeamnă sufletul său să privegheze şi să se 
desăvârşească, ca să ia drept răsplată fapta şi cunoaşterea. Elementele de noutate pe 
care poetul le introduce în troparul acesta sunt alte trei harisme, pe care sufletul le 
poate dobândi: 

a) să devină minte văzătoare de Dumnezeu (vodc e6nrng), ca şi lacov, care a 
văzut pe îngerii lui Dumnezeu, plimbându-se pe scara ce ducea la cer, iar în capul 
scării pe Însuşi Dumnezeu (Fc. 28:12 ş.u., de asemenea şi Fe. 32:1: „După aceea, 
Iacov s-a dus în calea sa. Şi căutând el, a văzut oștirea lui Dumnezeu tăbărâtă, căci 
l-au întâmpinat îngerii lui Dumnezeu"); 

b) să ajungă în norul cel nespus (ă5vTro yv6epo), adică la o înaltă stare 
duhovnicească în spaţiul tainicei teologii, şi 

c) să devină neguţător (Eumopog) al marilor daruri duhovniceşti, ceea ce înseamnă 
că trebuie să trudească duhovniceşte pentru a reuşi să obțină înaltele daruri 
dumnezeieşti. Pentru acestă a treia harismă, vezi şi Parabola negustorului de 
mărgăritare (Mt. 13:45-46). 


10. Pe cei doisprezece patriarhi născându-i cel mare între patriarhi, ţi-a făcut ţie 
tainic, Suflete al meu, scară spre suirea cea de faptă, pe fiii săi, ca pe nişte 
temeiuri şi trepte, ca nişte suişuri prea înţelepţeşte aşezându-i. 


„Cel mare între patriarhi" este Iacov, tatăl celor doisprezece patriarhi, de la ale 
căror nume s-au numit cele douăsprezece seminţii ale lui Israel (vezi Fc. 35:22-26). 


Aici, poetul nostru interpretează în mod „tainic" naşterea patriarhului, cu scopul de 
a extrage anumite concluzii morale. O consideră ca o scară prin care oricine poate 
urca la virtutea practică; pe fu îi vede ca pe nişte trepte şi paşi pe care oricine îi 
face când urcă scara, dorind să ajungă în vârful ei; îi vede ca un mijloc de urcare 
obositor, aşa cum, cu adevărat este urcarea duhovnicească a omului. 


11. Lui ISav cel urât asemănându-te, suflete, ai dat amăgitorului tău întâia 
naştere, a frumuseţii celei dintâi; şi de la binecuvântarea părintească ai căzut, şi 
îndoit te-ai amăgit, ticălosule, cu fapta şi cu gândirea; pentru aceasta acum 
pocăieşte-te. 


Isav a fost fiul lui Isaac şi al Rebecăi şi avea ca frate geamăn, pe lacov. Rebeca, 
mama lor, îl iubea mai mult pe Iacov, iar Isaac, tatăl, mai mult pe Isav. După cum 
ştim, lacov a obținut „dreptul de întâi-născut" a lui Isav printr-o farfurie cu 
mâncare de linte, pe care i-a dat-o. Mai mult încă, prin ajutorul dat de mama sa, 
Iacov tot „prin viclenie" a luat şi binecuvântarea tatălui său. Vezi Fc. 27:36, „Și a 
zis: «Din pricină oare că-l cheamă lacov, de aceea m-a înşelat de două ori? 
Deunăzi mi-a răpit dreptul de întâi-născut, iar acum mi-a răpit binecuvântarea 
mea)". De asemnea şi Fc. 25:26, „După aceea a ieşit fratele acestuia, ţinându-se cu 
mâna de călcâiul lui Isav; şi 1 s-a pus numele lacov”. 


Acest episod biblic constituie pentru poetul nostru o sursă de inspiraţie pentru 
prezentul tropar. Sfântul Andrei, interpretând în mod alegoric persoanele şi 
naraţiunea biblică, se întoarce spre sufletul său şi îi spune că, imitând modelul lui 
Isav cel urât (vezi: Rom. 9:13, „,...Pe Iacov l-am iubit, iar pe Isav l-am urât”), a dat 
diavolului „întâia- naştere", „frumuseţea cea dintâi", aşadar darurile dumnezeieşti, 
pe care le avea înainte de cădere, lipsindu-se de binecuvântarea cea părintească. Ca 
să coreleze îndoita „cădere" a lui Isav, poetul vorbeşte despre îndoita „cădere" şi 
înşelare a sufletului său, în faptă şi în gândire. Sfârşitul troparului este un imbold 
spre pocăință, principalul ţel al marelui Canon. 


12. Edom S-a chemat Isav, pentru marea înverşunare a amestecării cu femei. 
Căci cu neînfrânarea, pururea aprinzându-se, şi cu plăcerile întinându-se, 
Edom S-a numit, ceea ce înseamnă: înfierbântarea sufletului celui iubitor de 
păcate. 


Fc. 25:29-30, „Odată însă a fiert Iacov linte, iar Isav a venit ostenit de la câmp. Şi a 
zis Isav către lacov: «Dă-mi să mănânc din această fiertură roşie, că sunt flă- 
mând!» De aceea Isav s-a mai numit şi Edom". Isau a fost numit şi Edom (care în 
dialectul koine al limbii greceşti înseamnă cel de foc) pentru pofta puternică pe 
care a simţit-o faţă de „fiertura cea roşie", aşadar mâncarea de linte, de dragul 
căreia a vândut fratelui său lacov dreptul său de întâi-născut. 


În troparul acesta, imnograful uneşte numele „Edom" al lui Isav cu pofta maniacală 
pentru femei, cu poftele trupeşti de neînvins şi cu înclinarea spre plăceri. Evident, 
fiindcă înfierbântarea şi culoarea roşie sunt în strânsă legătură, ele exprimă în mod 
demonstrativ focul trupesc şi violenţa dorințelor carnale. 


13. De lov cel de pe gunoi auzind, o, suflete al meu, că s-a îndreptăţit, n-ai 
râvnit bărbăţiei aceluia, n-ai avut tăria gândului lui, întru toate care ai cunoscut, 
în cele ce ai ştiut şi în cele ce te-ai ispitit; ci te-ai arătat nerăbdător. 


Troparul acesta, ca şi următoarele trei, sunt inspirate din istoria biblică despre 
dreptul şi biruitorul lov. Pentru o înţelegerea deplină, trebui avut în vedere întregul 
cuprins al cărţii cu acelaşi nume din Vechiul Testament, în care apar deodată 
credinţa adâncă, nădejdea fermă şi marea răbdare a lui lov. Vezi mai cu seamă lov 
2:7-8: „Atunci satan a plecat dinaintea Domnului şi a lovit pe lov cu lepră, din 
tălpile picioarelor până în creştetul capului. Şi a luat lov un ciob ca să se scarpine 
şi şedea pe gunoi, afară din oraş”. Aici, poetul evidențiază bărbăția şi poziția 
nezdruncinată a lui lov, pe care sufletul - ce dialoghează cu autorul - nu le-a imitat, 
nici nu le-a primit. Din contră, a dovedit că nu are perseverenţă şi răbdare. 


14. Cel ce era mai înainte pe scaun, acum se vede gol în gunoi, cu răni; cel cu 
mulți fii şi mărit, de năprasnă fără de fii şi de casă lipsit; căci socotea gunoiul 
palat şi rănile mărgăritar. 


Și aici este vorba despre lov. Deci poetul aminteşte despre tronul şi palatul, în care 
stătea înaintea nenorocirii sale, lov nu era însă împărat, ci un bogat şi un stăpân 
înstărit. O spune poate, din libertatea sa poetică de a ne oferi, prin puternicul 
contrast, frumuseţea troparului. Despre elementele veritabile ale istoriei lui lov, pe 
care le aminteşte poetul în troparul acesta, vezi: lov 1:1-4; 13-19; 2:6-8. 


15. După vrednicia împărătească fiind îmbrăcat cu diademă şi cu porfiră, omul 
cel cu multă avere, şi dreptul cel îndestulat de bogăţie şi de animale, degrab 
sărăcind, de avere şi de stare şi de împărăție s-a lipsit. 


Poetul continuă menţiunea sa privitor la aceeaşi temă: lov era „fără prihană şi 
drept; se temea de Dumnezeu şi se ferea de ce este rău" (lov 1:1). Ba era şi foarte 
bogat. Când, pe neaşteptate, a fost lipsit de bogăţia şi slava sa, şi sărăcind, lov „s-a 
sculat, şi-a sfâşiat veşmântul, s-a ras pe cap şi, căzând la pământ, s-a închinat, şi a 
rostit: «Gol am ieşit din pântecele mamei mele şi gol mă voi întoarce în pământ! 
Domnul a dat, Domnul a luat; fie numele Domnului binecuvântat!»" (lov 1:20-21). 
Faptele sale (ruperea hainelor şi tunderea părului) corespund obiceiurilor epocii de 
atunci ceea ce priveşte exprimarea tristeţii şi a plânsetului. Cuvintele lui 
demonstrează încrederea nemărginită în Dumnezeu şi răbdarea sa nesecată. Un 
model luminos, de-a lungul veacurilor! 


16. De a fost acela drept şi fără prihană mai mult decât toţi, şi n-a scăpat de 
cursele şi vicleşugurile înşelătorului, tu, ticăloase suflete, fiind iubitor de păcate, 
ce vei face de se va întâmpla să vină asupra ta ceva din cele negândite? 


Troparul acesta este al patrulea şi ultimul care se referă la marea personalitate a lui 
lov. Troparul constituie o întrebare dramatică a poetului pentru sufletul său. lov, 
chiar dacă a fost un om drept şi fără de cusur între toţi oamenii epocii sale, nu a 
„Scăpat" totuşi de cursele şi de ispitele diavolului. (Poetul îl numeşte pe diavol 
înşelător, cf. II In. 1:7; Ap. 12:9). Sufletul său chinuit, şi înclinat spre păcat, ce va 
face dacă, pe neaşteptate, îl va lovi brusc vreo oarecare ispită? Nu primim răspuns 
din partea poetului, iar acest lucru face întrebarea şi mai dramatică. 


17. Trupul mi l-am spurcat, duhul mi l-am întinat, peste tot m-am rănit; dar ca 
un doctor, Hristoase, amândouă prin pocăință mi le tămăduieşte. Spală-le, 
curăţeşte-le, Mântuitorul meu, arată-le mai curate decât zăpada. 


Aici poetul, cu multă sinceritate, ne face cunoscută starea tragică a sufletului şi a 
trupului său, indicând pe Hristos ca doctor şi pocăinţa ca medicament, prin dense 
citate şi imagini biblice, despre care vezi: „trupul mi l-am spurcat" (cf. lac. 1:21: 
„Pentru aceea, lepădând toată spurcăciunea şi prisosinţa răutăţii..."; „duhul mi l-am 
întinat” (cf. II Pt. 2:13, „.... fiind nesăţioşi de păcat, ei amăgesc sufletele cele 
nestatornice"); „peste tot m-am rănit" (lov 2:7, ,... şi a lovit pe lov cu lepră" şi Lc. 
16:20, Iar un sărac, anume Lazăr, zăcea înaintea porţii lui, plin de bube”). 


Domnul este numit „doctor” al sufletelor şi al trupurilor noastre (vezi: Mt. 9:12; 
Le. 4:23); „spală-le, curăţeşte-le, Mântuitorul meu, arată-le mai curate decât 
zăpada" (vezi Ps. 50:4: „Că fărădelegea mea eu o cunosc şi păcatul meu înaintea 
mea..." şi versetul 8: „Stropi-mă-vei cu isop şi mă voi curăţi; spăla-mă-vei şi mai 
vârtos decât zăpada mă voi albi”). Implorările, cinci la număr, care au caracter de 


rugăciune fierbinte, subliniează dorința cutremurătoare a poetului de a primi 
vindecarea sufletului său de la singurul şi neasemuitul Doctor. 


18. Trupul Tău şi sângele pentru toţi Ţi-ai pus, Cuvinte, răstignindu-Te; trupul, 
ca să mă înnoieşti, iar sângele ca să mă speli. Duhul Ţi-ai dat ca să mă aduci, 
Hristoase, Părintelui Tău. 


Sfântul Andrei se referă în acest tropar la jertfa de pe Cruce a Domnului. Cuvintele 
lui constituie o mărturisire de credinţă şi exprimă recunoştinţa sa. Caracteristică 
este tripla remarcă pe care o face: „Trupul" Domnului a fost jertfit pe Cruce, ca să 
ne „înnoiască", aşadar ca omul să renască realmente; „Sângele" Său s-a vărsat, ca 
să ne „spele", aşadar ca firea umană să se curăţească de întinăciunea păcatului. A 
treia remarcă se referă la „Duhul" Său („„Părinte, în mâinile Tale încredinţez duhul 
Meu", Lc. 23:46), ca să conducă pe om la Tatăl Său. Vezi şi In. 12:32: „lar Eu, 
când Mă voi înălța de pe pământ, îi voi trage pe toţi la Mine”. 


19. Ai săvârşit mântuirea în mijlocul pământului, Făcătorule, ca să ne izbăvim; 
de bunăvoie pe cruce ai fost răstignit şi Edenul cel ce se încuiase s-a deschis; 
cele de sus şi cele de jos, făptura şi toate neamurile mântuindu-se, se închină 


Ţie. 


Ps. 73:13, „Dar Dumnezeu, Împăratul nostru înainte de veac, a făcut mântuire în 
mijlocul pământului". Pentru expresia „în mijlocul pământului" (£&v utoo 

Tijc ic) interpreţii oferă o dublă erminie. În acord cu prima erminie, Ierusalimul şi, 
desigur, Golgota, unde a fost răstignit Domnul nostru, ocupă centrul pământesc al 
su-prafeţei geografice: este mijlocul pământului. După cea de-a doua interpretare, 
fraza înseamnă „ceea ce este vizibil”, aşadar mântuirea pe care, prin jertfa Sa, 
Domnul o dăruieşte, ca să fie văzută şi să cuprindă pe toţi oamenii. 


In continuarea troparului, pe un ton triumfător, imnograful enumeră efectele 
mântuitoare, care au izvorât din jertfa de pe Cruce a Domnului. 


20. Cuvinte, sângele cel ce a izvorât din coasta Ta, să-mi fie mie totodată 
scăldătoare, băutură şi apă a iertării, ca să mă curăţesc cu amândouă, ungându- 
mă şi bând ca ungere şi băutură cuvintele Tale cele de viaţă. 


Poetul continuă să vorbească despre Sângele Domnului, care S-a vărsat prin jertfa 
Sa de pe Cruce, făcând legătură cu alte două taine: taina Botezului şi taina 
Euharistiei. În sângele care a curs din coasta lui Hristos, imnograful vede 
instituirea Tainei Botezului împreună cu cea a Euharistiei. Pentru aceasta ÎL şi 


imploră pe Domnul, pe Cuvântul lui Dumnezeu, să nu-l desconsidere, ci sângele 
Său să devină pentru el „scăldătoare" (koivufnOpo) şi „apă a iertării" (550op Ti 
&ptoec), ca să se curăţească şi să se ungă. În paralel, sângele Său să-i devină şi 
„băutură" (n6ua), cu care să se adape. Băutură devine pentru el nu numai sângele 
lui Hristos, ci şi „cuvintele Sale cele de viaţă dătătoare” (Conpă Ayo), aşadar 
poruncile şi învăţătura Lui. 


21. Gol sunt spre a intra în cămara mirelui, gol sunt şi spre a merge la nuntă şi 
la cină; candela mi S-a Stins, fiind fără de untdelemn. Dormind eu, cămara mi S- 
a închis, cina S-a mâncat, iar eu fiind legat de mâini şi de picioare, am fost 
lepădat afară. 


Izvor de inspiraţie în troparul acesta este, pentru Sfântul Andrei, Pilda celor zece 
fecioare (Mt. 25:1-13) şi cea a nunţii fiului de împărat (Mt. 22:2-14). Poetul 
mărturiseşte că este „omul cel gol de la nuntă”, după cum cea de-a doua parabolă 
vorbeşte despre un om care nu era „îmbrăcat de nuntă" (22:11), iar prima despre 
feciorie. Troparul are o minunată vivacitate. Ascultând expresiile vii şi descriptive 
ale troparului, este ca şi cum am vedea în imagini ceea ce s-a petrecut atunci. În 
acest fel, poetul doreşte să activeze în sinea sa sentimentul de pocăință şi, prin ur- 
mare, de viaţă creştină. 


22. Biserica a câştigat pahar coasta Ta cea purtătoare de viaţă, din care a izvorât 
nouă îndoit izvorul iertării şi al cunoştinţei; spre închipuirea celei vechi şi a celei 
noi, a amândoror legilor, Mântuitorul nostru. 


Imnograful compară aici coasta Domnului cu „paharul" (kpariipo). În vechime, 
paharul era un vas mare (mai cu seamă, un urcior), înăuntrul căruia se păstra vinul 
amestecat cu apă şi care, mai apoi, era turnat în pahare mai mici. Din coasta 
(paharul) Domnului a răsărit un „îndoit izvor: al iertării şi al cunoștinței”. Din 
coasta lui Hristos noi ne-am curăţit (ne-a oferit aşadar iertarea păcatelor noastre) şi 
ne-am luminat (am dobândit posibilitatea să cunoaştem adevărul, tainele şi 
binefacerile inefabile ale lui Dumnezeu). Poetul corelează sfârşitul troparului 
(dintr-o „îngăduință” poetică datorată nevoilor de măsură metrică) în care 
„sângele" şi „apa" este „izvorul cel îndoit", aşadar cele două Testamente, cel Vechi 
şi cel Nou. 


23. Timpul vieţii mele este scurt şi plin de dureri şi de vicleşug, dar întru 
pocăință primeşte-mă şi întru cunoştinţă mă cheamă, ca să nu mă fac câştig şi 
mâncare celui străin; Mântuitorule, Tu Insuţi mă miluieşte. 


Despre scurtimea şi deşertăciunile vieţii, poetul a vorbit şi în cel de-al doilea tropar 
al prezentei cântări. Vezi Ps. 102:15-16: „Omul ca iarba, zilele lui ca floarea 
câmpului; aşa va înflori. Că vânt a trecut peste el şi nu va mai fi şi nu se va mai 
cunoaşte încă locul său"; sau „Omul cu deşertăciunea se aseamănă; zilele lui ca 
umbra trec" (Ps. 143:4). Vezi şi Fc. 6:5: „Văzând însă că răutatea oamenilor s-a 
mărit pe pământ şi că toate cugetele şi dorinţele inimii lor sunt îndreptate la rău, în 
toate zilele...". Poetul, retrăindu-şi fulgerător viaţă sa de mai înainte, Îl imploră 
fierbinte pe Mântuitorul Hristos ca în stare de pocăință să-l ia din viaţa aceasta şi 
să-l aducă aproape de EI, la starea de cunoştinţă. Având încă în vedere cuvintele 
Apostolului Petru despre diavol, ce „umblă, răcnind ca un leu, căutând pe cine să 
înghită" (1 Pt. 5:8), Îl roagă pe Domnul să nu-l lase „câştig şi mâncare" pentru 
acesta. Expresia „dar întru pocăință" capătă caracteristica unui refren şi de aceea 
poetul îl repetă şi în troparele 25, 26 şi 27. 


24. Falnic sunt acum şi semeţ, cu inima în deşert şi în zadar. Să nu mă osândeşti 
împreună cu fariseul; ci mai ales dă-mi smerenia vameşului, Unule Indurate, 
drepte Judecătorule, şi cu acesta împreună mă numără. 


Poetul compune prezentul tropar având la bază cele două personaje ale Pildei 
vameşului şi a fariseului (Lc. 18:9-14), precum şi atitudinea lor în raport cu 
pocăinţa. Cere de la Domnul cel îndurat să nu-l osândească împreună cu fariseul, ci 
să-i dăruiască smerenia vameşului şi cu acesta să-l numere. Atrage atenţia 
caracteristica mândriei şi a laudei ca fapte zadarnice şi fără de rost. De ce oare? 
Fiindcă tot ceea ce avem este de la Dumnezeu. „Şi ce ai, pe care să nu-l fi primit? 
lar dacă l-ai primit, de ce te făleşti, ca şi cum nu l-ai fi primit?" întreabă Apostolul 
Pavel (1 Cor. 4:7). Şi aceasta fiindcă „Tu ai ascuns faţa Ta de la noi şi ne-ai lăsat în 
voia fărădelegilor noastre" (Is. 64:6). Respectarea consecventă a poruncilor lui 
Dumnezeu este o datorie şi de aceea, nu oferă omului dreptul de a se mândri pentru 
aceasta: „Aşa şi voi, când veţi face toate cele poruncite vouă, să ziceţi: Suntem 
slugi netrebnice, pentru că am făcut ceea ce eram datori să facem" (Lc. 17:10). 


25. Știu, Indurate, că am greşit, încât am necinstit vasul trupului meu; ci întru 
pocăință mă primeşte şi întru cunoştinţă mă cheamă, ca Să nu mă fac câştig, nici 
mâncare celui străin. Ci Tu însuţi, Mântuitorule, mă miluieşte. 


Trupul omenesc este un „vas cinstit”. Similitudinea aparţine Apostolul Pavel: „Şi 
avem comoara aceasta în vase de lut..." (II Cor. 4:7, vezi şi | Tes. 4:4: „Ca să ştie 
fiecare dintre voi să-şi păzească vasul său în sfinţenie şi cinste"). Păcatele, care 
sunt săvârşite în trup omenesc, constuie o injurie şi o necinste pentru acesta. 


Poetul nu insistă asupra unei justificări a gândirii sale. Este însă clar de ce nu o 
face: trupul nostru este o creaţie specială a grijii lui Dumnezeu încât Însuşi Domnul 
a primit a se „îmbrăca" cu acesta la Întruparea Sa. Ba mai mult de atât, trupul este 
templu al lui Dumnezeu şi casă a Duhului Sfânt: „Sau nu ştiţi că trupul vostru este 
templu al Duhului Sfânt care este în voi, pe care-L aveţi de la Dumnezeu...", se 
întreabă dumnezeiescul Pavel (1 Cor 6:19). Noi, creştinii, suntem datori să păstrăm 
trupurile noastre „în sfinţenie şi cinste" (1 Tes. 4:4). Să ne înfăţişăm ca „o jertfă 
vie, sfântă, bine plăcută lui Dumnezeu" (Rom. 12:1). Să retrăim moartea lui lisus 
în trupurile noastre, „pentru ca şi viaţa lui lisus să se arate în trupul nostru" (II Cor. 
4:10). 


26. Însumi idol m-am făcut, vătămându-mi cu poftele sufletul meu, Îndurate. Ci, 
întru pocăință mă primeşte şi întru cunoştinţă mă cheamă, ca Să nu mă fac 
câştig, nici mâncare celui străin. Ci Tu Însuţi, Mântuitorule, mă miluieşte. 
Folosind un cuvânt caracteristic („însumi idol [m-am făcut], avreisoiov), Sfântul 
imnograf continuă tema troparului anterior. Ne explică cum s-a prefăcut în idol şi 
cum s-a adorat pe sine însuşi. Se referă aici la trupul său, de vreme ce prin patimile 
care s-a întors ca să cuibărească înăuntrul acestuia, el şi-a păgubit sufletul. 


Când omul „umblă după trup" şi nu „după suflet" (Rom. 8:4), este ca şi cum şi-ar 
adora trupul său, fiindcă, precum accentuează din nou Apostolul Pavel, „cei ce sunt 
după trup cugetă cele ale trupului" (versetul 5), iar dorinţa trupului este „vrăjmăşie 
împotriva lui Dumnezeu". El nu se supune legii lui Dumnezeu iar cel ce 
îmbrățişează trupul său şi se lasă condus de acesta, „nu poate să placă lui 
Dumnezeu" (Rom. 8:6-8). 


27. N-am auzit glasul Tău, n-am ascultat Scriptura Ta, Dătătorule de lege. Ci, 
întru pocăință mă primeşte şi întru cunoştinţă mă cheamă, ca să nu mă fac 
câştig, nici mâncare celui străin. Ci Tu Insuţi, Mântuitorule, mă miluieşte. 


Prin aceeaşi poziţie de mărturisire, şi în troparul acesta poetul se adresează 
Domnului ca un Dătător de lege (Nopo0&rn). Mărturiseşte că nu a ascultat, nu s-a 
supus glasului lui Dumnezeu. Forma expri—mării ne face să credem că poetul are 
în vedere aici conştiinţa, aşadar implantarea legii morale, care este, cu adevărat 
glasul lui Dumnezeu. Mărturiseşte chiar că n-a auzit şi că a nesocotit, aşadar, 
Scriptura lui Dumnezeu, Legea scrisă a Sa, pe care EI a dat-o. Dubla mărturisire a 
poetului ne arată profunda sa smerenie şi zdrobire, ce-l conduce la reluarea 
implorării sale fierbinţi, pe care o cunoaştem din refrenul troparelor precedente. 


Slavă..., a Treimii: 


28. Nedespărţită în ființă, neamestecată în Feţe, Te cunosc pe Tine Dumnezeire, 
Una în Treime, ca Ceea ce eşti de o împărăție şi de un tron; şi strig Ție cântarea cea 
mare, ce se cântă întreit întru cele de sus. 


În prezentul tropar, penultimul al cântării a 4-a, se găseşte concentrată învățătura 
Bisericii despre Dumnezeiasca Treime Care este Una, nedespărțită în Fiinţă şi 
neamestecată în Feţe. Are o singură împărăție (comună) şi un singur tron 
împărătesc. Acesteia, Care locuieşte în locurile cele preaînalte ale cerului, lumea 
îngerilor Îi cântă neîncetat „cântarea cea mare", aşadar, cântarea cea întreită: 
„Sfânt, Sfânt, Sfânt, Domnul Savaot", după cum ne menţionează profetul Isaia 
(6:3) şi evanghelistul loan (Ap. 4:9). 


Şi acum..., a Născătoarei: 


29. Şi ai născut şi eşti fecioară, şi ai rămas întru amândouă cu firea, Fecioară. 
Cel ce S-a născut înnoieşte legile firii, şi pântecele a născut nesimţind dureri. 
Unde Dumnezeu voieşte, se biruieşte rânduiala firii; că face câte voieşte. 


Troparul acesta închinat Născătoarei de Dumnezeu exprimă credinţa poetului (care 
este şi învăţătura Bisericii) față de evenimentul tainic şi de neînțeles al Naşterii 
Domnului din Fecioara Maria. Măreţia Preasfintei Fecioare stă în faptul că a fost şi 
a rămas Fecioară, şi înainte de Naşterea lui Hristos şi la Naşterea Sa şi după 
Naştere. Dispoziţiile şi legile firii au fost sfidate şi biruite în persoana Născătoarei 
de Dumnezeu. 

„În tine, Preasfântă Fecioară, legile firii sunt întrecute...", mărturiseşte Sfântul 
Cosma, episcopul de Maiuma, în canonul său la Adormirea Născătoarei de 
Dumnezeu. 


Preasfânta Fecioară, după învăţătura Bisericii noastre, este „străină" (de sămânță 
bărbătească), a purtat în pântece „fără durere" (= fără de efort) şi a născut „fără 
dureri" (= fără problemele unei lăuze, fără durerile naşterii). 


Pururea - fecioria Preasfintei Născătoare este mărturisită de Biserică prin cele trei 
stele care, în reprezentările ortodoxe ale sfântului ei chip, sunt aşezate pe veşmânt. 


Cântarea a S-a - Dis de dimineaţă, lubitorule de oameni 


Irmos: Dis de dimineaţă, Iubitorule de oameni, mă rog luminează-mă şi mă 
îndreptează la poruncile Tale, şi mă învaţă, Mântuitorule, să fac voia Ta. 


Prezentul irmos are legătură cu cea de-a cincea cântare biblică, care este imnul 
către Dumnezeu al profetului Isaia, despre venirea lui Hristos. Se găseşte în cartea 
lui Isaia, capitolul 27, iar începutul ei este: „De noapte mânecă duhul meu către 
Tine, Dumnezeule, pentru că lumină sunt poruncile Tale pe pământ". 


Imnograful se adresează Mântuitorului Hristos, lubitorul de oameni, folosind 
aproximativ intactă forma stihului din cântarea biblică. Trezit dis de dimineaţă, 
spre păstrarea poruncilor Sale, poetul spune că se roagă Domnului să-l conducă, 
luminându-l, şi să-l înveţe să urmeze mereu voia Sa. Este într-adevăr cel mai 
folositor lucru pe care omul poate să-l ceară de la Dumnezeu. Respectarea 
poruncilor divine este garanția iubirii noastră faţă de Domnul (In. 14:21). Este însă 
şi drum al cunoaşterii: „Cel ce zice: L-am cunoscut, dar poruncile Lui nu le 
păzeşte, mincinos este şi întru el adevărul nu se află. lar cine păzeşte cuvântul Lui, 
întru acela, cu adevărat, dragostea lui Dumnezeu este desăvârşită. Prin aceasta, 
cunoaştem că suntem întru EI" (1 In. 2:4-5). 


De asemenea, îndeplinirea „voii Tatălui" (Mt. 7:21) este pentru creştin un scop al 
vieţii, al luptei sale duhovniceşti de zi cu zi. „Cel ce face voia lui Dumnezeu 
rămâne în veac" (| In. 2:17). Suntem datori ca permanent să îndeplinim „voia lui 
Dumnezeu, care este bună şi plăcută şi desăvârşită" (Rom. 12:2) şi faţă de ea să ne 
armonizăm voinţa şi viaţa noastră. 


1. In noapte viaţa mea mi-am petrecut pururea; căci noaptea păcatului s-a făcut 
mie întuneric şi negură adâncă; ci, ca pe un fiu al zilei, arată-mă pe mine, 
Mântuitorule. 


Din nou, poetul se confesează. Noaptea, ca timp, şi întunericul, ca stare, examinate 
din punct de vedere al vieţii duhovniceşti, sunt strâns unite cu păcatul. Prima apare 
ca cel mai potrivit timp pentru săvârşirea păcatului, iar a doua este cea mai 
reprezentativă înfăţişare a faptelor celor păcătoşi. „Că oricine face rele urăşte Lu- 
mina şi nu vine la Lumină, pentru ca faptele lui să nu se vădească" ne spune 
evanghelistul loan (3:20). Apostolul Pavel numeşte păcatul „lucrurile în- 
tunericului": „Noaptea e pe sfârşite; ziua este aproape. Să lepădăm dar lucrurile 
întunericului şi să ne îmbrăcăm cu armele luminii. Să umblăm cuviincios, ca ziua” 
(Rom. 13:12-13). 


Imnograful, de vreme ce exprimă cu prisosinţă starea sa sinceră („viaţa în noapte", 
„întuneric şi negură adâncă", „noaptea păcatului"), formulează la sfârşit şi cererea 
sa: Mântuitorul Hristos să-l arate ca „fiu al zilei" (viov nu&pac). Opoziția puternică 
şi foarte expresivă față de cele anterioare, se sprijină pe învăţătura Apostolului 
Pavel. Vezi: Rom. 13:13, „Să umblăm cuviincios, ca ziua..."; | Tes. 5:5, „Căci voi 
toţi sunteți fii ai luminii şi fii ai zilei; nu suntem ai nopţii, nici ai întunericului”; Ef. 
5:8, „umblaţi ca fu ai luminii”. 


2. Lui Ruben asemănându-mă eu, ticălosul, am făcut sfat necuvios şi călcător de 
lege asupra Dumnezeului celui înalt, întinându-mi patul meu, precum acela pe 
al tatălui său. 


Începând cu acest tropar, Sfântul Andrei revine la întrebuinţarea personajelor şi a 
evenimentelor biblice, în construcția troparelor sale. Începe cu Facerea. Se referă 
aici la Ruben, primul fiu al lui Iacov şi al Liei, şi la fapta sa cea desfrânată de a se 
culca cu Bilha, amanta tatălui său. Vezi Fc. 35:21, „Apoi, plecând Iacov de aici, şi- 
a întins cortul dincolo de turnul Migdal- Eder. Iar pe vremea când locuia Israel în 
țara aceasta, a intrat Ruben şi a dormit cu Bilha, ţiitoarea tatălui său lacov, şi a 
auzit Israel şi i s-a părut aceasta un rău”. De asemenea, vezi şi Fc. 49:3: „Ruben, 
întâi-născutul meu, tăria mea şi începătura puterii mele, culmea vredniciei şi 
culmea destoiniciei”. 


Menţionând pe Ruben şi fapta sa, poetul mărturiseşte că şi el a comis ceva 
asemănător: a necinstit şi a întinat patul său. Putem să tragem concluzia, din 
formularea sa, că poetul se referă la păcatele trupeşti săvârşite fără participarea 
altei persoane. Dar, cum am accentuat în introducere şi în unele tropare, nu trebuie 
să acceptăm în nici un caz faptul că Sfântul Andrei ar săvârşit toate păcatele la care 
s-a referit (desigur, şi pe cele trupeşti), imputându-le propriei sale persoane. Ca 
poet, Sfântul - precum fac şi alți imnografi - încearcă doar să zugrăvească pe omul 
păcătos, să indice profunzimea căderii lui morale, în care de multe ori se află, şi să- 
| conducă apoi la zdrobire şi la pocăință. 


3. Mă mărturisesc Ţie, Hristoase, Impărate; păcătuit-am, păcătuit-am precum 
mai înainte fraţii lui Iosif, vânzând rodul curăţiei şi al înţelepciunii. 


În acest tropar, precum şi în următoarele trei, poetul se referă la istoria lui Iosif, 
penultimul fiu al patriarhului lacov. Aici vorbeşte despre vinderea lui Iosif, de 
către fraţii săi, ismaeliţilor, pentru „douăzeci de arginţi” (Fc. 37:1-36). ÎL numeşte 
„rodul curăţiei şi al înţelepciunii", evident pentru comportamentul său neînfricat 


față de invitaţia păcătoasă a femeii lui Putifar, despre care va vorbi în mod concret 
mai Jos. 


4. De cei de un sânge a fost dat, a fost vândut în robie dulcele suflet, cel drept, 
spre închipuire a Domnului; iar tu, suflete, cu totul te-ai vândut răutăţilor tale. 


Sfântul Andrei continuă referirea sa la vinderea lui Iosif. Îl numeşte „suflet drept" 
(Suotav Wvy1]v) şi „dulce" (yivkvv). Caracterizările sale redau compasiunea pentru 
suferinţa sa, aceea de a fi pizmuit şi vândut de către înşişi frații săi, şi 
recunoaşterea virtuţii sale. 


Precum şi alți Părinţi ai Bisericii noastre, şi Sfântul Andrei îl consideră pe Iosif tip 
al Domnului nostru, de vreme ce şi Acesta, Fiul cel iubit al Tatălui ceresc fiind, a 
fost pizmuit de către cei de acelaşi neam cu EI, aşadar de iudei, şi vândut de către 
însuşi ucenicul Său pentru treizeci de arginţi. Prin extensiunile morale pe care le 
oferă poetul în cazul de faţă, el îşi mustră sufletul său pentru că s-a vândut total şi a 
ajuns rob patimilor, primind drept răsplată bucuria trecătoare şi falsă a păcatului. 


5. Lui Iosif cel drept şi minţii lui celei curate, urmează, ticălosule şi neiscusitule 
suflete, şi nu te desfrâna cu pornirile cele nebuneşti, făcând fărădelege pururea. 


Aici se vorbeşte despre refuzul bărbătesc al lui losif de a ceda ofensivei ruşinoase a 
femeii lui Putifar. Vezi Fc. 39:1-23, şi în special versetul 12: „Ea l-a apucat de 
haină şi i-a zis: «Culcă-te cu mine!» EI însă, lăsând haina în mâinile ei, a fugit şi a 
ieşit afară”. 


Imnograful reaminteşte admirabila faptă a înţeleptului Iosif, îndemnând sufletul 
său „ticălos şi neiscusit" să-l imite şi să înceteze de a păcătui, încălcând permanent 
Legea lui Dumnezeu. losif a rămas, de-a lungul vremurilor, modelul înalt al 
înţelepciunii, pentru fiecare creştin ce se luptă să trăiască în cumpătare, însă mai cu 
seamă pentru tinerii creştini care se luptă să păstreze întregul tezaur preţios al 
fecioriei, în faţa tentațiilor nenumărate spre păcătuire. 


6. De s-a şi sălăşluit în groapă oarecând Iosif, Stăpâne Doamne, dar spre 
închipuirea îngropării şi sculării Tale a fost aceasta; iar eu ce Iţi voi aduce Ţie, 
întru acest chip, vreodată? 


Precum am spus mai sus, Iosif este considerat ca fiind modelul care preînchipuie 
pe Hristos, nu doar în ceea ce priveşte veridicitatea pizmuirii şi a vinderii de către 
fraţii săi, aşa cum am menţionat (şi care simbolizează invidia celor de un neam cu 


Domnul şi vinderea Sa de către Iuda, ucenicul trădător), ci şi pentru faptul că l-au 
aruncat într-o groapă şi după aceia l-au scos, ca să-l vândă (cf. Fc. 37:23-24). 


Sfântul Andrei ne arată aici că aceste ultime două evenimente preînchipuie punerea 
de trei zile în mormânt şi Invierea Domnului. 


Poetul nostru încheie troparul acesta prin formularea unei întrebări - în ultimele 
două versuri - care exprimă, în mod indirect, admirația sa pentru virtutea şi faptele 
lui Iosif. Îl vede pe acesta ca pe o jertfă premergătoare celei a Domnului şi se 
întreabă ce ar putea şi acesta, în acelaşi fel, să-l ofere. Lipsa unui răspuns la 
întrebare, lasă să înţelegem că el nu poate oferi ceva, în acelaşi chip ca şi Iosif, şi 
pentru aceasta este profund întristat. 


7. Ai auzit de coşul lui Moise, suflete, cel purtat de apele şi de valurile râului, că 
a fost păzit de demult ca într-o cămară, scăpând de fapta cea amară a voii lui 
Faraon. 


Tema acestui tropar este extrasă de poet din cunoscuta pericopă biblică, care 
relatează salvarea miraculoasă a lui Moise din apele Nilului, într-un coş uns cu 
smoală, pe când era prunc. Vezi 1ş. 2:1-10, mai ales versetul al 3-lea: „Dar, fiindcă 
nu putea să-l mai dosească, a luat mama lui un coş de papură şi l-a uns cu catran şi 
cu smoală şi punând copilul în el l-a aşezat în păpuriş, la marginea râului”. Viaţa 
pruncului Moise, precum şi a tuturor celorlalți copii evrei de sex masculin, era în 
pericol din cauza persecuției pe care Faraon a ordonat-o. Mama sa a născocit 
respectivul truc, ce a avut ca rezultat salvarea lui Moise, prin sprijinul fiicei lui 
Faraon, pentru ca, mai târziu, Moise să devină instrumentul ales al lui Dumnezeu, 
pentru eliberarea şi salvarea poporului Său. 


Începând cu acest tropar, poetul părăseşte cartea Facerea şi îşi va extrage temele 
troparelor sale [următoare] din cartea Ieşirea. 


8. De ai auzit, ticălosule suflete, pe moaşele care ucideau oarecând partea băr- 
bătească, cea nevârstnică [ai fi avut vreun motiv pentru faptele tale cele rele]. 
Dar acum, suge înţelepciunea, precum marele Moise. 


Troparul de faţă prezintă o dificultate în ceea ce priveşte sintaxa. Astfel, în timp ce 
prima parte a textului reprezintă o propoziție condiţională, lipseşte disculparea. 
Această primă parte se referă la asuprirea pe care o exercita Faraon, împăratul 
egiptenilor, faţă de evrei şi, în mod concret, la măsura dură pe care a luat-o pentru 
ca să reducă înmulțirea lor, şi anume: uciderea copiilor de parte bărbătească. Vezi 


Iş 1:15-16: „Dar regele Egiptului a poruncit moaşelor evreieşti, care se numeau: 
una Șifra şi alta Pua, şi le-a zis: «Când moşiţi la evreice, să luaţi seama când nasc: 
de va fi băiat, să-l omorâţi, iar de va fi fată, să o cruţaţi!»". Moaşele însă s-au temut 
de Dumnezeu şi nu au respectat porunca împărătească, ci au lăsat să trăiască şi 
copiii de parte bărbătească. Această faptă a moaşelor indică ataşamentul lor faţă de 
Legea lui Dumnezeu şi curajul care le caracteriza. 


Atitudinea femeilor curajoase (despre care poate sufletul ar fi auzit tocmai opusul, 
că ar fi ucis, aşadar, pruncii) este recomandată de autor ca model de curaj şi 
îndrăzneală, care ar trebui să conducă sufletul la o luptă intensă împotriva păcatului 
şi a patimilor. Precum ne-a arătat deja poetul în troparul precedent, din această 
persecuție a lui Faraon, a scăpat profetul Moise, care „se făcuse mare" (1ş. 2:11; 
Evr. 11:24) - la palatele împărăteşti, unde „a fost învăţat în toată înţelepciunea 
egiptenilor şi era puternic în cuvintele şi în faptele lui" (FA. 7:22). Sufletul este 
povăţuit să urmeze modelul lui Moise; să se îngrijească aşadar de a cultiva şi de a 
spori în înțelepciune, al cărei început este frica de Dumnezeu, după cum învaţă 
Proverbele (1:7). 


9. Nu ţi-ai omorât mintea lovindu-o, precum marele Moise pe egipteanul, 
ticălosule suflete; deci spune-mi: cum te vei sălăşlui în pustietatea patimilor prin 
pocăință? 


Vezi Iş. 2:11-15: „lar după multă vreme, când se făcuse mare, Moise a ieşit la fiii 
lui Israel, fraţii săi, şi a văzut muncile lor cele grele. Cu prilejul acesta a văzut el pe 
un egiptean că bătea pe un evreu dintre fiii lui Israel, fraţii să; Şi căutând încoace 
şi încolo şi nevăzând pe nimeni, el a ucis pe egiptean şi l-a ascuns în nisip”. 


Poetul nostru interpretează în mod alegoric acest eveniment biblic. Astfel, precum 
Moise a ucis un egiptean, astfel şi omul este dator să omoare, să dezrădăcineze din 
interiorul său „Egiptul cel inteligibil", care este dorinţa lumii, „dorinţa cărnii", cum 
spune Apostolul Pavel (Rom. 8:6). 


Sfântul Talasie spune că „Egiptul cel înteligibil este întunericul patimilor" (Migne, 
PG 91:1441A). 


După uciderea egipteanului, Moise a fugit şi a locuit în deşert. Astfel şi poetul îşi 
întreabă sufletul său: cum va putea să ajungă şi acesta să locuiască în „pustiul 
patimilor" (= nepăsare, indiferența faţă de patimi, ar40eu), cum va dobândi aşadar 
înălțimea duhovnicească a libertăţii de fiecare mişcare înverşunată, de vreme ce nu 
s-a eliberat de dorinţele lumii şi astfel nu are nici pocăință? În ciuda îndrăznelii 


Sfântului poet, îndrăzneală care însoţeşte metoda de interpretare alegorică a 
persoanelor şi a evenimentelor biblice, nimeni nu poate să remarce spiritualitatea şi 
rafinamentul său psihologic. 


10. In pustietăţi a locuit marele Moise. Vino dar, suflete, de urmează vieţii lui, ca 
Să te învredniceşti a vedea şi arătarea lui Dumnezeu cea din rug. 


După uciderea egipteanului şi ascunderea trupului său „Moise s-a spăimântat şi a 
zis: «Cu adevărat s-a vădit fapta aceasta!», iar dacă a aflat Faraon de fapta aceasta, 
el a voit să ucidă pe Moise. Moise însă a fugit de la faţa lui Faraon şi s-a dus în ţara 
Madian" (1ş. 2:14-15). Puțin mai Jos, în aceeaşi carte, citim: „,... În vremea aceea, 
Moise păştea oile lui Ietro, preotul din Madian, socrul său. Şi depărtându-se odată 
cu turma în pustie, a ajuns până la muntele lui Dumnezeu, la Horeb. Iar acolo i S-a 
arătat îngerul Domnului într-o pară de foc, ce ieşea dintr-un rug; şi a văzut că rugul 
ardea, dar nu se mistuia" (3:1-2). 


Întemeindu-se pe această întâmplare, poetul începe să îndemne sufletul său spre 
imitarea „purtării" lui Moise, aşadar evadarea sa din ţara robiei. Omul trebuie să 
plece, să se ridice din Egiptul cel inteligibil, care este împărăţia păcatului şi a 
patimilor. Dacă reuşeşte, atunci, va fi vrednic să-L vadă pe Dumnezeu precum 
Moise în mărăcini. Domnul ne-a spus: „Fericiţi cei curaţi cu inima, că aceia vor 
vedea pe Dumnezeu" (Mt. 5:8). 


11. Toiagul lui Moise închipuieşte-te, suflete, care a lovit marea şi a închegat 
adâncul, cu însemnarea dumnezeieştii Cruci; prin care vei putea şi tu să 
săvârşeşti lucruri mari. 


Vezi 1ş. 14:21-22: „lar Moise şi-a întins mâna sa asupra mării şi a alungat Domnul 
marea, toată noaptea, cu vânt puternic de la răsărit şi s-a făcut marea uscat, că s-au 
despărţit apele. Şi au intrat fii lui Israel prin mijlocul mării, mergând ca pe uscat, 
iar apele le erau perete, la dreapta şi la stânga lor”. 


La acest eveniment se referă poetul. Desigur, din text nu reiese că Moise a lovit cu 
toiagul său pentru a doua oară în formă orizontală, încât să se formeze semnul 
Crucii. 


Imnografii şi alţi Părinţi ai Bisericii vorbesc despre „forma crucii" (Sfântul loan 
Damaschin: „prototipul crucii") şi despre gravarea crucii (Cosma Melodul: „Cruce 
însemnând Moise...", vezi şi Sfântul Nicodim Aghioritul, Sinaxar, Veneţia, 1863, 
p. 3). În orice caz, incontestabil este faptul că toiagul lui Moise constituie „tipul" 


care preînchipuie Sfânta cruce. Imnograful cere de la sufletul său să „închipuie", să 
se asemene cu toiagul lui Moise, prin care s-au înfăptuit minuni. Astfel şi sufletul, 
prin puterea cinstitei Cruci, va putea să obţină mari biruinţe duhovniceşti. 


12. Aaron a adus lui Dumnezeu foc fără prihană, fără vicleşug; iar Ofni şi 
Fineas, ca şi tine, suflete, au adus lui Dumnezeu viaţă Străină şi întinată. 


Aaron a fost fratele lui Moise şi, de la însuşi Dumnezeu el a primit demnitatea 
preoţiei: „Şi tu (Moise) să iei la tine pe Aaron, fratele tău, şi pe fiii lui, ca dintre fiii 
lui Israel să-Mi fie preoţi Aaron şi fiii lui Aaron..." (1ş. 28:1). Între atribuţiunile 
preoţiei erau menţinerea constantă a focului de pe altar şi a luminii din candela de 
aur, precum şi tămâierea în fiecare zi şi noapte. Vezi Num. 16:46: „Şi a zis Moise 
către Aaron: «la-ţi cădelnița, pune în ea foc de pe jertfelnic, aruncă în ea tămâie şi 
du-o repede în tabără...". 


Comparând menţinerea fără de prihană focului curățitor din partea lui Aaron 
(aşadar cultul cel adevărat şi menţinerea jertfei pure), poetul aminteşte purtarea 
necuviincioasă a altor doi preoți, Ofni şi Fineas, fiii preotului Eli, care pentru 
necuviinţa lor au fost ucişi amândoi „în aceeaşi zi" (vezi | Rg. 1:3; 2:12-17, 22-34; 
34:4,11). Făcând comparaţia aceasta, poetul mustră sufletul său pentru că şi acesta, 
precum Ofni şi Fineas, a înfăţişat lui Dumnezeu o viaţa necurată şi necuviincioasă. 
Mustrarea poetului față de sufletul său, deşi aspră şi brutală, are ca scop trezirea şi 
îndrumarea sa spre pocăință. 


13. Greu la minte m-am făcut, Stăpâne, ca şi Faraon cel cumplit; Ianis şi lamvri 
la suflet şi la trup, cufundat cu gândul! Ci ajută-mi mie, Mântuitorule! 


Ianis şi lamvri au fost doi dintre cei mai mari vrăjitori ai Egiptului, care s-au opus 
lui Moise şi au încercat să imite minunile lui din faţa lui Faraon. Numele lor nu 
sunt menționate nicăieri în Vechiul Testament. Sunt menţionate o singură dată, de 
către Apostolul Pavel, în II Tim. 3:8 („După cum Ianis şi lamvri s-au împotrivit lui 
Moise, aşa şi aceştia stau împotriva adevărului, oameni stricaţi la minte şi 
netrebnici pentru credință”). Prin reprezentațiile lor l-au făcut şi mai hotărât pe 
Faraon în raport cu poporul iudeu. 


Poetul mărturiseşte că el însuşi a devenit „greu" (Bapvc) la minte şi la trup - 
evident, din cauza păcatelor sale, care nu au contaminat numai sufletul, ci au stricat 
în acelaşi timp şi trupul - iar mintea sa s-a afundat sub greutatea răutăţii şi s-a 
întunecat din cauza patimilor. Expresia „cufundat cu gândul" (vnofpoyiog vodc) 
este echivalentă mai ales cu exprimarea din textul Apostolului Pavel, la care ne-am 


referit mai sus, de „stricaţi la minte" (xarepOapu&voc vodc). Această stare 
înspăimântătoare îl face să se refugieze la Domnul şi să ceară ajutorul Său cel 
dumnezeiesc. 


14. Cu lut mi-am amestecat gândul, eu ticălosul. Spală-mă, Stăpâne, în baia 
lacrimilor mele, mă rog Ție, albă ca zăpada făcând haina trupului meu. 


Poetul continuă într-un ton mult mai dramatic mărturisirea şi rugăciunea sa 
fierbinte față de Mântuitorul şi Domnul nostru. Ne spune că şi-a târât şi a 
amestecat mintea sa cu noroiul păcatului. Prin păcat şi-a pângărit încă şi haina 
trupului său. Se referă mai cu seamă la păcatele trupului prin care a venit necurăţia, 
precum spune şi Apostolul [Pavel]: „mădularele voastre roabe necurăţiei” (Rom. 
6:19). Pentru aceasta, ÎL şi roagă fierbinte pe Stăpânul Hristos să-l spele prin baia 
lacrimilor sale, să-i dăruiască aşadar lacrimile cele curate ale pocăinţei, şi să-i facă 
haina cea murdară a trupului, albă precum zăpada. Poetul are în vedere, şi aici, 
cunoscutul verset al psalmistului: „.... spăla-mă-vei şi mai vârtos decât zăpada mă 
vol albi" (Ps. 50:8). 


15. De voi cerceta faptele mele, Mântuitorule, mă văd pe mine însumi întrecând 
pe tot omul cu păcatele; că întru cunoştinţă gândind am greşit, iar nu întru 
necunoştinţă. 


Adeseori imnograful nostru recurge la imagini hiperbolizante, adăugând, în cazul 
de faţă, dramatismul la mărturisirea sa, ca să-şi conducă sufletul său la zdrobire şi 
pocăință. Astfel, şi în troparul de faţă, închinat Domnului şi Mântuitorului 
[Hristos], ne spune că păcatele sale au întrecut păcatele tuturor oamenilor, de 
vreme ce el a păcătuit nu numai din neştiinţă faţă de Legea lui Dumnezeu, ci şi de 
bunăvoie, având despre acestea cunoştinţă. 


Deosebirea dintre cei ce au cunoştinţă şi păcătuiesc, faţă de cei ce păcătuiesc din 
necunoaşterea Legii lui Dumnezeu, a subliniat-o întâia oară Domnul Hristos, 
accentuând şi profunda răspundere a primilor faţă de ceilalţi: „lar sluga aceea care 
a ştiut voia stăpânului şi nu s-a pregătit, nici n-a făcut după voia lui, va fi bătută 
mult. Şi cea care n-a ştiut, dar a făcut lucruri vrednice de bătaie, va fi bătută puţin. 
Și oricui i s-a dat mult, mult i se va cere, şi cui i s-a încredinţat mult, mai mult i se 
va cere" (Lc. 12:47-48). 


16. Cruţă, cruţă, Doamne, zidirea Ta. Am păcătuit, iartă-mă, Cel ce eşti Însuţi 
din fire curat, căci afară de Tine nimeni altul nu este fără pată. 


Poetul imploră şi aici, fierbinte, pe Domnul, să se milostivească faţă de creaţia Sa. 
Cere să-l ierte. Mărturiseşte că a păcătuit şi-L imploră să-i ofere iertarea, El Care 
este singurul şi în întregime curat, „Care n-a săvârşit nici un păcat, nici s-a aflat 
vicleşug în gura Lui" (| Pt. 2:22). 


Dimpotrivă, omul, precum ne învaţă cartea lui lov, chiar dacă în viaţa sa 
pământească ar trăi o singură zi, nu este curat: „Cine ar putea să scoată ceva curat 
din ceea ce este necurat? Nimeni! Deoarece zilele lui sunt măsurate şi ştii socoteala 
lunilor lui şi i-ai pus un hotar peste care nu va trece" (lov 14:4-5). 


17. Pentru mine ai luat chipul meu, Dumnezeu fiind; ai arătat minuni vindecând 
pe cei leproşi şi întărind pe cei slăbănogi; iar celei ce s-a atins de poalele Tale, 
curgerea de sânge i-ai oprit-o, Mântuitorule. 


Iubirea de oameni a lui Dumnezeu este o mare taină, un ocean de milă şi o mare a 
compătimirii. Dintr-o iubire inefabilă pentru om, Dumnezeu a devenit om, primind 
firea noastră umană. „Căci Dumnezeu aşa a iubit lumea, încât pe Fiul Său Cel 
Unul-Născut L-a dat ca oricine crede în EI să nu piară, ci să aibă viaţă veşnică" (In. 
3:16). Tot din iubire pentru om a săvârşit minuni. „Milă îmi este de mulţime" (Mt. 
15:32, Le. 7:13) este declaraţia de dragoste din buzele Domnului, prin care arată ce 
L-a determinat ca să înfăptuiască minunile. Aşa cum a declarat şi Petru, (,, 
[Domnul] a umblat făcând bine şi vindecând pe toţi cei asupriţi” (FA. 10:38)), a 
vindecat pe cei leproşi (Lc. 17:12-19), a ridicat pe cei paralitici (In. 5:1-15), a oprit 
curgerea de sânge femeii celei bolnave (,,... de mă voi atinge măcar de haina Lui, 
mă voi vindeca" (Mc. 5:25-34)). Pe toate acestea, poetul le reaminteşte ca să 
îndrepte şi spre sine mila lui Dumnezeu şi ca să ne arate temeinicia nădejdii sale. 


18. Celei ce avea curgere de sânge urmează, ticălosule suflete, năzuieşte, ţine-te 
de poalele lui Hristos, ca să te izbăveşti de bătăi şi să auzi de la Dânsul: credinţa 
ta te-a mântuit! 


În acest tropar poetul se limitează la minunea vindecării femeii cu scurgere de 
sânge (vezi Mc. 5:25-34). Se adresează ticălosului său suflet şi-l îndeamnă să 
alerge şi să se ţină de hainele lui Hristos, cum a făcut acea femeie, ca şi acesta din 
urmă să se vindece de bolile (,„bătăile", udorwyec) cele sufleteşti şi trupeşti şi să 
audă din buzele Domnului izbăvitoarele cuvinte: „credinţa ta te-a mântuit" (ver- 
setul 34). 


19. Celei gârbovite urmează, o suflete! Apropie-te, cazi la picioarele lui lisus, ca 
Să te îndrepteze şi să umbli drept pe căile Domnului. 


Amintind o altă minune a Domnului, imnograful îşi îndeamnă sufletul să imite 
modelul femeii gârbovite, celei ce „nu putea să se ridice în sus nicidecum" (Lc. 
13:11-17). Poetul aseamănă sufletul său cu femeia cea gârbovă. Adâncimea 
păcatului întotdeauna gârboveşte pe om; îl face să nu vadă şi să nu creadă în cele 
de sus, ci în cele de jos (Col. 3:2). Pentru aceasta, îl şi povăţuieşte să urmeze 
modelul celei gârbovite (ovykwnrovou), căci precum aceea, la fel şi sufletul să vină 
şi să se arunce la picioarele lui lisus, ca să se ridice şi să poată astfel parcurge în 
mod neabătut drumul vieţii, „căci strâmtă este poarta şi îngustă este calea care duce 
la viaţă" (Mt. 7:14). 


20. Deşi eşti fântână adâncă, Stăpâne, izvorăşte-mi ape din prea curatele Tale 
vene. Ca bând, ca şi Samarineanca, să nu mai însetez. Că izvoare de viaţă 
izvorăşti. 


Troparul acesta este inspirat din dialogul lui Hristos cu samarineanca (vezi In. 4:5- 
42). Poetul numeşte pe Domnul „fântână adâncă" (Pav epeap să evindenţieze 
inepuizabila Sa iubire de oameni, şi-L roagă să izvorască, şi pentru el băutura cea 
de viață dătătoare, din prea curatele Sale vene. Scena şi dialogul din apropierea 
fântânii lui lacov este întregită cu scena patimilor Domnului şi, în mod concret, 
prin împungerea coastei Sale, din care a izvorât „sânge şi apă" (In. 19:33-36). 
Hristos este izvorul vieţii (Apoc. 21:6). În apropierea Sa, omul îşi potoleşte setea, 
fiindcă bea „izvor de viaţă”, „izvor de apă curgătoare spre viață veşnică" (In. 
4:10,14). „Izvor de viaţă” (Câv V5op) este învăţătura Sa, care cucereşte inimile 
omeneşti: „Doamne, la cine ne vom duce? Tu ai cuvintele vieţii celei veşnice" (In. 
6:68). Este trupul şi sângele Său, „adevărată mâncare şi adevărată băutură" (In. 
6:55), din care, cel ce gustă nu va muri şi nu va înseta niciodată, ci „va trăi în veac" 
(In. 6:58). 


21. Siloam să-mi fie mie lacrimile mele, Stăpâne Doamne, ca să-mi spăl şi eu 
luminile sufletului şi să Te văd cu gândul pe Tine, Lumina cea mai înainte de 
veci. 


Pentru compoziţia troparului acesta, poetul foloseşte ca laitmotiv, imagini din 
minunea vindecării orbului din naştere, narațiune pe care ne-o relatează 
evanghelistul Ioan (In. 9:1-41). 


Sfântul Andrei se roagă ca lacrimile lui să devină un nou izvor Siloam, ca în acesta 
să poată - precum a făcut şi orbul cel vindecat - să-şi spele ochii sufletului său şi 
astfel să se învrednicească să-L vadă tainic pe Hristos, Care este Lumina Cea mai 
înainte de veci. 


Într-adevăr, Domnul, precum EI Însuşi a învăţat, este „Lumina lumii" (In. 8:12). Ca 
să se învrednicească a-L. vedea în mod tainic pe Domnul, omul va trebui să fie 
curat: „Fericiţi cei curaţi cu inima, că aceea vor vedea pe Dumnezeu" (Mt. 5:8). 
Această curăţire se realizează prin lacrimile cele curăţitoare, care, după Sfinţii 
Părinţi, reprezintă al doilea botez, ce spală pe om de păcatele pe care le-a săvârşit 
mai înainte. 


Troparul acesta este unul dintre cele mai frumoase ale Canonului. El face 
cunoscută dorinţa neliniştită a poetului de a-L. vedea pe Mântuitorul Hristos şi ne 
prezintă profunzimea pe care va trebui să o aibă pocăinţa sa. 


Slavă..., a Treimii: 


22. Pe Tine, Treime, Te cântăm, pe unul Dumnezeu; Sfânt, Sfânt, Sfânt eşti, 
Părinte şi Fiule şi Duhule, Fiinţă neîmpărțită, Unime căreia pururea ne în- 
chinăm. 


Acest tropar este închinat Sfintei Treimi. Dumnezeu este Unul, dar în acelaşi timp 
întreit în Persoane. Sfânt este Tatăl şi Fiul şi Duhul Sfânt. Semnul Fiinţei celei 
neîmpărțite este Unimea. Acestui Dumnezeu Treimic, creaţia, „mulţimea îngerilor 
şi neamul cel omenesc" 1 se închină neîncetat. 


Şi acum..., a Născătoarei: 


23. Din tine S-a îmbrăcat întru a mea frământătură Dumnezeu, Cel ce a zidit 
veacurile, Maică Fecioară, ceea ce eşti nestricată şi nu ştii de bărbat, şi a unit 
Lui firea omenească. 


Preasfânta noastră Fecioară este numită „nestricată" (ă&pOopog), fiindcă nu a 
cunoscut pierderea fecioriei sale; „nu a cunoscut bărbat" (ăvav&pog), fiindcă nu a 
primit naşterea din bărbat; „Maică Fecioară" (Mmrpon&pOevoc), fiindcă a fost în 
acelaşi timp şi Maică şi Fecioară. Domnul, Care a creat „în timp" întreaga lume 
(vezi Evr. 1:2: „În zilele acestea mai de pe urmă ne-a grăit nouă prin Fiul, pe Care 
L-a pus moştenitor a toate şi prin Care a făcut şi veacurile”), din Preasfânta 
Fecioară S-a îmbrăcat cu haina firii umane şi a unit, astfel, firea omenească cu cea 
dumnezeiască în Persoana Sa divino-umană. Această asumare a firii noastre umane 
de către Domnul este şi garanția posibilităţii noastre de a ne mântui în Hristos (£v 
Xp1oT). 


Cântarea a 6-a - Strigat-am cu toată inima mea 


Irmos: Strigat-am cu toată inima mea către înduratul Dumnezeu şi m-a auzit 
din iadul cel mai de jos; şi din stricăciune a scos viaţa mea. 


Cea de-a şasea cântare biblică - în baza căreia imnografii au alcătuit irmoasele 
cântărilor lor, la fel cum şi Sfântul Andrei l-a preluat ca şi irmos în marele Canon - 
este cântecul de mulțumire al profetului Ilona, care a fost scos din pântecele 
chitului, spre Dumnezeu. Începe prin cuvintele: „Strigat-am către Domnul, în 
strâmtorarea mea, şi El m-a auzit" şi este cuprins în al doilea capitol din cartea cu 
acelaşi nume. 


Dumnezeu, precum este cunoscut, a rânduit ca profetul să meargă în oraşul Ninive, 
ca să propovăduiască pocăinţa. lona însă nu a ascultat porunca lui Dumnezeu şi a 
urcat într-un vas, ca să meargă într-un alt oraş. Atunci Dumnezeu a pornit o furtună 
şi vasul era în pericol de scufundare. Fiindcă marinarii au intuit că Dumnezeu a 
pornit furtuna, au tras la sorţi ca să descopere motivul. Sorţul a căzut pe lona, care 
şi-a recunoscut vinovăția sa şi le-a cerut să-l arunce în mare, ca astfel furtuna să 
înceteze. Imediat după ce l-au aruncat, furtuna s-a oprit iar marea s-a liniştit. 
Dumnezeu însă nu l-a lăsat pe lona să se înece, ci a poruncit unei balene să-l 
înghită. În felul acesta, profetul s-a păstrat întreg timp de trei zile şi trei nopţi. În 
pâncetele balenei, Iona s-a rugat lui Dumnezeu şi această rugăciune a sa constituie 
cea de-a şasea cântare biblică a Bisericii. 


Aici poetul nostru adaptează cuvintele profetului la conţinutul şi caracterul marelui 
Canon. Imnul său adresat îndurătorului Dumnezeu (oikripuova 0e6v), spre care 
strigă cu putere din întreaga sa inimă, este fierbinte mulţumire, fiindcă a ascultat 
rugăciunea pe care a adresat-o din prăpastia căderii lui şi l-a izbăvit din veşnica 
condamnare, care i se hotărăşte omului datorită păcatului şi căderii morale, dacă el 
nu se pocăieşte. 


1. Lacrimi din ochii mei, Mântuitorule, şi suspinuri din adânc curat aduc Ție, 
strigând inima mea: Dumnezeule, păcătuit-am Ţie, milostiveşte-Te spre mine. 


Acest tropar este unul din cele mai reprezentative, evidențiind caracterul de plânset 
şi de doliu al marelui Canon. Poetul oferă lui Dumnezeu, cu multă sinceritate, 
lacrimile ochilor săi şi suspinurile sufletului său - ambele fructe ale pocăinţei 
adânci şi ale zdrobirii - strigând cu putere din inima sa cuvintele smeritului vameş 
din parabolă: „Dumnezeule, milostiv fu mie, păcătosului" (Lc. 18:13). 


2. Te-ai înstrăinat, suflete, de Domnul tău, precum Datan şi ca Aviron; dar din 
toată inima Strigă: lartă-mă! Ca să nu te acopere pe tine prăpastia pământului. 


Păcatul este revoltă şi răzvrătire față de Dumnezeu şi de Legea Lui. Păcătosul este 
răzvrătitorul care simte repulsie față de Domnul şi pleacă „într-o ţară îndepărtată". 


Poetul îşi acuză sufletul pentru ceva asemănător şi-l compară cu Datan şi cu 
Aviron, fiii lui Eliab, care împreună cu alţii „s-au răzvrătit împotriva lui Moise" şi, 
pentru această faptă, au fost pedepsiţi de Dumnezeu în mod exemplar: „pământul 
s-a deschis şi i-a înghițit pe aceştia” (vezi Num. 16:1-34; 26:9-10). 


În continuarea troparului, ca şi în cel precedent, Sfântul imnograf, îndeamnă 
(sufletul său) să se refugieze la Dumnezeu. Să strige cu putere să-l ierte, ca să nu se 
deschidă pământul şi să-l înghită, datorită păcatelor lui. Atât exemplul biblic, pe 
care-l foloseşte autorul, cât şi imaginea pe care o prezintă sufletului său, inspiră 
teamă şi trezesc pe om. 


3. Ca o junică sălbăticită, te-ai asemănat, Suflete, lui Efrem; ca o căprioară, 
păzeşte-ţi viaţa de curse, înălțându-ţi mintea cu aripi, cu fapta şi cu gândirea. 


Efraim a fost al doilea fiu al lui Iosif. S-a născut în Egipt şi, chiar dacă era tânăr, a 
luat prima şi cea mai importantă binecuvântare a bunicului său, lacov. Pentru 
aceasta şi seminţia sa se distingea de cea a fratelui său, Manase (Fc. 41:52; 48:8- 
20; Num. 2:18-21). Aici, numele de Efraim desemnează întregul popor al 
împărăției lui Israel, între care seminţia lui Efraim a deţinut o poziţie remarcabilă 
(eş. 11:13). 


Poetul îşi aseamănă sufletul cu Efraim, care de multe ori a părăsit pe Adevăratul 
Dumnezeu şi a urmat idolilor. Despre această apostazie a lui Israel, profetul Osea 
spune: „Că asemenea junincei îndărătnice, aşa şi Israel s-a îndărătnicit” (4:16). 
Această exprimare atât de reprezentativă a profetului Osea o foloseşte aici şi 
imnograful. Sufletul său - ne spune autorul - s-a înfuriat şi s-a îndepărtat de 
Dumnezeu şi de starea de slujire a Lui, precum o junincă înfuriată şi necârmuită. 


În cea de-a doua parte a troparului, Sfântul Andrei îndeamnă sufletul său să încerce 
să se salveze, precum se salvează căprioara din laţul curselor mai înainte aşezate. 
Imaginea este împrumutată din cartea Proverbe: „Scapă din mâna lui cum scapă 
căprioara din mâna vânătorului, şi ca pasărea din mâna păsărarului" (6:5). Sufletul 
său se va salva luându-și aripi (după cum, prin aripi, orice pasăre se salvează din 
fața pericolului de a fi capturată sau chiar omorâtă), cu lucrarea cea niptică şi cu 


gândirea. (Despre aceşti termeni ai teologiei niptice am vorbit în comentariile la 
troparele precedente.) 


Fragmentului din Proverbe, la care ne-am referit mai sus, Sfântul Vasile [cel mare] 
îi oferă o analiză admirabilă, în omilia sa „la aminte la tine însuţi”: „la aminte la 
tine însuţi, adică: analizează-te pe tine însuţi în toate privinţele! Să ai neadormit 
ochiul sufletului pentru paza ta, pentru că «prin mijlocul laţurilor treci»; în multe 
locuri sunt înfipte, de duşmanul tău, curse ascunse; uită-te la toate cele din jur «ca 
să scapi din cursă, ca o căprioară, şi din laţ, ca o pasăre». Căprioara nu cade în 
curse datorită vederii sale pă—trunzătoare. De aceea şi numele ei, de „căprioară, |- 
a primit pentru vederea ei pătrunzătoare. Pasărea, la rândul ei, dacă e atentă, cu 
ajutorul aripilor ei uşoare zboară mai presus de vicleşugurile vânătorilor. Vezi, dar, 
să nu pari mai nepriceput decât animalele, atunci când e vorba de propria-ţi pază! 
Păzeşte-te să nu cazi în curse şi să ajungi pradă diavolului, «vânat de el spre a face 
voia lui»" (BEIIEX, 54:30). 


4. Mâna lui Moise ne va face să credem, suflete, cum că Dumnezeu poate să 
albească şi să curețe viaţa cea leproasă; nu te deznădăjdui dar, măcar că eşti 
lepros. 


Vezi: leş. 4:6-7, unde se povesteşte cum a fost curățită de lepră mâna lui Moise: 
„Zis-a Domnul iarăşi: «Bagă-ţi mâna în sân!» Şi când a scos-o din sân, iată mâna 
lui era albă ca zăpada, de lepră. Şi i-a zis din nou Domnul: «Bagă-ţi iarăşi mâna în 
sân!» ŞI şi-a băgat Moise mâna în sân; şi când a scos-o din sân, iată, era iar curată, 
ca tot trupul său”. 


Poetul nostru se adresează sufletului său, reamintindu-i acest episod biblic. Doreşte 
să-l convingă că Dumnezeu primeşte şi iartă încă şi pe cel mai păcătos om. Ajunge 
să se pocăiască cu sinceritate şi să ceară harul Său. „lar Legea a intrat şi ea ca se 
înmulțească greşeala; iar unde s-a înmulțit păcatul, a prisosit harul" (Rom. 5:20). 
Certitudinea aceasta, pe care omul păcătos trebuie să o dobândească, îl pune în 
siguranţă faţă de pericol biruirii sale pe stâncile deznădejdii. Paralelismul păcatului 
cu lepra şi al omului păcătos cu omul lepros, împreună cu plasticitatea care 
însoţeşte cuvântul poetului, ne oferă imaginea profunzimii consecinţelor tragice ale 
păcatului. 


5. Valurile păcatelor mele, Mântuitorule, ca în Marea Roşie întorcându-se, m-au 
acoperit degrab, ca oarecând pe egipteni şi pe conducătorii lor. 


Sfântul imnograf continuă să se plaseze în cadrele [cărţii] Ieşirea. Compară 
greşelile sale, aşadar păcatele, cu valurile Mării Roşii. Apele Mării Roşii, care au 
fost despărțite pentru ca poporul lui Israel să poată trece, s-au retras la locul lor 
atunci când, în spatele poporului, au început să treacă egiptenii. Astfel, a fost 
doborâtă întreaga putere a lui Faraon. „lar apele s-au tras la loc şi au acoperit carele 
şi călăreţii întregii oştiri a lui Faraon..." (leş. 14:28). Precum valurile Mării Roşii 1- 
au acoperit pe egipteni, astfel valurile păcatelor l-au acoperit şi pe poetul nostru. 
Păcatul, în ciuda desfătării sale trecătoare care ne-o oferă, la sfârşit - şi de multe ori 
într-un mod năprasnic - ne conduce la înec, înăuntrul prăpastiei adânci. 


Consemnăm că şi luda, ruda Domnului, în epistola sa (versetul 13) compară pe 
oamenii apostaziei şi ai păcatului cu „valurile sălbatice ale mării, care îşi spumegă 
ruşinea lor...". 


6. Voie slobodă fără recunoştinţă ai avut, suflete, ca şi Israel mai înainte; ca mai 
mult decât dumnezeiasca mană, ai ales neînţelepțeşte lăcomia patimilor cea 
iubitoare de plăceri. 


Sfântul Andrei mustră sufletul său pentru nerecunoştinţa sa față de Dumnezeu, 
făcând un paralelism cu poporul lui Israel. În ciuda călăuzirii lor minunate şi a 
hrănirii cu mană de la Dumnezeu, iudeii s-au arătat de multe ori, împotrivitori şi 
nemulțumitori faţă de Acesta (vezi leş. 16:2 ş.u.). Astfel şi sufletul poetului nostru 
a preferat, neînţelept, în locul „dumnezeieştii mane", care este oferirea Trupului şi 
a Sângelui Domnului („Eu sunt pâinea care s-a coborât din cer", In. 6:41), 
„lăcomia patimilor cea iubitoare de plăceri", aşadar fructele patimilor trupeşti. 


Libertatea de alegere şi de a prefera indică măreția omului, dar şi dilema pe care o 
trăieşte permanent şi care constituie tragicul său cadru de viaţă. 


7. Cărnurile cele de porc şi căldările şi bucatele cele egiptene, mai vârtos decât 
cele cereşti ai voit, suflete al meu; ca şi de demult nemulțumitorul popor în 
pustie. 


Poetul continuă aceeaşi temă şi în troparul de faţă. De multe ori, în deşert, iudeii au 
suspinat împotriva lui Dumnezeu, aducându-și aminte cu nostalgie de „cărnurile 
cele de porc şi căldările şi bucatele cele egiptene”. Vezi leş. 16:3: „Mai bine 
muream bătuți de Domnul în pământul Egiptului, când şedeam împrejurul 
căldărilor cu carne şi mâncam pâine de ne săturam". De asemenea, vezi şi Num. 
11:4-6: şedeau cu ei şi fiii lui Israel şi plângeau, zicând: Cine ne va hrăni cu carne? 
Căci ne aducem aminte de peştele, pe care-l mâncam în Egipt în dar, de castraveți 


şi de pepeni, de ceapă, de praz şi de usturoi; Acum însă sufletul nostru tânjeşte; 
nimic nu mai este înaintea ochilor noştri decât numai mană". 


Poetul acuză sufletul său că şi acesta, precum poporul cel ales, în pustiu, a preferat, 
în locul hranei cereşti, „căldările şi bucatele cele egiptene". Cu siguranţă, mâncarea 
cea cerească simbolizează Dumnezeiasca Euharistie, „pâinea vieţii”, Trupul lui 
Hristos, Care se oferă „pentru viaţa lumii" (In. 6:51). Ca mâncare cerească am 
putea socoti încă şi cuvântul lui Dumnezeu, învățătura evanghelică şi adevărul, 
despre care Domnul a spus: „Nu numai cu pâine va trăi omul, ci cu tot cuvântul 
care iese din gura lui Dumnezeu" (Mt. 4:4). Din nou „Cărnurile cele de porc" sunt 
păcatele desfătării, pe care omul le gustă, trăind în ţara îndepărtată a lepădării voi 
lui Dumnezeu şi a sclaviei sale în diferite patimi. 


8. Fântânile hananeieştilor gânduri mai mult le-ai cinstit, suflete, decât vena 
pietrei, din care izvorul înţelepciunii varsă izvorul teologiei. 


Imnograful, având fundament în istorisirea biblică, se referă la o altă alegere 
dezastruoasă a sufletului său. Iudeii, de multe ori, s-au revoltat împotriva lui 
Dumnezeu şi au arătat preferința lor pentru pământul Egiptului, decât pământul 
făgăduinţei. Un asemenea caz s-a semnalat atunci când au fost chinuiți din cauza 
lipsei de apă (Vezi leş. 17:1-7, Num. 20:2-13 şi Deut. 8:15-16). Astfel, şi aici, 
poetul îşi învinuieşte sufletul că a preferat „fântânile hananeieştilor gânduri" decât 
„vena pietrei”. 


„Fântânile hananeieştilor gânduri” (poate că expresia a fost compusă având ca 
fundament referinţa din Fe. 26:14-21, chiar dacă fântânile erau preferate de către 
filisteni şi nu de hananeieni) sunt gândurile păcătoase şi faptele întunecate ale 
oamenilor păcătoşi. „Piatra" este Domnul nostru, iar „vena" (piBa), care iese din 
piatră, este învăţătura Sa mântuitoare, râul înţelepciunii cu apele abundente ale 
teologiei, „toată darea cea bună şi tot darul desăvârşit" (lac. 1:17). Apostolul Pavel 
ne spune despre iudei că „toţi, aceeaşi băutură duhovnicească au băut, pentru că 
beau din piatra duhovnicească ce îi urma. lar piatra era Hristos" (1 Cor. 10:4). 


9. Când Moise, sluga Ta, a lovit piatra cu toiagul, cu închipuire mai înainte a 
însemnat coasta Ta cea de viaţă făcătoare; din care toţi băutură de viaţă 
scoatem, Mântuitorule. 


Troparul de faţă lămureşte şi mai mult pe cel precedent. EI se bazează pe minunea 
pe care a făcut- o în deşert „slujitorul” Moise - aşadar organul ales al lui Dumnezeu 
(Is. Nav. 1:2) - care a izvorât apă din piatră. Vezi Num. 20:2 ş.u., îndeosebi 


versetul 11: „Apoi şi-a ridicat Moise mâna şi a lovit în stâncă cu toiagul său de 
două ori şi a ieşit apă multă şi a băut obştea şi dobitoacele ei”. 


Poetul ne spune că această minune biblică constituie preînchipuirea împungerii 
coastei celei dumnezeieşti a Domnului de către sutaşul roman. Din piatră, Moise a 
izvorât apa prin care vechiul popor al lui Israel s-a adăpat. Şi din coasta cea 
nemuritoare a Domnului nostru izvorăşte „râu de viaţă", „izvor de viaţă" (In. 4:10), 
prin care este reînviat noul popor al lui Israel, un popor al harului. Poetul 
subînțelege aici taina Sfintei Euharistii, prin care omul „are viaţă veşnică” (In. 
6:54). 


10. Cercetează, suflete, şi iscodeşte ca Isus, fiul lui Navi, cum este pământul 
făgăduinţei şi locuieşte în el cu bună legiuire. 


Tema acestui tropar este extrasă din cartea lui Isus Navi (1:1-15 şi 2:1 ş.u.) şi se 
referă la trimiterea iscoadelor pentru a cerceta pământul făgăduinţei. 


Luând ca temei acest episod biblic, poetul îndeamnă cu asprime sufletul său spre 
cercetare, după cum Isus Navi, împreună cu trimişii săi, au cercetat cum este 
„pământul făgăduinţei" (n vă ris kânpo5ooioc). Şi, de vreme ce l-au cercetat, au 
hotărât să locuiască în el „cu bună legiuire". „Pământul făgăduinţei” este Împărăţia 
lui Dumnezeu „cea pregătită vouă de la întemeierea lumii” (Mt. 25:34); acele 
bunuri veşnice pe care „ochiul nu le-a văzut şi urechea n-a auzit, şi la inima omului 
nu s-au suit", pe care le-a pregătit Dumnezeu „celor ce-L iubesc pe EI" (1 Cor. 2:9). 


„Împărăţia Cerurilor s-a apropiat“, ne spune Domnul (Mt. 4:17). A venit în 
mijlocul nostru. Şi-a deschis porţile pentru toți oamenii. Este o realitate vie, 
dinamică, de vreme ce ne rugăm - precum EI ne-a învăţat - „vie împărăţia Ta, facă- 
se voia Ta, precum în cer aşa şi pe pământ" (Mt. 6:10). Putem aşadar să o cucerim, 
să locuim în ea, încă fiind în viaţa actuală? Dar cum? „Prin legiuire", (5vevvouiac) 
ne răspunde poetul. Aşadar prin păstrarea poruncilor lui Dumnezeu. „Fii dar tare şi 
foarte curajos, ca să păzeşti şi să împlineşti toată legea pe care ţi-a încredinţat-o 
Moise, robul Meu; să nu te abaţi de la ea nici la dreapta nici la stânga" (Is. Nav. 
A 


11. Ridică-te şi împotriveşte-te patimilor trupeşti, ca Isus asupra lui Amalec; 
biruind pururea gândurile cele înşelătoare, ca şi pe gavaoniteni. 


Sufletului său se adresează poetul, interpretând alegoric luptele lui Isus Navi 
împotriva amaleciților şi ale gavaonitenilor. Amaleciţii erau un puternic neam 


nomad, extins în partea de sud a pustiului Palestinei, aflaţi de multe ori cu iudeii. 
Vezi mai cu seamă: leş. 17:13, „Şi a zdrobit losua pe Amalec şi tot poporul lui cu 
ascuţişul sabiei". Gavaonitenii [= ghibeoniţii] erau locuitorii vechiului oraş Gavaon 
[= Ghibeon], care printr-o uneltire inteligentă l-au convins pe Isus Navi să 
capituleze în faţa lor, ca să se salveze de la catastrofă şi de la moartea ce o 
aşteptau. Au trimis aşadar o delegaţie la Isus Navi, când acesta se afla în Ghilgal, 
care a pretins că oraşul Gavaon este foarte departe. Această înşelăciune a lor a fost 
descoperită însă după trei zile, iar gavaonitenii au fost obligaţi de către iudei să 
servească drept „tăietori de lemne şi cărători de apă" (Is. Nav. 9:3-33). Sufletul 
omului trebuie deci să se ridice şi să lupte împotriva patimilor trupeşti, precum Isus 
Navi a luptat împotriva amaleciţi-lor, şi să învingă gândurile care de multe ori îl 
înşeală, precum gavaonitenii l-au înşelat pe Isus Navi şi pe alți conducători ai lui 
Israel. 


12. Treci peste firea cea curgătoare a vremii, ca mai înainte chivotul, şi te fă 
moştenitor acelui pământ al făgăduinţei, suflete, Dumnezeu porunceşte. 


Timpul vieţii noastre trece atât de repede, precum apele unui râu. Poetul subliniază 
acest adevăr sufletului său, referindu-se în paralel şi la minunata trecere a 
chivotului prin râul lordan şi, în continuare, la cucerirea pământului făgăduinței 
(vezi Is. Nav. 3). Precum chivotul a trecut Iordanul şi a intrat împreună cu întregul 
popor al lui Israel în pământul făgăduinţei, astfel şi sufletul, înțelegând vremelnicia 
şi trecerea prezentei vieţi, este dator să privească înainte spre Împărăţia cea veşnică 
şi nestricăcioasă a lui Dumnezeu şi să se lupte, în mod hotărât, ca să o cucerească. 


Cele două cuvinte ale expresiei, „Dumnezeu poruncește” (soc xeievev, 
reprezintă poruncile (dispoziţiile) lui Dumnezeu, şi oferă o emfază specială 
cuvântului poetic având drept scop alungarea oricărei îndoieli din firea umană, 
pentru înţelegerea adevăratul sens al vieţii. 


13. Precum ai scăpat pe Petru, cel ce a strigat: scapă-mă, aşa apucând înainte, 
Mântuitorule, scapă-mă şi pe mine de fiară, întinzându- Ți mâna Ta, şi mă scoate 
din adâncul păcatului. 


Troparul acesta este inspirat din minunea salvării lui Petru, când s-a aflat în pericol 
de a se îneca în marea Tiberiadei. Atunci Petru a strigat cu putere către Domnul: 
„Doamne, scapă-mă". „lar lisus, întinzând îndată mâna, l-a apucat " (vezi: Mt. 
14:30-31). 


Poetul, reamintind salvarea lui Petru, se adresează Mântuitorului Hristos şi-l roagă 
să alerge şi să-l salveze din ghearele fiarei (a diavolului). Să întindă mâna Sa, să-l 
țină şi să-l scoată din mocirla păcatului. Păcatul, într-adevăr, se aseamănă cu 
fundul mării, întunecat şi plin de noroi, iar diavolul cu fiara cea sălbatică. 


Apostolul Petru ne spune că „potrivnicul vostru, diavolul, umblă, răcnind ca un 
leu, căutând pe cine să înghită" (I Pt. 5:8). La această minune, a salvării lui Petru, 
poctul se referă şi în troparul al patrulea din cântarea a doua. 


14. Pe Tine Te ştiu liman liniştit, Stăpâne, Stăpâne Hristoase! Ci apucând 
înainte, izbăveşte-mă din adâncurile păcatului cele neumblate, şi din 
deznădăjduire. 


Acest poate fi considerat ca fiind o continuare al celui precedent. Domnul este 
limanul cel liniştit în care îşi pot găsi refugiul toți cei ce străbat marea cea 
învolburată a acestei vieţi. Mărturisind acest adevăr, poetul nostru se adresează cu 
căldură Domnului („Stăpâne, Stăpâne Hristoase"), ca să-l elibereze din adâncul cel 
întunecat al păcatului şi să-l scoată din deznădejdea în care, de multe ori, omul 
păcătos este în pericol să cadă. Este evidentă şi iubirea fierbinte a poetului nostru 
față de Mântuitorul şi Domnul, şi nădejdea fermă a sa că se va bucura de darul 
mântuirii, oferit de Cel ce singur este „dătător al Legii" (lac. 4:12). 


15. Eu Sunt, Mântuitorule, drahma cea împărătească, pe care ai pierdut-o de 
demult; dar aprinzând făclie pe Mergătorul înaintea Ta, Cuvinte, caută şi află 
chipul Tău. 


Vezi parabola drahmei celei pierdute (Lc. 15:8-10), din care se inspiră troparul 
acesta: „Sau care femeie, având zece drahme, dacă pierde o drahmă, nu aprinde 
lumina şi nu mătură casa şi nu caută cu grijă până ce o găseşte?” 


Poetul se numeşte pe sine (dar şi pe ceilalți oameni) ca fiind drahma cea 
împărătească, de vreme ce toţi am primit chipul lui Dumnezeu, chipul singurului 
Împărat adevărat. Când omul se îndepărtează de Dumnezeu şi de voia Sa cea sfântă 
este ca şi cum s-ar fi pierdut, după cum de multe ori banii se pierd din mâinile sau 
din buzunarele noastre. Pentru aceasta, poetul Îl împloră pe Domnul să-l caute şi 
să-l afle, folosind drept luminător pe Înaintemergătorul Său loan, marele model al 
pocăinţei şi al întoarcerii spre Dumnezeu. loan este numit „făclie” (Avxvog) de 
Însuşi Domnul: „Acela era făclia care arde şi luminează, şi voi aţi voit să vă 
veseliți o clipă în lumina lui" (In. 5:35). 


Slavă..., a Treimii: 


16. Zice Tatăl, Fiul şi Dumnezeiescul Duh: Treime sunt neamestecată, 
nedespărţită; despărțită după Feţe, şi Unime Sunt prin Fire unită. 


În acest tropar închinat Sfintei Treimi, imnograful expune învăţătura privitoare la 
Sfânta Treime, vorbind despre ceea ce este, despre Fiinţa Sa nedespărțită şi 
neamestecată, dar despărțită [„după Feţe"], în Trei Persoane: Tatăl, Fiul şi Duhul 
Sfânt. 


Şi acum..., a Născătoarei: 


17. Pântecele tău ne-a născut nouă pe Dumnezeu, cu chipul ca şi noi; deci ca pe 
un ziditor al tuturor, roagă-L, Născătoare de Dumnezeu, ca prin rugăciunile tale 
să ne îndreptăţim. 


Fecioara Maria, Născătoarea de Dumnezeu, a născut pe Domnul „cu chipul ca şi 
noi", om desăvârşit, dar care ca Dumnezeu desăvârşit este şi „Creator a toate”, 
aşadar Făcătorul tuturor celor create. Poetul o roagă pe Preasfânta Fecioară să se 
roage Fiului şi Domnului ei, pentru ca neamul omenesc să fie mântuit. În 
mijlocirile Născătoarei de Dumnezeu, care are îndrăzneală față de Domnul, de 
vreme ce este maică a Sa, ne punem şi noi speranţele noastre. Astfel, se evidenţiază 


atributele „apărătoare" a lumii şi „mijlocitoare" a întregului neam omenesc. 


Condac: Suflete al meu, suflete al meu, scoală! Pentru ce dormi? Sfârşitul se 
apropie şi vrei să te tulburi. Deşteaptă-te dar, ca să se milostivească spre tine 
Hristos Dumnezeu, Cel ce este pretutindeni şi toate le plineşte. 


Cuprinsul profund şi ideile centrale ale marelui Canon sunt recapitulate în 
prezentul condac. Poetul se adresează, încă o dată, sufletului său şi, prin exprimări 
vii, pline de culoare, urmăreşte deşteptarea sa duhovnicească. Îl vede dormind, 
lipsit de grijă; şi de aceea îl strigă, ca să se trezească şi să se ridice. Într-adevăr! 
Lâncezeala morală şi comoditatea sunt asemănate cu somnul şi cu adormirea 
sufletului, în timp ce viața duhovnicească este caracterizată de privegherea 
conştiinţei şi de promptitudinea duhului. „Este chiar ceasul să vă treziţi din somn", 
ne spune şi Apostolul Pavel (Rom. 13:11). Îi reaminteşte de sfârşitul său şi de 
ceasul judecății. Amintirea morţii, al înfricoşătorului ceas al judecății, precum şi a 
păcatelor noastre, susţine şi inspiră adevărata pocăință în sufletul nostru. „În tot ce 
faci adu-ți aminte de sfârşitul tău şi nu vei păcătui niciodată”, recomandă 
înţeleputul Sirah (7:38), iar un mare Sfânt ne sfătuieşte: „Aminteşte-ţi în totdeauna 


de sfârşitul tău, şi nu uita de ziua judecății, căci în sufletul tău nu este ceva bun" 
(Gheronticonul, vol. 4, Atena, 1961, p. 34). 


Cel de-al doilea îndemn al imnografului către sufletul său este „deşteaptă-te", să-şi 
revină aşadar în fire, să-şi recapete forţele şi, precum spune poporul, să revină la 
„firea" sa, ca să-l ierte Hristos, Cel care, ca Dumnezeu, este pretutindeni şi pe toate 
le umple prin prezenţa Sa. Paza şi starea de veghe, după cum se ştie, ca luptă şi ca 
stare duhovnicească are o importanţă specială în teologia monahală care, din acest 
motiv, este numită şi teologie niptică (vinu eohoyia). Rădăcinile acestei 
învățături a Părinților pustiei este eminamente biblică. Domnul, în noaptea trădării 
a recomandat ucenicilor Săi: „Privegheaţi şi vă rugaţi, ca să nu intrați în ispită. 
Căci duhul este osârduitor, dar trupul este neputincios" (Mt. 26:41). Apostolul 
Pavel, de asemenea, remarcă: „De aceea să nu dormim ca şi ceilalți, ci să 
priveghem şi să fim treji" (1 Tes. 5:6). Necesitatea trezviei duhovniceşti o cere şi 
Apostolul Petru: „Fiţi treji, privegheaţi. Potrivnicul vostru, diavolul, umblă, 
răcnind ca un leu, căutând pe cine să înghită" (1 Pt. 5:8). 


După acestea se citeşte Sinaxarul şi apoi se cântă Fericirile, cu închinăciuni, glasul 
al 6-lea: 


Stih: Intru împărăţia Ta, când vei veni, pomeneşte-ne pe noi, Doamne. 


18. Pe tâlhar l-ai făcut, Hristoase, locuitorul Raiului; pe cel ce a strigat pe Cruce 
către Tine: pomeneşte-mă! Invredniceşte-mă şi pe mine, nevrednicul, de 
pocăinţa acestuia. 


Tâlharul cel recunoscător, care a fost răstignit împreună cu Domnul şi care prin 
pocăinţa sa - chiar şi în ultimele clipe ale vieţii lui - s-a mântuit, este unul din cele 
mai vii modele ale pocăinţei, din nesfârşitul şir al celor ce s-au pocăit, de când 
predicarea acestei virtuţi s-a auzit întâia oară. A inspirat, peste veacuri, mulţimea 
sufletelor iubitoare de Dumnezeu, care au lăudat mărturisirea şi credinţa lui faţă de 
Hristos. Din modelul său se inspiră şi poetul în troparul de faţă. Se adresează 
Domnului şi declară că l-a remarcat pe tâlharul care, sus pe cruce fiind, a strigat: 
„Când vei veni întru împărăţia Ta, pomeneşte-mă şi pe mine" (Lc. 23:42). EI este 
primul cetăţean al Raiului. Tâlharul este primul care „prin lemnul crucii a luat 
Raiul înaintea celorlalţi”. A luat-o chiar şi înaintea lui Adam, prin „lemnul crucii 
devenind locuitor al Raiului”, de vreme ce întâi Domnul a murit pe Cruce şi apoi a 
coborât în iad, unde a propovăduit pocăinţa „duhurilor ţinute în închisoare" (1 Pt. 
3:19). „Învredniceşte-mă şi pe mine, nevrednicul" sunt cuvintele poetului, pline de 


zdrobire şi de smerenie, prin care se pecetluieşte troparul acesta, cerând de la 
Domnul să-i ofere pocăinţa cea fierbinte şi sinceră a tâlharului. 


Stih: Fericiţi cei săraci cu duhul, că a acelora este, Impărăţia Cerurilor. 


19. Ai auzit, suflete al meu, de Manoe, că a ajuns la arătare dumnezeiască şi a 
luat atuncea rodul făgăduinţei din cea stearpă; să urmăm dreptei credinţe a 
acestuia. 


Aproximativ toate troparele, care sunt însoţite de stihurile Fericirilor, sunt inspirate 
din cartea intitulată Judecători a Vechiului Testament. Judecătorii au fost mari 
conducători ai lui Israel, care au urmat după Isus Sirah şi i-au condus pe evrei până 
în momentul în care Saul a urcat pe tron ca rege. Judecătorii exercitau o putere 
administrativă, judecătorească şi militară. Frau aleşi de Dumnezeu în, momente de 
mare importanţă pentru popor, şi nu de către mulțime. Puterea lor era personală şi 
specială, fapt pentru care descendenţii lor nu beneficiau de acest drept pe linie 
ereditară. În componenţa lor era guvernarea poporului, apărarea lui împotriva 
duşmaniilor din afară, păstrarea religiei şi readucerea evreilor la cultul Dumne- 
zeului Celui adevărat şi la păstrarea poruncilor Lui, atunci când ei urmau zeilor. 


Troparul acesta se referă la Manoe, tatăl lui Samson (vezi Jud. 13:1-25), mai exact 
la momentul arătării îngerului lui Dumnezeu şi promisiunea pe care i-a dat-o lui şi 
femeii sale sterpe, că va naşte un fiu. „Şi a născut femeia un fiu şi i-au pus numele 
Samson. Şi a crescut copilul şi l-a binecuvântat Domnul" (13:24). Mance a fost un 
om al evlaviei. Pentru aceasta şi poetul în concluzia acestui tropar, îşi îndeamnă 
sufletul să imite evlavia lui Mance. 


Stih: Fericiţi cei ce plâng, că aceia se vor mângâia. 


20. Râvnind lenevirii lui Samson, Suflete, ţi-ai tuns tăria lucrurilor tale, dându-ţi 
celor de alt neam viaţa înţeleaptă şi fericită, pentru iubirea plăcerii. 


Troparul acesta se referă la Samson care, precum am văzut mai sus, era fiul lui 
Manoe şi a fost ales Judecător al lui Israel la vârsta de douăzeci de ani. Despre 
acesta vorbeşte cartea Judecătorilor, în capitolele 14:1-16:31. Dar Samson a dus o 
viaţă morală destrăbălată: a luat soție „de la cei de un alt neam şi netăiaţi împrejur" 
(14:3); în oraşul Gaza „a văzut o femeie desfrânată şi a intrat la ea" (16:1), iar mai 
târziu „a iubit el o femeie care trăia în valea Sorec şi pe care o chema Dalila” 
(versetul 4). 


Poetul, luându-și ca motiv aceste evenimente, vorbeşte despre uşurătatea şi 
senzualitatea sufletului său. Samson a fost biruit de pofta după femei de neam 
străin. Şi sufletul nostru, care este gelos după uşurătatea lui Samson, a fost biruit de 
senzualitatea, prin care au fost ademeniţi demonii desfrânării. Samson, stăpânit de 
dragostea pentru Dalila, i-a dezvăluit izvorul puterii sale. Femeia l-a mărturisit 
celor de un neam cu ea, iar aceştia i-au tuns părul şi astfel l-au deposedat de marea 
sa putere trupească. Şi sufletul nostru, biruit de senzualitate a trădat viaţa cea 
fericită a înţelepciunii. Astfel, a fost lipsit de slavă şi de cinstea pe care 1-0 asigurau 
faptele sale cele bune, pe care le-a săvârşit în trecut, la fel cum şi Samson şi-a 
pierdut puterea, când i-au tăiat şuviţele capului său. Viaţa în păcat ne dezbracă de 
faptele bune, iar lâncezeala şi iuţeala patimilor ne conduc la necinste şi ruşine. Din 
contră, viaţa petrecută în voia lui Dumnezeu şi în lumina virtuţiilor, priveşte 
binecuvântarea lui Dumnezeu şi cinste încă din partea oamenilor. Apostolul Pavel 
ne confirmă: „Necaz şi strâmtorare peste sufletul oricărui om care săvârşeşte răul... 
Dar mărire, cinste şi pace oricui face binele" (Rom. 2:9-10). 


Stih: Fericiţi cei blânzi, că aceia vor moşteni pământul. 


21. Cel ce a biruit mai înainte cu falca măgarului pe cei de alt neam, acum se 
află prădat de desfrâu; ci fugi, suflete al meu, de asemănare, de fapta şi de 
slăbirea lui. 


Sfântul Andrei continuă şi aici menţiunea sa cu privire la Samson. Reaminteşte 
vitejia lui, când a ucis mulţime de bărbați de alt neam, folosind ca instrument de 
luptă falca unui măgar. Vezi Jud. 15:15 ş.u.: „lar el găsind o falcă sănătoasă de 
asin, şi-a întins mâna, a luat-o şi a ucis cu ea o mie de oameni". Poetul compară 
minunata izbândă a lui Samson, aşadar victoria sa împotriva celor de neam străin, 
cu înfrângerea sa din cauza desfrânării. 


Cuvântul „prădat de desfrâu" (napavăioua), pe care-l foloseşte poetul, exprimă 
puterea înspăimântătoare a patimilor trupeşti şi rezultatele tragice pe care stăruirea 
întru acestea le aduce omului. Recomandarea poetului este îndemnul fierbinte 
adresat sufletului său, de a se îndepărta de imitarea şi de săvârşirea unui asemenea 
păcat. Mai mult! EI trebuie să respingă şi moliciunea, aşadar lenevia morală, care, 
atunci când stăpâneşte sufletul uman, îl amorţeşte, îl face să apară neputincios 
împotriva diavolului şi mai cu seamă, la provocarea ispitelor trupeşti. 


Stih: Fericiţi cei ce flămânzesc şi însetează de dreptate, că aceia se vor sătura. 


22. Barac şi leftae, căpetenii de oaste, s-au ales judecătorii lui Israel, cu care 
împreună şi Debora cea cu minte bărbătească. Deci îmbărbătându-te, suflete, cu 
vitejiile acelora, întăreşte-te. 


Trei personaje biblice, Judecători ai lui Israel, ne prezintă imnograful în troparul 
acesta, povăţuind sufletul său să se întărească cu faptele lor eroice în lupta îm- 
potriva diavolului. Barac a fost fiul lui Abinoam, din seminţia lui Neftali. Profetesa 
Debora a fost chemată de Dumnezeu să-i elibereze pe evrei de împăratul lavin al 
cananeenilor. Aceştia au luptat şi l-au învins pe Sisera, care era „căpetenia 
oştirilor" [lui labin]. Vezi Jud. 4:6 ş.u.: „lar Barac a urmărit carele lui şi tabăra lui 
până la Haroşet-Goim şi a căzut toată oştirea lui Sisera de sabie şi nimeni n-a 
rămas" (versetul 16). 


leftae a fost fiului lui Galaad, având drept mamă o desfrânată. A fost alungat de 
către frații săi şi a devenit „căpetenie a tuturor locuitorilor Galaadului', 
învingându-i pe fii amoniţilor. Vezi Jud. 11:1 ş.u: Înainte de luptă, „a făcut Ieftae 
făgăduinţă Domnului", că va sacrifica pe întâiul [om] ce va ieşi din casa sa ca să-l 
întâmpine, când se va întoarce învingător din război. Întocându-se, primul care a 
ieşit [din casă] ca să-l întâmpine „cu timpane şi jocuri" a fost singura sa fiică. Mai 
târziu, leftae a îndeplinit jurământul şi a sacrificat-o (Jud. 11:34-40). Apostolul 
Pavel fericeşte credinţa celor doi bărbaţi (Evr. 11:32). 


Debora a fost profetesă a lui Israel şi femeia lui Lapidot. Ea judeca pe Israel 
locuind „între Rama şi Betel, pe muntele Efraim" (Jud. 4:4-5). Debora a îndemnat 
pe Barac să lupte împotriva lui Sisera, iar când acesta a refuzat să meargă singur la 
această luptă, l-a urmat şi ea, profeţind că cinstea victoriei se va atribui ei şi nu lui 
Barac. După victoria strălucitoare a evreilor împotriva lui Sisera, „căpetenia 
oştirilor lui Iabin", Debora a compus un imn de victorie (Jud. 5:1-31). Poetul 
nostru o numeşte pe Debora „cea cu minte bărbătească" (&ppevâqppovo), pentru 
spiritul ei neînfricat şi pentru curajul bărbătesc, chiar dacă era femeie. 


Stih: Fericiţi cei milostivi, că aceia se vor milui. 


23. Pe Iaila cea vitează ai cunoscut-o, suflete al meu, care l-a tras în ţeapă pe 
Sisera mai înainte, şi a făcut mântuire; vezi stâlpul, Crucea se însemnează prin 
care ţie. 


laila a fost femeia lui Heber Cheneul. În cortul ei s-a adăpostit Sisera, „căpetenia 
oştirilor" împăratului labin, prietenul soţului ei, atunci când a fost pus pe fugă de 
armatele israelite, ce erau conduse de Barac şi Debora. Iaila I-a ascuns pe Sisera „şi 


l-a acoperit cu haina sa". Fiindcă a însetat, l-a hrănit cu lapte iar, când a adormit, „a 
luat un ţăruş de la cort şi un ciocan în mână şi s-a apropiat de el încetişor şi i-a 
înfipt ţăruşul în tâmpla lui, aşa încât l-a pironit la pământ, căci el dormea, fiind 
obosit; şi aşa a murit" (vezi Jud. 4:17 ş.u.). Despre fapta Iailei vorbeşte în mod 
elogios şi Debora în imnul ei (Jud. 5:24-27). 


Poetul amintind fapta lailei o numeşte „cea vitează" (yevvaiu) şi o consideră 
autoarea salvării poporului lui Israel. În pararel, în ţăruşul folosit în uciderea lui 
Sisera, poetul vede preînchipuirea Sfintei Cruci. Precum Iaila prin ţăruş a ucis pe 
duşmanul poporului ales, astfel şi creştinii, prin Sfânta Cruce, se luptă şi ies 
învingători împotriva duşmanului lor, diavolul. „Doamne - cântăm - armă asupra 
diavolului, Crucea Ta ai dat-o nouă...". 


Stih: Fericiţi cei curaţi cu inima, că aceia vor vedea pe Dumnezeu. 


24. Jertfeşte, suflete, jertfă de laudă, adu fapta bună ca pe o fiică mai curată 
decât a lui leftae; şi junghie ca pe o jertfă, Domnului tău patimile cele trupeşti. 


Poetul revine la persoana lui leftae, despre care a vorbit şi în troparul 22. În 
troparul de faţă, el se referă la împrejurările jertfirii fiicei sale. leftae, aşa cum am 
menţionat deja, i-a învins pe fiii amoniţilor. Înainte de luptă, a jurat că va oferi 
jertfă lui Dumnezeu în caz de victorie. „Când mă voi întoarce biruitor de la 
Amoniţi, oricine va ieşi din porţile casei mele în întâmpinarea mea va fi afierosit 
Domnului şi-l voi aduce ardere de tot" (Jud. 11:31). Când s-a întors, primul care a 
ieşit în întâmpinarea sa a fost „fiica sa... cu timpane şi jocuri; aceasta era singurul 
lui copil, căci el nu mai avea nici băieţi, nici fete" (versetul 34). leftae, când a 
văzut-o pe fiica sa şi-a sfâşiat hainele sale şi s-a tulburat. I-a dezvăluit „făgăduinţa 
sa", aşadar jurământul pe care l-a făcut, lăsându-o două luni „să-şi plângă fecioria 
(...) apoi, după trecerea celor două luni, ea s-a întors la tatăl său şi acesta a făcut cu 
ea cum făgăduise" (versetul 39). 


Poetul, referindu-se la această întâmplare, îndeamnă ca fiecare suflet să aducă o 
jertfă cinstită, comparabilă cu cea a lui leftae. (Jertfa lui leftae a fost lăudată nu 
pentru obiectul ei, aşadar jertfa umană, mai ales tânără fecioară, ci pentru 
îndeplinirea jurământului, pe care l-a făcut). Îşi roagă sufletul încă să ofere lui 
Dumnezeu, precum a oferit leftae pe fiica sa, fapte creştine şi o viaţă virtuoasă. 


Această jertfă va trebui să fie „diferită" de cea a lui leftae, fiindcă acesta a oferit-o 
din nevoie, ca să nu-şi încalce jurământul, în timp ce sufletul nostru este dator de 
bunăvoie să respecte, permanent, poruncile lui Dumnezeu şi să jertfească patimile 


trupului, ca pe o altă victimă, pentru dobândirea harului Domnului. Exprimările 
troparului sunt pline de viaţă şi au drept scop întărirea puterilor duhovniceşti ale 
sufletului în lupta curățirii de patimi şi dobândirea, virtuţilor creştine prin asceză. 


Stih: Fericiţi făcătorii de pace, că aceia fiii lui Dumnezeu se vor chema. 


25. Înţelege, suflete al meu, ce este lâna lui Ghedeon; primeşte roua din cer şi te 
pleacă, precum câinele, de bea apa care curge din lege prin stoarcerea Scripturii. 


Ghedeon era originar din seminţia lui Manase şi a fost cel de-al cincilea judecător 
din şirul Judecătorilor lui Israel (1249-1209 î.Hr.). A locuit în oraşul Efrata, la est 
de Iordan, localitate permanent asaltată de invaziile barbare ale popoarelor no- 
made, de neam străin, din vecinătatea sa. Dumnezeu l-a chemat să protejeze şi să 
elibereze poporul Său, lucru care s-a împlinit prin victoriile împotriva madianiţilor, 
prin pedepsirea oraşelor Sucot şi Penuel şi prin înfrângerea lui Oreb şi Zeeb, 
comandanții armatei madianite. Astfel, pentru mulți ani, poporul lui Israel a rămas 
liber. Ghedeon a refuzat împărăţia lui Israel, care i-a fost oferită, şi s-a remarcat ca 
unul dintre cei mai virtuoşi şi mai respectaţi judecători între Judecătorii lui Israel. 
Despre el se vorbeşte în cartea Judecători, în capitolele 6-8. (În Epistola către Evrei 
[11:32], Apostolul Pavel laudă credinţa lui Ghedeon, alături de cea a altor bărbaţi 
din Vechiul Testament). 


Imnograful se referă în prezentul tropar la două evenimente concrete ce au legătură 
cu activitatea lui Ghedeon. Primul, modalitatea minunată prin care Dumnezeu 
confirmă lui Ghedeon că va înfrânge pe madioniţi. Vezi Jud. 6:36-40: „Atunci a zis 
Ghedeon către Dumnezeu: «De vrei să izbăveşti pe Israel prin mâna mea, cum zici, 
apoi iată eu întind aici în arie lâna ce am tuns; şi de va fi rouă numai pe lână, iar 
încolo peste tot locul uscăciune, atunci voi şti că vei izbăvi pe Israel prin mâna 
mea, cum ai zis». Şi s-a făcut aşa; şi a doua zi s-a sculat Ghedeon dis de dimineaţă 
şi s-a apucat să stoarcă lâna şi a stors rouă din lână un vas plin de apă". „Lâna" 
(770x0c) era părul nelucrat al oii. 


Cel de-al doilea episod este modul prin care Dumnezeu a separat pe acei bărbaţi 
care vor lua parte la luptă, de ceilalți, din popor, care vor trebui să se întoarcă la 
casele lor. Vezi Jud. 7:1 ş.u., mai ales şi desigur versetele 4-7: „Apoi a zis Domnul 
către Ghedeon: «Tot e prea mult popor; du-l la apă; acolo ţi-l voi alege. Şi de care 
Vol zice să meargă cu tine, acela să meargă cu tine, iar de care îţi voi zice că nu 
trebuie să meargă cu tine, acela să nu meargă». Şi a dus el poporul la apă, iar 
Domnul a zis către Ghedeon: «Cine va limpăi apa cu limba din pumni, cum 
limpăie câinele, pe acela să-l pui deoparte; de asemenea să pui deoparte şi pe toţi 


aceia care-şi vor pleca genunchii şi vor bea apă». Şi a fost numărul celor ce au 
limpăit cu limba lor din pumni trei sute de oameni; iar tot celălalt popor s-a plecat 
pe genunchii săi să bea apă. Atunci a zis Domnul către Ghedeon: «Cu cei trei sute 
care au limpăit am să vă izbăvesc Eu şi am să dau pe Madianiţi în mâinile 
voastre»...". 


Sfântul Andrei, pornind de la aceste două întâmplări ale activităţii lui Ghedeon, îşi 
povăţuieşte sufletul să se pregătească prin a primi „roua cea din cer", aşadar harul 
lui Dumnezeu, după cum atunci a acceptat picăturile de rouă şi lâna de pe ogor. 
Imaginea este grandioasă. Întotdeauna, harul şi binecuvântarea lui Dumnezeu, în 
sufletele cele iubitoare de Dumnezeu, vin ca o răcoare blândă şi dătătoare de 
putere, „ca roua Ermonului, ce se coboară pe munţii Sionului", după cum spune 
Psalmistul (Ps. 132:3). 


Sufletul nostru este povăţuit chiar să se aplece, precum câinele, ca să bea din 
izvoarele cele vii şi pline de apă ale Legii lui Dumnezeu, care țâşnesc doar atunci 
când o interpretăm corect, îi înţelegem profunzimea adâncă şi ne îndepărtăm de 
litera ei, aşadar de acele elementele convenţionale şi exterioare. Frumoasa imagine 
este împrumutată din zdrobirea boabelor de struguri, din a căror strivire curge 
mustul. În legătură cu aceasta, şi Apostolul Pavel învaţă: „litera ucide, iar duhul 
face viu" (II Cor. 3:6). 


Stih: Fericiţi cei prigoniţi pentru dreptate, că a acelora este Împărăţia Cerurilor. 


26. Osânda lui Eli, preotul, ai luat-o, suflete al meu, pentru lipsa minţii, suferind 
a lucra întru tine patimile, ca şi acela pe feciorii cei fără de lege. 


În continuare începând cu acest tropar poetul nostru îşi va extrage temele sale din 
cărțile Regilor. Eli, despre care vorbeşte acest tropar, a fost arhiereu şi judecător al 
lui Israel. Avea doi fii pe Ofni şi pe Fineas, care erau de asemenea preoţi, însă 
nelegiuiţi şi profanatori de cele sfinte (despre aceasta, vezi: 1 Rg. 1:1-4:18). Faţă de 
fiu săi, Eli se comporta cu îngăduinţă nesocotită şi cu indulgență. Pentru aceasta, şi 
Dumnezeu i-a pedepsit atât pe ei cât şi pe tatăl lor: „Eu i-am spus că am să 
pedepsesc casa lui pe veci pentru vina pe care el a ştiut-o, şi anume că fiii fac 
nelegiuiri, dar nu i-a înfrânat" (3:13). Într-o luptă împotriva filistenilor evreii au 
învins, Chivotul Legii a fost recuperat din mâinile duşmanilor, însă Ofni şi Fineas 
au fost omorâţi. Când bătrânul Eli a fost informat de vestea cea înspăimântătoare, 
s-a întristat „a căzut de pe scaun pe spate, la poartă, şi-a rupt spinarea şi a murit, 
căci era bătrân şi greoi" (4:17). 


Poetul reaminteşte de această „condamnare" a lui Eli, mustrând sufletul său că şi 
acesta, din neglijenţă, a permis dorințelor celor păcătoase să lucreze înlăuntrul său, 
după cum şi arhiereul Eli a arătat o necugetată indulgență faţă de fiii săi nelegiuiți. 


Această mustrare a sufletului constituie o ameninţare şi un avertisment indirect că, 
indulgenţa față de păcate va fi pedepsită, mai devreme sau mai târziu, de 
Dumnezeu. Să remarcăm faptul că despre fiii lui Eli, Ofni şi Fineas, poetul face 
referire şi în troparul 12 din cântarea a cincea. 


Stih: Fericiţi veţi fi când vă vor ocări pe voi şi vă vor prigoni şi vor zice tot 
cuvântul rău împotriva voastră, minţind pentru Mine. 


27. In cartea Judecătorilor, levitul cu socoteală şi-a împărțit femeia la cele 
douăsprezece neamuri, suflete al meu, ca să vădească întinăciunea cea fără de 
lege a neamului lui Veniamin. 


Prin acest tropar, poetul se reîntoarce la cartea Judecătorilor; poate că poziția 
acestui tropar ar fi trebuit să fie înaintea celui precedent. Episodul biblic din care se 
inspiră este relatat în capitolul 19:1-30. Este vorba despre următoarea întâmplare: 
eframitul Miheia, în anii Judecătorilor, a transformat casa sa în templu al idolilor şi 
a instalat ca preot pe un oarecare levit. Cei din seminţia lui Dan au atacat casa, au 
furat idolii şi l-au răpit chiar şi pe preotul acela, pe care l-au instalat în templul pe 
care l-au zidit în noua lor ţară (capitolele 17-18). Mai apoi, a urmat atacul criminal 
al gavaoniţilor împotriva templului din oraşul acela, unde era găzduit un oarecare 
levit împreună cu femeia lui. Gavaoniţii (din neamul lui Veniamin) au încercuit 
casa, au lovit în poartă şi au pretins de la proprietar să le predea pe bărbatul 
găzduit, ca să-l necinstească. În final, au fost convinşi să accepte pe soţia levitului, 
pe care au necinstit-o în mod barbar întreaga noapte, într-o asemenea măsură, încât 
atunci când au părăsit-o, aceasta a murit în pragul casei. 


Dimineaţa, levitul a luat-o pe femeia sa moartă şi s-a întors în patria sa. „lar dacă a 
ajuns la casa sa, a luat un cuţit şi, apucând pe concubina sa, a tăiat-o bucăţică cu 
bucăţică în douăsprezece părți şi le-a trimis în toate hotarele lui Israel" (19:29). 
Această acţiune a levitului avea drept scop să facă cunoscută fapta imorală a fiilor 
lui Veniamin celor douăsprezece seminţii ale lui Israel. Gestul a avut ca rezultat 
coalizarea seminţiilor rămase a lui Israel, lupta împotriva seminţiei lui Veniamin, Şi 
izgonirea ei din ţară. 


Poetul, referindu-se la sufletul său, se limitează la relatarea evenimentului, fără să 
evidențieze vreo anumită concluzie morală. Poate ar trebui să presupunem că, îşi 


atenționează în mod indirect sufletul că păcatul nu rămâne în final nepedepsit ci, 
mai devreme sau mai târziu, el va fi descoperit. „Deci nu vă temeţi de ei, 
accentuează Domnul, căci nimic nu este acoperit care să nu iasă la iveală şi nimic 
ascuns care să nu ajungă cunoscut" (Mt. 10:26). 


Stih: Bucuraţi-vă şi vă veseliţi, că plata voastră multă este în Ceruri. 


28. Iubitoarea de înţelepciune Ana, rugându-se, numai buzele şi-a mişcat spre 
laudă, iar glasul ei nu se auzea; şi de aceea, deşi era stearpă, a născut fiu 
vrednic de rugăciunea ei. 


Poetul se referă la Ana, femeia cea stearpă a lui Elcana, ale cărei rugăciuni au avut 
ca rezultat minunat naşterea profetului Samuel. Vezi | Rg. 1:1 ş.u.: „Dar pe când se 
ruga ca aşa îndelung înaintea Domnului (...) Şi fiindcă Ana vorbea în inima sa, iar 
buzele ei numai se mişcau, dar glasul nu i se auzea, Eli socotea că ea e beată” 
(versetele 12-13). Rugăciunile Anei au fost ascultate de Dumnezeu. ȘI, „după câtva 
timp a zămislit Ana şi a născut un fiu şi i-a pus numele Samuel, căci îşi zicea ea: 
«De la Domnul Dumnezeul Savaot l-am cerut!" (versetul 20). De aceea, bună 
dreptate, Samuel se numeşte „fiul rugăciunii”. Reamintirea acestui eveniment din 
cartea Regilor are drept scop să sublinieze importanţa rugăciunii şi constituie în 
acelaşi timp, un îndemn faţă de suflet de a se dedica neîntrerupt acestei sfinte 
lucrări. 


Stih: Pomeneşte-ne pe noi, Doamne, când vei veni întru împărăţia Ta. 


29. S-a numărat între judecători feciorul Anei, marele Samuel, pe care Armatem 
l-a crescut în casa Domnului. Aceluia râvneşte, suflete al meu, şi judecă 
lucrurile tale mai înainte decât pe ale altora. 


Este vorba despre marele profet Samuel, fiul lui Elcana şi al Anei, care a fost 
ultimul judecător al lui Israel (FA. 3:24, 13:20). Samuel s-a născut şi a crescut în 
oraşul Armatem. De mic a fost închinat lui Dumnezeu şi a fost educat în Şilo, 
aproape de preotul Eli. „, Şi acum eu îl dau Domnului pentru toate zilele vieţii lui, 
să slujească Domnului. Apoi s-au închinat acolo Domnului" (| Rg. 1:28). Şi mai 
jos se spune din nou: „Şi au lăsat pe Samuel acolo, înaintea Domnului. Apoi 
Elcana s-a dus la casa sa, în Rama, iar copilul a rămas să slujească Domnului sub 
povaţa preotului Eli" (2:11). Între judecători, Samuel s-a distins prin evlavia, râvna 
şi curajul său. 


Poetul îşi povăţuieşte sufletul său să-l imite pe Samuel şi să devină judecător de 
sine şi să compare faptele sale concrete (pe care le consideră păcătoase) cu cele ale 
bărbaţilor virtuoşi. Întâlnim şi expresia „ale altora" (npoq râv ăddov). În cazul 
acesta, înţelesul expresiei este următorul: sufletul să-şi judece mai întâi faptele sale 
şi nu pe cele ale celorlalţi oameni. În raport cu aceasta, Domnul ne învaţă: „Nu 
judecaţi, ca să nu fiți judecaţi... De ce vezi paiul din ochiul fratelui tău, şi bârna din 
ochiul tău nu o iei în seamă?" (Mt. 7:1-3). 


Stih: Pomeneşte-ne pe noi, Stăpâne, când vei veni întru împărăţia Ta. 


30. Ales fiind David rege, ca un rege s-a uns din corn cu dumnezeiescul mir. 
Deci şi tu, suflete al meu, de pofteşti împărăţia cea de sus, în loc de mir, unge-te 
cu lacrimi. 


Poetul nostru se referă la alegerea şi la ungerea lui David ca rege al lui Israel, de 
către profetul Samuel, la porunca lui Dumnezeu. Vezi | Rg. 16:1 ş.u.: „Atunci 
Domnul a zis către Samuel: «Scoală de-l unge, căci acesta este!» Şi a luat Samuel 
cornul cu mir şi l-a uns în mijlocul fraţilor lui, şi a odihnit Duhul Domnului asupra 
lui David din ziua aceea şi după aceea" (versetele 12-13). A doua parte a troparului 
constituie o minunată interpretare a acestui eveniment biblic. 


Poetul se întoarce spre sufletul său şi îi recomandă să se ungă şi el, în loc de mir, 
cu lacrimile cele de pocăință, dacă doreşte să obţină Împărăţia cea cerească. 
Drumul, care ne conduce la Împărăţia lui Dumnezeu, este pocăinţa, iar pocăinţa 
noastră este adevărată doar atunci când este însoțită de doliul cel vesel şi de 
lacrimile cele smerite, despre care ne-au scris atâţia Părinţi purtători de Dumnezeu. 
Domnul fericeşte şi spune: „Fericiţi cei ce plâng, că aceia se vor bucura" (Lc. 
6:21). 


Stih: Pomeneşte-ne pe noi, Sfinte, când vei veni întru Împărăţia Ta. 


31. Miluieşte zidirea Ta, Milostive; milostiveşte- Te spre făptura mâinilor Tale, şi 
iartă tuturor păcătoşilor, inclusiv mie, celui ce am călcat poruncile Tale mai 
mult decât toți. 


Troparul de faţă constituie o izbucnire a inimii poetului nostru şi este inspirat din 
stihurile Psalmilor lui David dar mai ales, din primul stih al Psalmului 50. Poetul 
se adresează Domnului celui Milostiv, cere să-l miluiască, să aibă milă de făptura 
mâinilor Sale şi să-i ierte pe toți păcătoşii şi pe el însuşi, care a disprețuit poruncile 
lui Hristos mai mult decât toţi oamenii. Cererile pe care le exprimă poetul, 


dezvăluie adânca sa zdrobire, iubirea, înţelegerea deplină a celorlalți oameni (sunt 
cu „toţii păcătoşi") şi marea sa smerenie pe care, ca să o evidenţieze, recurge chiar 
la hiperbolizări. 


Slavă..., a Treimii: 


32. Pentru naşterea cea fără de început şi pentru purcedere, Tatălui, Celui ce a 
născut, mă închin, Slăvesc pe Fiul, Cel născut, laud pe Duhul Sfânt, Cel ce 
străluceşte împreună cu Tatăl şi cu Fiul. 


Din nou, în troparul acesta dogmatic, poetul teologhiseşte. În stilul său magistral, 
profundele înţelesuri teologice care se referă la taina Dumnezeului Treimic, le face 
cunoscute prin cântec şi poezie. Dumnezeu Tatăl este fără de început, EI nici nu se 
naşte şi nici nu purcede din cineva, în timp ce Fiul se naşte fără de ani din Tatăl, iar 
Duhul Sfânt purcede din veşnicie de la Tatăl. Mai mult, Duhul Sfânt „străluceşte", 
aşadar luminează, împreună cu Tatăl şi cu Fiul, fiind astfel de aceeaşi cinstire. 


Şi acum..., a Născătoarei de Dumnezeu: 


33. Naşterii tale celei mai presus de fire ne închinăm, nedespărțind slava cea 
după fire a Pruncului tău, Născătoare de Dumnezeu; că Cel ce este Unul după 
faţă, se mărturiseşte îndoit după fire. 


Cuprinsul acestui tropar este unul pur teologic şi se raportează la taina Întrupării 
Cuvântului şi la persoana Născătoarei de Dumnezeu. Naşterea „cea după fire a 
pruncului”, din Fecioara Maria, a fost mai presus de fire, aşadar supranaturală. A 
născut fiind Fecioară şi a rămas şi după naştere Fecioară. Hristos a fost, în acelaşi 
timp, Dumnezeu adevărat şi om adevărat. În Persoana Sa teandrică, s-au unit cele 
două firi, cea dumnezeiască şi cea umană, „în mod neîmpărțit, nedespărţit, 
neamestecat şi neschimbat", aşa cum mărturiseşte al patrulea Sinod Ecumenic. 
Astfel, şi venerarea pe care I-o datorăm este neîmpărțită, acordându-se în acelaşi 
timp ambelor Sale firi, unite în mod nedespărțit. 


Cântarea a 7-a - Păcătuit-am, fărădelege şi nedreptate am făcut 


Irmos: Păcătuit-am, fărădelege şi nedreptate am făcut înaintea Ta; nici nu am 
păzit, nici nu am făcut precum ne-ai poruncit nouă; dar nu ne părăsi pe noi 
până în Sfârşit, Dumnezeul părinţilor. 


Cea de-a şaptea cântare este imnul celor trei tineri (Anania, Azaria şi Misael), 
aşadar al celor trei tineri evrei evlavioşi, care au refuzat să se închine statuii de aur 
a împăratului babilonian, Nabucodonosor. Ca să-i pedepsească, împăratul a dat 
poruncă să fie pregătit un mare cuptor înfierbântat şi în acesta să-i arunce pe cei 
trei tineri credincioşi. Dumnezeu însă i-a păstrat nevătămaţi, iar focul cel 
înspăimântător nu s-a atins nici de perii capului lor. Aflându-se înăuntrul 
cuptorului de foc şi răcoriţi fiind în mod miraculos, au cântat, prin gura lui Azaria, 
un imn de mulţumire şi de slavă, închinat lui Dumnezeu, pentru salvarea lor 
minunată. Cântarea se găseşte în capitolul al treilea al cărții profetului Daniel, iar 
începutul ei este acesta: „Binecuvântat eşti, Doamne, Dumnezeul părinţilor noştri, 
şi lăudat şi prea slăvit este numele Tău în veci”. 


În alcătuirea prezentului irmos, Sfântul Andrei împrumută aproape în întregime 
textul versetelor 5, 6 şi 10 din cântarea biblică. 


1. Păcătuit-am, greşit-am şi am călcat porunca Ta; că întru păcate am fost 
zămislit şi am adăugat rănilor mele rană. Ci mă miluieşte, ca un îndurat, 
Dumnezeul părinţilor. 


Poetul împrumută din nou, din cântarea celor trei tineri, primele cuvinte ale acestui 
tropar. Ca să dea un caracter personal şi un ton dramatic, [poetul] foloseşte 
numărul singular. Expresia „am adăugat rănilor mele rană" (npoccOnko Trois 
uoAowW. Tpadua Euoi) a fost preluată din cuvintele de jale ale lui Lameh: „...Am 
ucis un om pentru rana mea şi un tânăr pentru vânătaia mea" (Fc. 4:23). Vezi şi leş. 
1:6: „Din creştet până în tălpile picioarelor, nu-i nici un loc sănătos; totul este 
numai plăgi, vânătăi şi răni pline de puroi”). Cuvintele lui Lameh sunt folosite de 
poet şi în troparul 34 al cântării a doua. Vezi comentariul respectiv acolo. 


2. Cele ascunse ale inimii mele, le-am mărturisit Ţie, Judecătorul meu. Vezi 
smerenia mea, vezi şi necazul meu, şi ia aminte acum la judecata mea; şi Tu mă 
miluieşte, ca un îndurat, Dumnezeul părinţilor. 


Din nou, poetul se mărturiseşte şi roagă pe Dumnezeul părinţilor săi să-l miluiască 
după mare mila Sa. Ideile troparului sunt extrase din diferite versete ale psalmilor 


lui David. Vezi: Ps. 18:13: „De cele ascunse ale mele curăţeşte-mă"; Ps. 142:3 şi 
11: „viaţa mea o calcă în picioare", „Intru dreptatea Ta scoate din necaz sufletul 
meu"; Ps. 141:7: „Scoate din temniţă sufletul meu, ca să laude numele Tău”. 


3. Saul oarecând, dacă a pierdut asinele tatălui său, suflete, degrab a aflat în 
schimb împărăţia; dar păzeşte-te să nu greşeşti, alegând mai degrabă poftele tale 
cele dobitoceşti, decât Împărăţia lui Hristos. 


Saul a fost primul rege al evreilor iar poetul aminteşte aici momentul alegerii lui. 
Vezi 1 Rg. 9:3: „Odată s-au rătăcit asinele lui Chiş, tatăl lui Saul, şi a zis Chiş către 
Saul, fiul său: «la cu tine pe unul din argaţi şi, sculându-te, du-te de caută 
asinele!»". De asemenea, pentru ungerea sa de către profetul Samuel, vezi | Rg. 
10:1-2: „Atunci, luând Samuel vasul cel cu untdelemn, a turnat pe capul lui Saul şi 
l-a sărutat, zicând: «lată Domnul te unge pe tine cârmuitor al moştenirii Sale; vei 
domni peste poporul Domnului şi-l vei izbăvi din mâna vrăjmaşilor celor dimpre- 
jurul lor. lată care-ţi va fi semnul că Domnul te-a uns rege peste moştenirea Sa... 
vei întâlni doi bărbaţi... şi aceia îţi vor spune: S-au găsit asinele după care ai 
umblat şi le-ai căutat...". 


Saul, în pofida începutului luminos al cârmuirii sale, a avut un final lipsit de glorie, 
fiindcă n-a ascultat de Dumnezeu, a încălcat poruncile Lui şi s-a lăsat condus de 
dorinţe păcătoase şi rele. „Atunci a fost cuvântul Domnului către Samuel astfel: 
«Îmi pare rău că am pus pe Saul rege, căci el s-a abătut de la Mine şi cuvântul Meu 
nu l-a împlinit» (| Rg. 15:10). De aceea, împreună cu fiii săi, a fost ucis într-o 
luptă împotriva filistenilor, pierzând şi demnitatea regală (| Rg. 31:1-6). 


Evi-denţiind exemplul lui Saul, poetul atrage atenţia sufletului său, căruia continuă 
să i se adreseze, astfel încât să nu se lase înşelat în a prefera satisfacerea dorințelor 
păcătoase, în locul luptei pentru cucerirea Împărăției lui Hristos. 


4. David, dumnezeiescul părinte, de a şi greşit oarecând îndoit, suflete al meu, cu 
săgeata desfrâului săgetându-se şi cu sulița robindu-se pentru pedeapsa uciderii; 
dar tu cu mai grele lucruri boleşti, din pornirile cele de voia ta. 


Este cunoscut păcatul îndoit al profetului şi regelui David: a săvârşit adulter cu 
Batşeba, soţia lui Urie comandantul de oşti, pe care l-a trimis în punctul cel mai 
însemnat al frontului, ca să fie ucis, astfel încât să-şi ascundă fapta sa, să-o 
ocrotească pe femeia adulteră de la pedeapsa cu moarte, pe care i-ar fi aplicat-o 
după Lege şi, mai grav, să poată să se căsătorească în mod liber cu ea (vezi II Rg. 
11:2-27). 


Poetul, reamintind episodul acesta, îşi mustră de fiecare dată sufletul său că este 
mai păcătos decât al lui David, de vreme ce se lasă stăpânit de dorinţe păcătoase şi 
dezordonate. David este numit „dumnezeiescul părinte" (norp60eoc), datorită 
faptului că Domnul nostru, ca om - „după trup" (FA. 2:30) - îşi avea originea „din 
casa şi din neamul lui David" (Lc. 2:4), pentru aceasta este numit şi „Fiul lui 
David" (Mt. 1:1). 


5. Impreunat-a David, oarecând, neleginirea cu nelegiuire, că a amestecat 
desfrâul cu uciderea; dar îndată îndoită pocăință a arătat. lar tu, suflete, mai 
viclene lucruri ai făcut, necăindu-te către Dumnezeu. 


Păcatul lui David, despre care poetul vorbeşte şi în prezentul tropar, a fost îndoit: 
adulter şi crimă, două fapte oribile. Dar şi pocăinţa pe care, după săvârşirea lor şi 
după mustrarea profetului Natan, a fost îndoită. Mai întâi el şi-a mărturisit în mod 
sincer şi deplin păcatele sale - „Am păcătuit înaintea Domnului" (II Rg. 12:13) - 
iar apoi a plâns şi a postit pentru moartea pruncului nelegitim pe care l-a născut 
Batşeba (II Rg. 12:15-17). Sufletul este mustrat de poet pentru că, deşi a săvârşit 
păcate cu mult mai mari, nu a arătat lui Dumnezeu vreo pocăință asemănătoare. 


6. David, oarecând, a înălţat cântare, scriind-o ca într-o icoană, prin care-şi 
mustră fapta ce a lucrat, strigând: Miluieşte-mă! Că Ţie unuia am greşit, 
Dumnezeului tuturor; Insuţi mă curăţeşte. 


Prin [expresia] „a înălţat cântare" (&vaoTmiiwow gikovog, ce are în vedere cinstea 
de care se bucură această cântare în biserică şi, mai ales, în templu), poetul 
compară compunerea Psalmului 50 de către David, profetul-psalmist, cu o 
monumentală cântare a pocăinţei. Psalmul acesta evocă o revărsare a sufletului lui 
David: în rândurile lui se dezvăluie zdrobirea şi profunda pocăință pentru păcatele 
sale, precum şi dorința cea fierbinte ca Dumnezeu să-l miluiască şi să-i ofere 
iertare. 


7. Purtat fiind chivotul în car, când s-au întors jurnale, numai cât s-a atins Zan 
acela de el, a fost certat de mânia lui Dumnezeu. Deci de îndrăzneala aceluia 
fugind, suflete, cinsteşte bine cele dumnezeieşti. 


Momentul care stă la baza acestui tropar este menţionat în cartea II Rg. 6:1-8. Uza 
(Zan) a fost conducătorul carului care transporta chivotul Domnului: „Şi punând 
chivotul Domnului într-un car nou, l-au scos din casa lui Aminadab; iar fii lui 
Aminadab, Uza şi Ahio, duceau carul cel nou" (versetul 3). Pentru o clipă, boii 
care trăgeau carul l-a clătinat: „Când însă au ajuns la aria lui Nachon, Uza şi-a 


întins mâinile sale spre chivotul Domnului ca să-l sprijine, şi s-a apucat de el, căci 
boii erau gata să-l răstoarne. Domnul însă S-a mâniat pe Uza şi l-a lovit Dumnezeu 
chiar acolo, pentru îndrăzneala lui, şi a murit el acolo lângă chivotul Domnului" 
(versetele 6-7). 


Fapta lui Uza nu trădează lipsă de respect, însă îi era interzisă acestuia atingerea 
chivotului, de vreme ce nu era preot. În concluzie, poetul îşi îndeamnă sufletul să 
se îndepărteze de cutezanță şi să înveţe să „cinstească bine cele dumnezeieşti”, 
aşadar în maniera pe care Dumnezeu o voieşte. 


8. Auzit-ai de Abesalom cum s-a sculat împotriva firii. Cunoscut-ai faptele lui 
cele întinate, cu care a batjocorit patul lui David, tatăl său; dar şi tu ai urmat 
pornirilor lui celor de patimi şi iubitoare de plăceri. 


Aşa cum menţionează cartea II Rg. 16:21-22, Abesalom, fiul profetului David, la 
sfatul lui Ahitofel, a păcătuit cu ţiitoarele tatălui său şi, astfel, a necinstit patul lui. 
„ȘI a zis Ahitofel lui Abesalom: «Intră la concubinele tatălui tău, pe care le-a lăsat 
el să păzească casa sa; şi vor auzi toţi israeliții că tu ai ajuns să fii urât de tatăl tău 
şi se vor întări mâinile tuturor celor ce sunt cu tine». Atunci au întins pentru 
Abesalom un cort pe acoperişul casei. Şi a intrat Abesalom la concubinele tatălui 
său, înaintea ochilor a tot Israelul”. 


Poetul, reamintind fapta sa cea neplăcută, pe care o caracterizează drept 
respingătoare, mustră sufletul său fiindcă şi acesta a imitat poftele iubitoare de 
plăceri şi înverşunate ale lui Abesalom. 


9. Supus-ai trupului tău vrednicia ta cea nerobită şi, ca alt Ahitofel, aflând pe 
vrăjmaşul, suflete, te-ai plecat după sfaturile lui; dar le-a risipit pe acestea Însuşi 
Hristos, ca tu să te mântuieşti cu adevărat. 

„Vrednicia cea nerobită" (&5ovioTov &5ioua) este curăţia şi libertatea sufletului 
faţă de patimile trupului şi, în general, de păcat. Curăţia se profanează iar libertatea 
se pierde, atunci când omul cedează poftelor trupeşti păcătoase. Poetul îşi acuză 
sufletul că a urmat gândurilor păcătoase pe care diavolul i le-a sugerat, după cum şi 
Abesalom a primit toate îndemnurile lui Ahitofel (vezi II Rg. 16:22 şi 17:14: „Aşa 
a judecat Domnul să strice sfatul cel mai bun al lui Ahitofel, ca să aducă Domnul 
pieirea asupra lui Abesalom"). Cel care risipeşte planurile păcătoase ale diavolului 
şi cursele pe care le întinde împotriva oamenilor este Hristos. S-a întrupat şi a 
acceptat moartea pe cruce, „ca să surpe prin moartea Sa pe cel ce are stăpânirea 


morţii, adică pe diavol" (Evr. 2:14). Astfel, „desăvârşindu-Se, S-a făcut tuturor 
celor ce-L ascultă pricină de mântuire veşnică" (Evr. 5:9). 


10. Oarecând Solomon cel minunat, cel plin de harul înţelepciunii, acesta 
făcând vicleşug înaintea lui Dumnezeu, s-a depărtat de la EL; căruia şi tu ţi-ai 
asemănat blestemata ta viaţă, suflete. 


Împăratul Solomon, fiul lui David, a fost un bărbat înţelept: „Regele Solomon i-a 
întrecut pe toţi regii pământului în bogăţie şi în înţelepciune" (III Rg. 10:23). Însă 
sufletul său era chinuit de înfricoşătoarea patimă a desfrânării: „Regele Solomon, 
în afară de fata lui Faraon, a iubit şi alte multe femei străine... Şi a avut el şapte 
sute de femei şi trei sute de concubine; şi femeile i-au smintit inima lui. La timpul 
bătrâneţii lui Solomon, femeile lui i-au întors inima spre alți dumnezei şi inima lui 
nu i-a mai fost deloc întreagă la Domnul Dumnezeul său, ca inima lui David, tatăl 
său. Astfel a făptuit Solomon lucruri neplăcute înaintea ochilor Domnului..." (II 
Rg. 11:1-8). 


„Necredinţa" lui Solomon a însemnat îndepărtarea de Dumnezeul cel adevărat şi de 
cultul Său, de vreme ce acesta i-a urmat pe idoli. Autorul se vaită că şi sufletul său 
a urmat orbeşte, în viaţa sa cea întinată, căderilor înţeleptului Solomon, aşadar ale 
desfrânatului împărat. 


11. De plăcerile patimilor sale fiind silit, s-a întinat, vai mie! lubitorul în- 
țelepciunii, iubitor de femei desfrânate făcându-se şi înstrăinat de la Dumnezeu; 
căruia tu, o suflete, ai urmat cu gândul, prin dezmierdări ruşinoase. 


Și în troparul de faţă, o continuare a celui precedent, poetul se referă la Solomon. 
Intr-o manieră plină de dinamism şi prin minunate antiteze, poetul descrie starea 
păcătoasă în care a căzut împăratul iubitor de înţelepciune. 


La sfârşitul troparului, poetul îşi orientează cuvântul spre sufletul său, pe care-l 
dojeneşte că şi el a imitat cu gândul înclinațiile ruşinoase ale lui Solomon. Omul 
păcătuieşte nu numai cu trupul, ci şi cu gândul, prin care se pătează curăția minţii. 


12. Pe  Roboam, celui ce n-a ascultat sfatul tatălui său, ai dorit, suflete, 
împreună şi pe leroboam, sluga cea prea rea, care s-a răzvrătit oarecând; dar 
fugi de asemănarea lor, şi strigă lui Dumnezeu: Păcătuit-am, miluieşte-mă! 


Roboam a fost fiul lui Solomon. A urcat în scaunul împărătesc la vârsta de 41 de 
ani, însă a fost un împărat incapabil. In abordarea cerințelor poporului privind 


reducerea impozitelor, nu a ascultat indicaţiile potrivite ale „bătrânilor care 
fuseseră sfetnici pe lângă Solomon, tatăl lui", ci ,, a făcut sfat cu cei tineri, crescuţi 
odată cu el" (III Rg. 12:1-8), care i-au sugerat creşteri fiscale şi împresurări mai 
mari pentru popor (12:11-14). 


Poetul numeşte sfatul preoţilor drept unul „părintesc", fiindcă era ponderat şi, mai 
mult, pentru că el venea de la sfenicii tatălui său. 


leroboam a fost conducătorul oştilor lui Solomon. S-a împotrivit acestuia şi, atunci 
când a pierdut, s-a retras în Egipt. Când Solomon a murit, el a fost ales de zece 
seminţii ca împărat al lor, întemeind astfel o nouă împărăție iudaică, „împărăția lui 
Israel", cu capitala la Betel. leroboam s-a lepădat şi de adevăratul Dumnezeu şi de 
cultul Său, urmând şi cinstind - atât el, cât şi poporul - idolii. În mod repetat şi fără 
sfială, a desconsiderat poruncile lui Dumnezeu, fiind un model negativ pentru 
urmaşii săi (III Rg. 11-14). 


Evidenţiind aici cele două personaje, poetul se plânge sufletului său că le-a copiat 
în nelegiuirile lor, şi-l îndeamnă să se îndepărteze de imitarea acestora, cerând de 
la Dumnezeu să aibă milă de el. 


13.Necurăţiilor lui Ahav ai râvnit, sufletul meu! Vai mie! Te-ai făcut locaş în- 
tinăciunilor trupeşti şi vas urât al patimilor. Dar din adâncul tău suspină şi 
spune lui Dumnezeu păcatele tale. 


Lamentarea sufletului imnografului se continuă prin prezentarea unui alt personaj 
din istoria iudaică, care l-a desconsiderat pe Dumnezeul cel adevărat şi a urmat 
idolilor. Este vorba despre împăratul Ahav al Israelului, care a introdus la evrei 
cultul lui Baal şi al zeiţei Astarte, construindu-le, desigur, şi temple în Samaria: „Și 
a săvârşit Ahav, fiul lui Omri, fapte rele înaintea ochilor Domnului, mai mult decât 
toţi cei ce au fost înaintea lui... Şi a ridicat pentru Baal un jertfelnic în templul lui 
Baal, pe care îl zidise în Samaria" (III Rg. 16:30-32). Introducerea idolilor în cultul 
poporului a constituit o faptă profanatoare. În acelaşi timp, omul care se predă 
păcatelor trupului şi patimilor ruşinoase, îşi întinează şi sufletul şi trupul. 


Poetul, mustrându-şi sufletul pentru că a devenit lăcaş şi organ al păcatului 
înjositor, îl îndeamnă să plângă cu sinceritate (semnul smereniei) şi să-şi măr- 
turisească păcatele sale, pentru a dobândi iertarea. „Fă tu însuţi socoteala, ca să te 
dezvinovăţeşti", învaţă şi profetul Isaia (43:26). 


14. A ars oarecând Ilie pe cei de două ori câte cincizeci, când a junghiat şi pe 
proorocii cei de ruşine ai Izabelei, spre mustrarea lui Ahav. Dar fugi, suflete, de 
asemănarea acestor doi şi te întăreşte. 


Două episoade biblice, care se referă la acțiunea înflăcăratului profet Ilie, 
constituie tema prezentului tropar. Profetul a prevăzut moartea împăratului Ohozia 
al Samariei, când acesta s-a îmbolnăvit şi a trimis o delegaţie în oraşul Accaron, ca 
să primească de la idolul Ecronului (Beelzebul), ce era adorat acolo, vindecare de 
boala sa. Ilie s-a grăbit să-i întâmpine pe cei trimişi şi a înştiinţat pe împăratul cel 
bolnav: „Aşa zice Domnul: Au doar nu este în Israel Dumnezeu, de ce trimiţi să 
întrebe pe Baal-Zebub, dumnezeul Ecronului? De aceea nu te vei mai cobori din 
patul în care te-ai suit, ci vei muri" (IV Rg. 1:6). Împăratul s-a revoltat împotriva 
profetului şi a trimis în mod succesiv două cete de câte cincizeci de oameni, ca să-l 
captureze. Atunci Ilie, prin focul pe care l-a cerut şi l-a primit din cer, a ars cele 
două cete, aşadar o sută de bărbaţi (IV Rg. 1:9-12). 


Imnograful atribuie momentul de mai sus - oare din cauza structurii metrice? - 
Izabelei, de vreme ce menţionează pe împăratul Ohozia, fiul şi succesorul lui 
Ahav, ca fiind soţul acesteia. 


Poetul asociază episodului de mai sus şi înjunghierea falşilor profeţi ai ruşinii, ce a 
urmat jertfei pe care profetul a săvârşit-o pe muntele Carmelului şi, prin care, a 
arătat că singurul Dumnezeu adevărat este Dumnezeul lui Israel (vezi III Rg. 
18:17-40). În locul formei „a tăiat" (£opo£e), care se găseşte în textul sacru, 
Sfântul Andrei foloseşte, cu moderație, „a înjunghiat" (karnvâiooe) şi justifică 
fapta, alăturându-o expresiei „spre mustrarea" (eic £Aeyyxov), aşadar a înjunghiat pe 
aceia ca să pedepsească şi să mustre pe Ahav şi pe preoţii falselor zeități. Sufletul - 
va recomanda poetul la finalul troparului - trebuie să se îndepărteze de imitarea 
celor doi oameni nesăbuiţi, aşadar a împăratului Ahav şi a soţiei sale, Izabela. 


15. Ți S-a încuiat cerul, suflete, şi foamete de la Dumnezeu te-a cuprins de vreme 
ce nu te-ai Supus cuvintelor lui Ilie Tezviteanul, ca şi Ahav oarecând. Ci 
Sareptencei asemănându-te, hrăneşte sufletul proorocului. 


Și troparul acesta se referă la acţiunea profetului Ilie. Profetul, ca să pedepsească 
apostazia lui Ahav şi a poporului faţă de adevăratul Dumnezeu, prin rugăciunea sa 
„a încuiat cerul”. Pentru o perioadă de trei ani şi jumătate, Dumnezeu nu a dat 
ploaie, lucru care a avut drept consecinţă o secetă şi o foamete puternică. Profetul, 
la porunca lui Dumnezeu, s-a refugiat la râul Chorrath, unde era hrănit în mod 
miraculos de corbi. Când râul a secat, profetul a mers în Sarepta, în casa unei 


văduve, care i s-a închinat. Ilie, prin rugăciunile sale, a făcut astfel încât să nu-i 
lipsească acesteia nimic din cele necesare pentru menţinerea lor şi, mai mult, 
atunci când fiul ei s-a îmbolnăvit grav şi a murit, l-a readus la viaţă (vezi III Rg. 
17:1-24 şi Lc. 4:25-26). 


Poetul continuă să adreseze îndemnuri sufletului său. Erminia morală pe care o 
face momentului de mai sus este uimitoare: precum atunci cerul a fost închis şi a 
urmat foametea, fiindcă Ahav nu a ascultat cuvintele profetului, astfel şi acum, 
pentru suflet, fiindcă nu a păzit poruncile lui Dumnezeu, cerul i s-a închis, răcoarea 
harului nu vine, iar Dumnezeu şi-a întors fața Sa de la el. Datoria sufletului, dacă 
doreşte îndreptarea sa, este să imite modelul văduvei din Sarepta. Să îndeplinească 
în mod real datoria de a iubi, prin faptele iubirii de oameni. 


16. Păcatele lui Manase ţi-ai îngrămădit cu voinţa, suflete, punând ca nişte 
lucruri de ruşine patimile şi înmulţind cele dezgustătoare; dar pocăinţei lui 
râvnind, cu căldură, câştigă-ţi umilinţa. 


Împăratul Manase, ca şi Roboam, leroboam şi Ahav, despre care a vorbit poetul în 
cele de mai sus, „a făcut lucruri netrebnice înaintea Domnului, urmând urâciunile 
păgânilor (...) a făcut din nou înălțimile pe care le stricase tatăl său, lezechia, şi a 
aşezat Jertfelnice pentru Baal (...) cum făcuse şi Ahab, regele lui Israel... A trecut 
pe fiul său prin foc, a ghicit, a vrăjit, a adus oameni care se îndeletniceau cu 
chemarea morților şi vrăjitori şi a făcut şi alte multe lucruri urâte Domnului, ca să- 
L mânie" (IV Rg. 21:2-6). În acord cu vechea tradiţie iudaică, Manase l-a ucis pe 
profetul Isaia, tăindu-l cu fierăstrăul. „A vărsat Manase şi foarte mult sânge 
nevinovat", spune cartea IV Rg. 21:16 (vezi şi Vasilios Vellas, Personalităţi 
religioase ale Vechiului "Testament, vol. 1, Atena, 1968, p. 240). 


Sufletul, subliniază poetul, se aseamănă lui Manase. Şi-a acumulat păcate asupra 
capului său, prin intenţiile sale. Precum Manase a căzut în idolatrie şi a crezut în 
falşii dumnezei, astfel şi sufletul poetului a lăsat ca patimile să stăpânească 
înăuntrul lui, iar păcatul să-şi întindă tentaculele sale. Manase însă, precum ne-a 
arătat tradiția, s-a pocăit în mod sincer şi s-a întors la adevăratul Dumnezeu (vezi II 
Paralip. 33:10-16. Vezi şi rugăciunea „Doamne, Atotţiitorule, Dumnezeul 
părinților noştri..." din cadrul Pavecerniţei mari, care i se atribuie lui Manase). 
Astfel, şi sufletul este dator să imite pocăinţa cea fierbinte a lui Manase şi să 
dobândească smerenia. 


17. Cad înaintea Ta şi aduc Ţie, ca nişte lacrimi, cuvintele mele: Păcătuit-am, 
cum a greşit păcătoasa, şi am făcut fărădelege ca nimeni altul pe pământ. Dar 
fie- Ţi milă, Stăpâne, de făptura Ta şi iarăşi mă cheamă. 


Desfrânata, la care se referă poetul aici, este femeia păcătoasă care a uns pe 
Domnul cu mir în casa fariseului Simon, într-unul din oraşele Galileii (vezi Lc. 
7:36 ş.u.). ŞI aici, precum şi în alte tropare, Sfântul Andrei lasă să se remarce 
zdrobirea cea mare a sufletului şi marea sinceritate a pocăinţei ei. 


Poetul cade la picioarele lui Hristos, strigă, se smereşte, se consideră pe sine ca cel 
mai păcătos dintre toţi oamenii iar, la final, cere lui Hristos să ] se facă milă de el şi 
să-l readucă alături de EI. 


18. Folosit-am rău chipul Tău, şi am stricat porunca Ta; toată frumuseţea mi S-a 
întunecat, şi cu patimile mi S-a Stins făclia, Mântuitorule. Dar milostivindu- Te, 
dă-mi bucurie, precum cânta David. 


Troparul acesta este similar cu troparul 21 din a doua cântare („am îngropat cu 
patimile frumuseţea chipului celui dintâi”), precum şi cu al şaselea tropar din 
aceeaşi cântare („Mi s-a întunecat frumuseţea sufletului"), pe care le-am interpretat 
deja. Expresia „mi s-a stins făclia" (£oBEoOn n Aaurăc) are corespondenţa în Pilda 
celor zece fecioare (vezi Mt. 25:1-13). 


„Dă-mi mie bucuria mântuirii Tale" este expresia celui de-al 13-lea stuih din 
Psalmul 50 al lui David. 


19. Întoarce-te, căieşte-te, descoperă cele ascunse; grăieşte lui Dumnezeu Cel ce 
ştie toate. Tu singur ştii, Mântuitorule, cele ascunse ale mele; ci Insuţi Tu mă 
miluieşte, precum cânta David, după mare mila Ta. 


Prin patru verbe puternice, imperative chiar, poetul îşi îndeamnă cu tărie sufletul să 
se pocăiască fierbinte şi să se mărturisească în mod sincer. Dumnezeu, desigur, 
este „Cel ce pe toate le ştie”, încă şi „pe cele ascunse", după cum declară poetul. 
Omul însă, ca să se elibereze şi să atragă mila lui Dumnezeu, trebuie să le 
descopere el însuşi pe toate. (Despre referirea la David, vezi versetele 1 şi 8 din 
Psalmul 50). 


20. S-au stins zilele mele, ca visul celui ce se deşteaptă. Pentru aceasta, ca 
Tezechia lăcrimez pe patul meu, ca să mi se adauge ani de viaţă. Dar care Isaia 
va Să Stea pentru tine, suflete? Fără numai Dumnezeul tuturor. 


Durata vieţii umane este foarte scurtă. „Timpul vieţii mele este scurt şi plin de 
dureri", a accentuat poetul şi în troparul 23 din cântarea a patra. Viaţa trece atât de 
repede, precum florile câmpului, care încolţesc, înfloresc şi se veştejesc (troparul 2 
din cântarea a patra). Sau, precum ne arată în acest tropar, durata vieţii este ca visul 
celui ce doarme şi care dimineaţa, când se trezeşte, l-a pierdut. Realitatea aceasta îl 
sileşte pe poet să-şi aducă aminte de un moment din viaţa împăratului lezechia, ce 
este menţionat în cartea IV Rg. 20;:1-11. lezechia a păcătuit grav. Atunci, 
Dumnezeu a dat poruncă profetului Isaia să se prezinte împăratului şi să-i 
vestească: „Fă testament pentru casa ta, căci nu te vei mai însănătoşi, ci vei muri!" 
(versetul 1). lezechia s-a rugat fierbinte Domnului şi „a plâns tare”. Atunci, 
Dumnezeu din nou l-a anunţat, prin profetul Isaia: „Am auzit rugăciunea ta şi am 
văzut lacrimile tale; te vei vindeca şi a treia zi te vei duce în templul Domnului. Şi 
voi mai adăuga la zilele tale cincisprezece ani" (versetele 5-6). 


In încheierea troparului, poetul exclamă „Dar care Isaia va să stea pentru tine, 
suflete?". Cuvintele sale ascund o disperare de moment, care imediat se risipeşte 
prin ancorarea nădejdii sale în Dumnezeul tuturor. 


Slavă..., a Treimii: 


21. Treime neamestecată, nedespărţită, de o fiinţă şi fire una; lumini şi lumină, 
trei Sfinte şi Unul sfânt, este lăudată Treimea, Dumnezeu. Laudă şi prea Slăveşte, 
suflete, viaţă şi vieţi, pe Dumnezeul tuturor. 


Troparul de faţă, la fel ca şi celelalte precedente ale fiecărei cântări, se referă la 
Sfânta Treime, care este Una, neamestecată, nedespărțită şi de o Fiinţă. Este o 
singură Lumină şi, în acelaşi timp, Trei. Unul Sfânt şi Trei Persoane Sfinte. O 
Viaţă şi, în acelaţi timp, Trei Vieţi. Prima expresie se referă la o singură Fiinţă 
dumnezeiască. A doua, la cele trei Persoane. Sufletul trebuie să laude şi să 
slăvească pe Unul Sfânt, pe Dumnezeul tuturor, Treime. 


Şi acum..., a Născătoarei: 


22. Lăudămu-te, bine te cuvântăm, închinămu-ne ţie, Născătoare de Dumnezeu, că 
ai născut pe Unul din Treimea cea nedespărțită, pe Unul Fiu şi Dumnezeu; şi tu 
însăţi ne-ai deschis nouă, celor de pe pământ, cele cereşti. 


Născătoarea de Dumnezeu a născut „un Fiu, pe Unul din Treimea cea 
nedespărțită”. A devenit Maica lui Dumnezeu, organul iconomiei lui Dumnezeu, 
prin care ne-am mântuit. Fecioara, prin naşterea Cuvântului, a deschis pentru toți 


oamenii poarta Împărăției Cerurilor, pe care a închis-o neascultarea şi căderea 
protopărinților. Pentru acest motiv, credincioşii laudă, se închină şi slăvesc 
persoana ei. 


Cântarea a 8-a - Pe Împăratul slavei, Cel fără început 


Irmos: Pe Cel pe Care-L slăvesc oştile cereşti şi de El se cutremură heruvimii şi 
serafimii, toată suflarea şi zidirea lăudaţi-L, binecuvântaţi-L şi-L prea înălţaţi 
întru toţi vecii. 


Cântarea a opta reprezintă, din nou, imnul celor trei tineri, care au cântat în 
mijlocul focului celui dogorit. Prin acest imn se laudă măreţia lui Dumnezeu şi se 
îndeamnă întreaga creaţie, cea văzută şi cea nevăzută, să-L slăvească. Cântarea 
aceasta, care, ca şi precedenta, de altfel, se găseşte în al treilea capitol din cartea lui 
Daniel, începe cu următoarele cuvinte: „Binecuvântaţi, toate lucrurile Domnului, 
pe Domnul, lăudaţi-L şi-L prea înălțați pe EI în veci”. 


Dumnezeu - accentuează poetul - este slăvit în ceruri. Este lăudat, cu frică şi cu 
cutremur, de oștile arhanghelilor şi ale îngerilor; este lăudat de heruvimi şi de 
serafimi. Cel pe care, cu cutremur Îl slăveşte întreaga lume a îngerilor, trebuie să 
fie slăvit şi de orice fiinţă care trăieşte pe pământ, precum şi de către întreaga 
creație nevăzută. Expresia „toată suflarea şi zidirea" este preluată din psalmii 148 
şi 150 (versetul 6), în timp ce finalul „lăudaţi- L, binecuvântaţi-L şi-L prea înălțaţi 
întru toţi vecii" este semnul distinctiv al celei de-a opta cântări. 


1. Miluieşte-mă pe mine cel ce am păcătuit, Mântuitorule, ridică-mi mintea mea 
spre întoarcere. Primeşte-mă pe mine cel ce mă pocăiesc; miluieşte-mă pe mine 
cel ce strig: Am greşit Ție, mântuieşte-mă; nelegiuiri am făcut, miluieşte-mă! 


Poetul se adresează Mântuitorului Hristos. Cere mila Sa. Să înalțe mintea sa, încât 
să se întoarcă spre EI, din pământul lepădării, să-i vadă pocăinţa şi să-l miluiască, 
când va striga: „Am greşit Ţie"”. Etapele pocăinţei şi ale întoarcerii, pe care le 
descrie poetul, sunt preluate din Parabola fiului risipitor (vezi Le 15:11-32). 
Expresiile par a fi nişte extraordinare picturi, ce evidenţiază importanţa primordială 
a harului în aflarea drumului spre pocăință, de către orice om păcătos. Pentru 
ultima frază „Am păcătuit ie" vezi versetele 3, 5 şi 6 din Psalmul 50. 


2. Ilie, cel ce a fost purtat în car, suindu-se în carul virtuţilor, s-a înălțat spre 
ceruri oarecând, mai presus de cele pământeşti; deci la suirea acestuia cugetă, 
suflete al meu. 


La persoana şi la acţiunea râvnitorului profet Ile, poetul s-a referit şi în troparele 
14-15 din precedenta cântare. In troparul de faţă, se revine la persoana sa a 


evidenția, mai cu seamă, sfârşitul său glorios, aşadar urcarea sa la ceruri, „în trup 
fiind", pe un car de foc (vezi 4 Rg. 2:11-14). 


Poetul doreşte carul [virtuţilor], care l-a ridicat pe profetul cel râvnitor de la cele 
pământeşti la cele cereşti, creat fiind de râvna cea inspirată de Dumnezeu şi de 
virtuţiile sale. Pentru aceasta îşi îndeamnă sufletul său să se gândească la suirea cea 
plină de slavă a lui Ilie, confirmând, aşadar, că suirea omului în Împărăţia cea 
Cerească se câştigă numai printr-o viaţă virtuoasă. 


3. Curgerea Iordanului oarecând a stat de o parte şi de alta, prin lovirea cu 
cojocul lui Ilie de către Elisei; iar tu, o, suflete al meu, acestui dar nu te-ai 
învrednicit, din pricina neînfrânării. 


Profetul Elisei a fost ucenicul şi succesorul lui Ilie în acţiunea profetică. EI a luat 
parte şi a văzut cu ochii săi ridicarea la cer a profetului Ilie într-un car de foc: „Şi a 
luat mantia lui Ilie care căzuse de la acesta şi a lovit apa cu ea, zicând: «Unde este 
Domnul Dumnezeul lui Ilie?» Şi lovind, apa s-a tras la dreapta şi la stânga şi a 
trecut Elisei" (IV Rg. 2:14). 


Poetul mustră sufletul său că nu a dobândit un asemenea har de la Dumnezeu, din 
pricina „neînfrânării" sale, a faptului că nu a fost cumpătat. 


4. Elisei luând oarecând cojocul lui Ilie, a luat de la Domnul har îndoit; iar tu, 
0, suflete al meu, de acest har nu te-ai împărtăşit, pentru neînfrânare. 


Vezi: IV Rg. 2:9-15: „lar după ce au trecut, a zis Ilie către Elisei: «Cere ce să-ţi 
fac, înainte de a fi luat de la tine». lar Elisei a zis: «Duhul care este în tine să fie 
îndoit în mine!»... lar fiii proorocilor cei din Ierihon, văzându-l de departe, au zis: 
«Duhul lui Ilie s-a odihnit peste Elisei»". Harul râvnitorului profet a fost transmis 
în mod îndoit lui Elisei, ucenicul şi succesorului lui Ilie. 


Poetul îşi deplânge din nou sufletul său, cu aceleaşi cuvinte, ca şi în troparul 
precedent. 


5. Șunamiteanca oarecând a primit pe cel drept cu gând bun; iar tu, o, suflete, n- 
qi adus în casa ta nici Străin, nici călător. Pentru aceasta tu vei fi lepădat afară 
din cămară, tânguindu-te. 


„Şunamiteanca" este femeia din oraşul Şunem, care l-a găzduit pe „cel drept", 
aşadar pe profetul Elisei, care l-a înviat mai apoi pe fiul ei. Vezi IV Rg. 4:8-37: 


„Într-una din zile, a venit Elisei la Şunem şi acolo o femeie bogată I-a poftit la 
masă şi după aceea, ori de câte ori trecea pe acolo, totdeauna se abătea să mănânce. 
Şi a zis aceasta către bărbatul său: «Eu ştiu că omul lui Dumnezeu care trece mereu 
pe aici este sfânt; Să-i facem dar un mic foişor sus şi să-i punem acolo un pat, o 
masă, un scaun şi un sfeşnic şi, când va veni pe la noi, să se ducă acolo» 
(versetele 8-10). 


Având ca model purtarea şi primirea femeii din Şunem, poetul se întoarce spre 
sufletul său şi îl mustră, pentru că nu a corespuns îndatoririi sale de a fi o gazdă 
primitoare. Prin urmare, deşi merită să fie pedepsit, cere să nu fie totuşi exclus din 
„cămara" lui Hristos la cea de-a doua Venire a Sa. În imaginile pe care ni le 
prezintă şi în expresiile pe care le foloseşte, autorul se inspiră din Parabola nunţii 
fiului de împărat (Mt. 22:1-14) şi din descrierea celei de-a doua Veniri a 
Domnului, pe care ne-o relatează evanghelistul Matei (25:3 1-46). 


6. Minţii celei întinate a lui Ghehazi pururea te-ai asemănat, ticălosule suflete; a 
cărui iubire de argint leapăd-o măcar la bătrâneţe. Fugi de focul gheenei, 
depărtându-te de răutăţile tale. 


Ghehazi a fost „copilul" (mou5&ptov), aşadar servitorul profetului Elisei (IV Rg. 
4:12,14,25). Din cartea a patra a Regilor (5:1-27) învăţăm că Neeman, „căpetenia 
oştirii regelui Siriei", care era lepros, s-a vindecat de boala sa, de vreme ce, la 
porunca profetului Elisei, s-a spălat de şapte ori în apele râului Iordan. Neeman a 
dorit atunci să-l recompenseze cu daruri pe profet. Elisei a refuzat să primească, 
nedorind nimic. Nu acelaşi lucru s-a petrecut cu servitorul Ghehazi, iubitorul de 
arginţi. Acesta, fără ştirea profetului, a alergat după escorta lui Neeman şi „a luat 
doi talanţi de argint în doi saci şi două rânduri de haine". Elisei atunci l-a pedepsit 
în mod aspru pe Ghehazi: „«Să se lipească dar lepra lui Neeman de tine şi de 
urmaşii tăi în veci». ŞI a ieşit Ghehazi de la Elisei alb de lepră ca zăpada" (versetul 
27). 


Sufletul este mustrat de imnograf că a imitat iubirea de arginţi a lui Ghehazi şi-l 
îndeamnă, chiar şi acum, la vreme înaintată, să se elibereze de cumplita patimă a 
iubirii de arginţi care, după Apostolul Pavel, este „rădăcina tuturor relelor" (| Tim. 
6:10) şi „al idolatriei" (Col. 3:5). Îndepărtarea sufletului de păcat şi descătuşarea 
din patimi îl vor salva din focul cel veşnic. Apostolul Pavel ne învaţă: „Căci 
aceasta s-o ştiţi bine, că nici un desfrânat sau necurat sau lacom de avere, care este 
un închinător la idoli, nu are moştenire în Împărăţia lui Hristos şi a lui Dumnezeu" 
(Ef 5:5; 1 Cor. 6:10). 


7. Tu, Suflete, lui Ozia râvnind, lepra lui întru tine îndoit ai luat-o; că cele 
necuvioase cugeţi, şi cele fără de lege faci; lasă cele ce ai şi aleargă la pocăință. 


Ozia, numit de altfel şi Azaria, a fost împărat peste regatul lui Iuda. În anul 779 
î.Hr., la vârsta de şaisprezece ani l-a urmat la tron pe tatăl său, Amasia, care fusese 
ucis. Primii ani ai stăpânirii sale au fost fericiți: „Azaria a făcut fapte plăcute în 
ochii Domnului, purtându-se în toate ca tatăl său Amasia..." (IV Rg. 15:3-5). Însă 
„când a ajuns puternic, el s-a mândrit în inima lui spre pieirea lui; şi a săvârşit o 
nelegiuire înaintea Domnului Dumnezeului său, căci a intrat în templul Domnului, 
ca să tămâieze pe Jertfelnicul tămâierii...". Atunci preoţii l-au împiedicat „ŞI s-au 
împotrivit regelui Ozia şi i-au zis: «Nu ţi-e dat ţie, Ozia, să tămâiezi înaintea 
Domnului, ci preoților, fiilor lui Aaron, care sunt sfințiți să tămâieze; ieşi din 
locaşul sfânt, căci ai făcut o fărădelege şi nu-ţi va fi de loc spre cinste acest lucru 
înaintea Domnului Dumnezeu». Ozia însă s-a supărat pe ei şi, cum ţinea în mâna 
lui cădelniţa, ca să tămâieze, deodată s-a ivit lepra pe fruntea lui în faţa preoţilor, în 
templul Domnului, dinaintea altarului tămâierii... Şi a fost lepros regele Ozia până 
în ceasul morţii lui..." (II Paralip. 26:16-21). 


Sfântul Andrei îşi acuză sufletul său, fiindcă l-a imitat pe Ozia şi, astfel, a moştenit 
(în mod duhovnicesc, desigur) lepra sa în mod îndoit: gândurile viclene şi faptele 
păcătoase. Îndemnul de la final, pe care-l adresează sufletului, este să părăsească 
cele care-l stăpânesc (gândurile cele necuviincioase şi faptele cele rele, în opoziţie 
cu Legea cea dumnezeiască) şi să alerge la Dumnezeu pe drumul pocăinţei. Păcatul 
este într-adevăr o boală, o lepră a sufletului, iar singurul medicament care poate să- 
| vindece este pocăinţa. 


8. De niniviteni ai auzit, Suflete, că s-au pocăit către Dumnezeu cu Sac şi cu 
cenuşă; acestora n-ai urmat, ci te-ai arătat mai rău decât toţi cei ce au greşit mai 
înainte de lege şi după lege. 


Model sublim de pocăință sunt ninivitenii, aşadar locuitorii marelui oraş Ninive, 
cărora Dumnezeu l-a trimis pe profetul lona să le vestească pocăinţa. „Şi a pătruns 
Iona în cetate, zicând: «Patruzeci de zile mai sunt, şi Ninive va fi distrusă!». «lar 
oamenii să se îmbrace cu sac şi către Dumnezeu să strige din toată puterea şi 
fiecare să se întoarcă de pe calea lui cea rea şi de la nedreptatea pe care o săvârşesc 
mâinile lui»... Atunci ninivitenii au crezut în Dumnezeu, au ţinut post şi s-au 
îmbrăcat cu sac, de la cei mai mari şi până la cei mai mici. Atunci Dumnezeu a 
văzut faptele lor cele de pocăință, că s-au întors din căile lor cele rele. Şi i-a părut 
rău Domnului de prezicerile de rău pe care le făcuse şi nu le-a împlinit" (Ilona 3:4- 
10). 


Incă o dată, sufletul poetului se târguie că nu a imitat nici modelul ninivitenilor. 
Din contră, s-a arătat mai rău decât toţi cei ce au păcătuit, fie înainte, fie mai apoi, 
după Legea cea evanghelică. 


9. De Ieremia cel din groapa cu noroi ai auzit, suflete, care a plâns cu tânguire 
cetatea Sionului şi lacrimi a vărsat. Urmează vieţii lui celei plângătoare şi te vei 
mântui. 


leremia este unul dintre cei mai mari profeţi. A fost aruncat în groapa cu noroi de 
împăratul Sedechia, fiindcă a prezis căderea Ierusalimului în mâinile babi- 
lonienilor: „Atunci l-au luat pe Ieremia şi l-au aruncat în groapă... şi în groapa 
aceea nu era apă, ci numai noroi şi s-a afundat Ieremia în noroi” (ler. 38:6). De 
nenumărate ori acest mare profet a cerut pocăință din partea conducătorilor şi a 
poporului sau chiar a plâns pentru păcatele lor (vezi ler. 9:1; 13:17; 14:17). lar 
când oraşul Ierusalim a fost cucerit de către babilonieni (în anul 586 î.Hr.), a plâns 
cu amar căderea lui (Plâng. 1:16; 2:18; 3:47). Sufletul, dacă vrea să se mântuiască, 
este chemat să imite viaţa smerită a profetului. 


10. Ilona a fugit în Tars, cunoscând dinainte întoarcerea ninivitenilor; a 
cunoscut ca un prooroc milostivirea lui Dumnezeu; pentru că se ferea ca 
proorocia lui să fie mincinoasă. 


Poetul se reîntoarce la persoana profetului Ilona şi la pocăinţa ninivitenilor, despre 
care a vorbit în al optulea tropar din prezenta cântare. Vezi lona 4:2: Pentru aceasta 
cu am încercat să fug în Tarsis, că ştiam că Tu eşti Dumnezeu îndurat şi milostiv, 
îndelung-răbdător şi mult-milosârd şi Îţi pare rău de fărădelegi”. 


Imnograful, evidențiind mila lui Dumnezeu şi întoarcerea ninivitenilor, îşi în- 
deamnă, în mod indirect, sufletul său să se pocăiască, faptă pentru care Domnul, 
ca un Milostiv, îi va oferi iertare, precum a făcut cu întregul popor ninivitean, când 
locuitorii cetăţii s-au pocăit şi au cerut mila lui Dumnezeu. 


11. De Daniel ai auzit, 0, suflete, cum a astupat gurile fiarelor în groapă; ai 
înțeles cum tinerii cei ce au fost cu Azaria au Stins, prin credinţă, văpaia 
cuptorului cea arzătoare. 


Troparul de faţă se inspiră din cartea profetului Daniel şi se referă la salvarea 
miraculoasă a acestuia din „gurile fiarelor din groapă" şi a celor trei tineri Azaria, 
Anania şi Misael, cei „din mijlocul focului încins". Vezi Istoria omorârii balaurului 
şi a sfărâmării lui Bel, 31-41: „Jar ei l-au aruncat într-o groapă cu lei, şi a fost acolo 


şase zile. Şi erau în groapă şapte lei... Apoi regele s-a sculat dis de dimineaţă, în 
revărsat de zori, şi a venit în grabă la groapa cu lei. Şi când s-a apropiat de groapă, 
l-a strigat pe Daniel cu glas tare. Atunci regele a prins a grăi şi a zis lui Daniel: 
«Daniel, slujitorul Dumnezeului celui viu, Dumne zeul tău, Căruia te închini 
neîncetat»". Despre miraculoasa salvare a celor trei tineri am vorbit deja în 
irmoasele cântării a şaptea şi a opta. 


Poetul evidenţiază aici cele două minuni ca fiind roade ale credinţei în Dumnezeu, 
luând ca motiv cuvintele Apostolului Pavel din epistola sa către evrei (11:33-34): 
„care prin credinţă... au stins puterea focului, au scăpat de ascuţişul sabiei”. Deşi 
nu exprimă nici o concluzie, este de la sine de înţeles că evidenţierea credinţei 
acestor sfinţi bărbaţi se face pentru a oferi sufletului său un exemplu şi a-i spori 
credinţa. 


12. Pe toţi cei din Legea Veche, i-am adus ţie, suflete, spre pildă; urmează 
faptelor iubite de Dumnezeu ale drepţilor şi fugi de păcatele celor vicleni. 


Nu am greşi dacă am caracteriza acest tropar drept epilogul întregului şir de tropare 
care, prin temele lor, sunt extrase de poet din Vechiul 'Testament. Adresându-se 
încă o dată sufletului său, îi reaminteşte că i-a adus înaintea lui pe toţi drepții şi pe 
toți bărbaţii păcătoşi ai Vechiului Testament, cu scopul de a-i fi spre pildă şi folos 
duhovnicesc. Faptele cele iubite de Dumnezeu ale drepţilor vor trebui să fie model 
de inspiraţie şi de imitare. Dimpotrivă, păcatele celor necuviincioşi şi nedrepţi va 
trebui a le „gestiona" cu atenţie, încât să se îndepărteze de ele. 


13. Dreptul Judecător, Mântuitorule, miluieşte-mă şi mă izbăveşte de foc şi de 
groaza ce am a petrece la judecată, după dreptate; iartă-mă mai înainte de 
sfârşit, prin fapte bune şi prin pocăință. 


„ȘI precum este rânduit oamenilor o dată să moară, iar după aceea să fie judecata”, 
ne învaţă Apostolul Pavel (Evr. 9:27), poetul, cunoscând şi crezând în acest mare 
adevăr, se adresează Mântuitorului, Dreptului Judecător, cerându-i să-şi arate mila 
Sa şi să-l ierte de condamnarea sa în focul gheenei. În discursul său către atenieni, 
Sfântul Pavel accentuează: „(Dumnezeu) a hotărât o zi în care va să judece lumea 
întru dreptate, prin Bărbatul pe Care L-a rânduit" (FA. 17:31). Şi aici, Sfântul 
Andrei se inspiră din relatările evanghelice despre Judecata de Apoi, pe care ne-o 
descrie evanghelistul Matei (25:31-46). 


14. Ca tâlharul strig ie: pomeneşte-mă!; ca Petru plâng cu amar; iartă-mă, 
Mântuitorule! strig ca vameşul, lăcrimez ca păcătoasa. Primeşte-mi tânguirea ca 
oarecând pe a cananeencii! 


Aici, poetul ne prezintă cinci modele înalte de pocăință sinceră şi fierbinte, pre- 
luate din Noul Testament. Cuvintele şi manifestările pocăinţei lor (strigăte, plânset, 
lacrimi) sunt evidenţiate ca fiind o stare duhovnicească şi exteriorizări ale su- 
fletului, cu scopul de a atrage după sine mila lui Dumnezeu. Este vorba despre 
tâlharul şi despre pocăinţa acestuia, ce sus pe cruce a rostit: „Pomeneşte-mă, 
Doamne, când vei veni în Împărăţia Ta!" (Le. 23:33-43); despre Apostolul Petru 
care „a plâns cu amar”, după întreita lepădare de Hristos (Mt. 26:69-75); despre 
vameşul din parabolă, care a strigat: „Dumnezeule, miluieşte-mă pe mine pă- 
cătosul!" (Lc. 18:9-14); despre desfrânata care „plângând, a început să ude cu 
lacrimi picioarele Lui (Hristos), şi cu părul capului ei le ştergea. Şi săruta pi- 
cioarele Lui (Hristos) şi le ungea cu mir” (Lc. 7:36-48) şi despre femeia 
cananeeancă ce avea fiica posedată de diavol, care plângea şi striga: „Miluieşte- 
mă, Doamne, Fiule lui David!" (Mt. 15:21-28). 


15. Tămăduieşte putrejunea smeritului meu suflet, Mântuitorule, Unule, Tă- 
măduitorule. Pune-mi doctorie vindecătoare şi untdelemn şi vin, lucrurile cele de 
pocăință, şi umilinţă cu lacrimi. 


Domnul nostru este „Singurul Tămăduitor" (6 uovoc larp6g) al sufletelor şi al 
trupurilor noastre. Poetul, mărturisind acest adevăr, cere Mântuitorului lisus să 
vindece „putreziciunea", aşadar decăderea morală a sufletului său umilit, punând 
pentru cataplasmă ulei şi vin, fapte de pocăință, umilinţă şi lacrimi. Exprimările 
troparului ne reamintesc de Parabola samarineanului milostiv (Lc. 10:30-37), din 
care poetul s-a inspirat în mod evident. 


16. Cananeencii, şi eu urmând, Strig: Miluieşte-mă, Fiul lui David! Mă ating de 
poală, ca ceea ce-i curgea sânge; plâng ca Marta şi ca Maria pentru Lazăr. 


Modelul femeii cananeence este folosit de poet şi în troparul 14. Aici îl repetă, 
reamintind cuvintele ei, prin care s-a rugat Domnului (vezi Mt. 15:21-28). Alte 
două modele de evlavie şi atitudine îndreptată spre smerenie, pe care le foloseşte 
poetul, sunt: femeia cea cu scurgere de sânge, care „s-a atins de haina" lui Iisus 
(vezi Mc. 5:24-34) şi cele două surori ale lui Lazăr, Marta şi Maria, care au plâns 
pentru moartea fratelui lor, când Domnul S-a întors în Betania, cu puțin timp 
înainte să-l învieze pe Lazăr (vezi In. 11:1-44). 


17. Alabastru cu lacrimi turnând pe capul Tău, Mântuitorule, ca nişte mir, Strig 
Ție ca desfrânata care cerea milă; rugăciune aduc şi cer să iau iertare. 


Este vorba despre femeia păcătoasă, despre care vorbeşte evanghelistul Luca (7:36- 
48). Imaginea pe care ne-o oferă poetul este tulburătoare: femeia desfrânată a luat 
un alabastru cu mir, ungând picioarele lui lisus. 


ŞI poetul unge capul Domnului cu alabastrul său, care nu conţine însă mir ci 
lacrimi, aşadar lacrimile pocăinţei sale, cerând iertarea păcatelor lui. 


16. Deşi n-a păcătuit nimeni ca mine, totuşi primeşte-mă,  Milostive 
Mântuitorule, şi pe mine, care cu frică mă pocăiesc şi cu dragoste strig: am 
păcătuit Ţie Unuia, nelegiuiri am făcut, miluieşte-mă! 


Mărturisirea poetului că este cel mai păcătos, aşadar că a păcătuit mai mult decât 
toți oamenii la care face adeseori referire, dă mărturie despre zdrobirea şi adân- 
cimea smereniei sale. Aceeaşi mărturisire o face şi în troparele: 3 şi 24 din cântarea 
a doua, 5 şi 12 din cântarea a treia, 1 şi 4 din cântarea a patra. Sfârşitul troparului 
este extras din versetele 3 şi 5 al Psalmului 50. 


19. Milostiveşte- Te, Mântuitorule, spre zidirea Ta, şi mă caută ca un păstor pe 
mine, oaia cea pierdută, şi rătăcit fiind, răpeşte-mă de la lup, şi oaie fă-mă în 
păşunea oilor Tale. 


Domnul nostru este „Păstorul cel bun", care a venit în lume „să caute şi să 
mântuiască pe cel pierdut" (Lc. 19:10). Spre EI se refugiază poetul, rugându-L să 
ierte zidirea Sa. Considerându-se pe sine drept oaia cea pierdută, de vreme ce a 
rătăcit în munţii apostaziei şi a stat sub ploaia păcatului, Îl imploră pe Domnul să-l 
caute, să-l scoată din dinţii lupului cel înţelegător (aşadar al diavolului) şi să-l 
repună între credincioşii Săi copii, care beneficiază de darurile dumnezeieşti şi de 
binecuvântările Lui. Troparul este inspirat din Parabola păstorului cel bun (In. 
10:1-6) şi din cea a oii pierdute (Lc. 15:3-7). 


20. Când vei şedea Judecător, ca un milostiv, şi vei arăta Slava Ta cea înfri- 
coşătoare, Hristoase, o! ce frică va fi atuncea. Cuptorul arzând şi toți temându- 
se de înfricoşătoarea judecată a Ta. 


Este vorba de a Doua Venire a Domnului şi de Judecata finală a oamenilor, care va 
urma. O descriere maiestuoasă a Judecăţii ne oferă evanghelistul Matei (25:3 1-46). 
Acestei prezenţe măreţe a lui Hristos şi Judecăţii Universale îi este închinată, de 


către Biserică, Duminca lăsatului sec de carne, în imnografia căreia sunt evi- 
denţiate, într-o manieră minunată şi cutremurătoare, evenimentele viitoare ale 
istoriei. 


A Treimi: 
Binecuvântăm pe Tatăl şi pe Fiul şi pe Sfântul Duh, Dumnezeu. 


21. Părinte, Cel ce eşti fără început, Fiule, Cel împreună fără de început, Mân- 
gâietorule cel bun, Duhule cel drept; Născătorule al lui Dumnezeu-Cuvântul, 
Cuvinte al Tatălui celui fără început, Duhule cel viu şi făcător, Treime în 
Unime, miluieşte-mă. 


Oamenii s-au mântuit prin mila Domnului nostru „după a Lui îndurare, prin baia 
naşterii celei de a doua şi prin înnoirea Duhului Sfânt", după cum învaţă Apostolul 
Pavel (Tit 3:5). Noi, toţi credincioşii, aşteptăm „mila Domnului nostru lisus 
Hristos, spre viaţă veşnică" (luda 21). 


Această milă mântuitoare cere şi poetul să-i fie oferită de Cel Unul în fire şi 
Treimic în ipostase: Dumnezeu-Tatăl fără de început şi Născător al Cuvântului lui 
Dumnezeu, Fiul Cel împreună fără de început cu Tatăl, şi Mângâietorul cel bun, 
Duhul cel de viaţă făcător. 


Şi acum..., a Născătoarei: 


22. Ca din porfiră s-a ţesut trupul lui Emmanuel înăuntru, în pântecele tău, 
Prea-curată, ceea ce eşti porfiră înţelegătoare; pentru aceasta, Născătoare de 
Dumnezeu, cu adevărat pe tine te cinstim. 


Poetul laudă taina cea de negrăit a Întrupării Domnului şi pe Preasfânta Fecioară 
Maria, în care s-a ţesut trupul Domnului. Ea a oferit trupul ei Fiului şi Cuvântului 
lui Dumnezeu, Care a venit în lume, din sângele ei curat. Astfel, s-a remarcat ca 
Maică a Domnului (Lc. 1:43), adevărată Născătoare de Dumnezeu. 


Cântarea a 9-a - Naşterea zămislirii celei fără de sămânță 


Irmos: Naşterea zămislirii celei fără de sămânță este netâlcuită; Rodul Maicii 
celei fără de bărbat este nestricat; că naşterea lui Dumnezeu înnoieşte firile. 
Pentru aceasta, pe tine toate neamurile, ca pe o Maică mireasă a lui Dumnezeu, 
cu dreaptă credinţă te mărim. 


Cea de a noua cântare biblică, din care se inspiră imnografii în compoziția 
irmoaselor canoanelor lor, este Imnul Născătoarei de Dumnezeu la zămislirea 
Celui fără de ani, a Domnului nostru lisus Hristos, prin umbrirea Duhului Sfânt. 


În acele zile, Fecioara a vizitat-o pe ruda sa, Elisabeta, mama profetului Ioan, care, 
îndemnată de Duhul Sfânt, a lăudat-o şi a fericit-o. Atunci, Născătoarea de 
Dumnezeu, ce purta în pântecele ei pe Domnul, a strigat zicând: „Măreşte sufletul 
meu pe Domnul. Şi s-a bucurat duhul meu de Dumnezeu, Mântuitorul meu...". 
Cântarea se găseşte în Evanghelia după Luca (1:46-55). 


De acest imn al Născătoarei de Dumnezeu este legată şi cântarea de mulţumire a 
profetului Zaharia, pentru naşterea fiului său, loan Botezătorul. Aşa cum este 
cunoscut, Zaharia nu a crezut în cuvintele îngerului că Elisabeta, femeia sa cea 
stearpă şi aflată la bătrâneţe, va rămâne însărcinată şi va naşte fiu, fapt pentru care 
a fost pedepsit prin muţenie. Însă, în a opta zi după naşterea lui loan, limba i s-a 
deschis şi atunci a slăvit pe Domnul cu întreaga sa inimă. Imnul acesta, care 
conţine şi profeţii, se găseşte în acelaşi capitol (versetele 68-79) din Evanghelia 
după Luca. 


Întruparea Domnului nostru este o taină nespusă, „taina dreptei credinţe”, „ico- 
nomia tainei celei din veci ascunse în Dumnezeu", precum spune şi Apostolul 
Pavel (1 Tim. 3:16, Ef. 3:9). Ea depăşeşte limitele fireşti şi este cu neputinţă să fie 
înţeleasă prin mijloace raţionale către om. Fecioara a rămas însărcinată fără să 
cunoască de bărbat (Lc. 1:26-37). Astfel, naşterea este de neînțeles; ea nu poate fi 
explicată rațional sau natural. Fecioara a devenit mamă, fără să ştie de bărbat. A 
purtat în pântece fără să-şi piardă fecioria ei. Naşterea lui Hristos a fost Naşterea 
lui Dumnezeu şi, pentru aceasta, a creat noi dispoziţii în legea firii. Pentru toate 
aceste motive, neamul omenesc o recunoaşte pe Fecioara Maria ca Maică şi 
mireasă a lui Dumnezeu, şi o slăvesc în acord cu învăţătura ortodoxă iar nu după 
opiniile eronate ale ereticilor. 


1. Mintea S-a rănit, trupul S-a trândăvit, duhul boleşte; cuvântul a slăbit, viaţa s- 
d omorât, Sfârşitul este lângă uşi. Pentru aceasta, ticălosul meu suflet, ce vei face 
când va veni Judecătorul să cerceteze ale tale? 


Imaginea situaţiei în care se află, pe care poetul ne-o oferă aici, este una tragică. Se 
prezintă ca şi cum ar fi ajuns în pragul morții, nu numai din cauza păcatelor sale, ci 
şi a vârstei sale înaintate. Această prezentare are drept scop ca sufletul, căruia 1 se 
adresează în finalul troparului, să înţeleagă cum a ajuns în acea stare şi să revină la 
poruncile lui Dumnezeu, în faţa Căruia se va prezenta, neascunzându-şi faptele sale 
ci pocăindu-se, atât timp cât se mai poate. Ideile şi exprimarea troparului sunt 
preluate din Pilda samarineanului milostiv (Lc. 10:30-37) şi din naraţiunea 
evanghelică despre ziua Judecăţii (Mt. 25:31-46). 


2. Ți-am adus aminte, suflete, de la Moise, facerea lumii şi toată Scriptura cea 
aşezată de acela; care îţi povesteşte ţie de cei drepți şi de cei nedrepți; din care 
celor de al doilea, [adică celor nedrepţi] ai urmat, o, suflete, păcătuind lui 
Dumne-zeu, iar nu celor dintâi. 


Cuvântul poetului se adresează şi aici sufletului. De exemplu, pentru a-l câştiga 
duhovniceşte, îi prezintă creaţia lumii, precum o descrie profetul Moise în cartea 
Facerea, precum şi diferitele naraţiuni biblice ale Pentateuhului, care fac referire la 
bărbaţii „cei drepţi" (cei morali şi sfinţi) şi la „cei nedrepți” (păcătoşii şi cei ce 
resping poruncile lui Dumnezeu). O menţiune în legătură cu acest lucru o găsim şi 
în Sinaxarul zilei (aşadar, al Joii din săptămâna a cincea din Postul mare, când se 
cântă marele Canon): „Culegând şi strângând la un loc toată istoria Vechiului şi a 
Noului Testament, a alcătuit cântarea aceasta de la Adam până la Înălţarea lui 
Hristos şi predica Apostolilor”. Spre finalul troparului, poetul îşi plânge sufletul 
său, fiindcă i-a imitat pe cei nedrepţi şi, astfel, a greşit faţă de Dumnezeu. 


3. Legea a Slăbit, Evanghelia nu lucrează şi toată Scriptura nu este băgată în 
seamă de tine; profeţii au slăbit şi tot cuvântul Celui Drept. Și rănile tale, o, 
suflete al meu, s-au înmulţit, nefiind doctor care să te însănătoşeze. 


În primul tropar al acestei cântări, poetul ne-a expus imaginea tragică a stării sale, 
descriindu-o prin intermediul diferitelor sale simptome. Acelaşi lucru îl face şi 
aici, însă dintr-un alt punct de vedere: cercetând şi enumerând cauzele, adică 
nepăsarea sufletului şi negarea oricărui efect pozitiv al împlinirii voii lui Dumne- 
zeu exprimate prin Moise, prin Legea Veche, prin Lege evanghelică, prin întreaga 
Sfântă Scriptură, prin cuvintele oamenilor drepţi. Îndemnul pentru vindecarea 
sufletului ne amintește, din nou, de Parabola samarineanului milostiv (vezi Lc. 


10:30-37), precum şi de cuvintele profetului Isaia (1:6): „Din creştet până în tălpile 
picioarelor nu-i nici un loc sănătos; totul este numai plăgi, vânătăi şi răni pline de 
puroi, necurăţate, nemuiate cu untdelemn şi nelegate". 


4. Pildele Scripturii celei noi îți aduc ţie, ca să te ducă pe tine, Suflete, spre 
umilinţă; râvneşte dar drepţilor, iar de păcătoşi te leapădă, şi-L înduplecă pe 
Hristos cu rugăciunile tale, cu postul, cu curăţia şi cu smerenia. 


Precum a menţionat şi în al doilea tropar al acestei cântări, Poetul a folosit până 
acum modele provenite din Vechiul Testament (chiar dacă a preluat şi pe unele 
neo-testamentare), exemple ale unor bărbaţi drepți sau păcătoşi, mustrându-şi 
sufletul nu a imitat pe cei drepţi ci pe cei păcătoşi. 


Aici, transmite sufletului său că îi va prezenta „modelele" Noului Testament, cu 
scopul de a-l conduce la smerenie, la zdrobire şi, în continuare, la întoarcere şi la 
pocăință. Modelele prezentate sunt preluate din „Noua Scriptură", referindu-se mai 
cu seamă la lisus Hristos şi la minunile pe care Le-a făcut, prin care a adus sănătate 
trupului şi, în acelaşi timp, renaştere morală în sufletor multor oameni. Trebuie să 
consemnăm că modelele biblice care sunt preluate din Noul Testament, sunt foarte 


puţine în raport cu cele ale Vechiului Testament. 


Conform unei teorii, Sfântul Andrei a scris atâtea tropare câte sunt şi stihurile celor 
nouă cântări. Prin urmare, multe sunt din spaţiul vetero-testamentar, deoarece 
primele opt cântări provin de acolo, în timp ce Noului Testament îi este închinată o 
singură cântare, cea de a noua, care are 22 de stihuri, câte sunt aşadar şi troparele 
cântării a noua din marele Canon, începând de aici înainte, dacă exceptăm 
doxasticonul şi theotokionul. 


5. Hristos S-a făcut prunc, unindu-Se cu mine prin trup, şi toate câte sunt ale 
firii, cu voia le-a plinit, afară de păcat, arătându-ţi ţie, o, suflete, pilda şi chipul 
smereniei Sale. 


Întruparea lui Hristos constituie începutul mântuirii noastre. Numai în acest mod a 
fost cu putință omului să se mântuiască. La acest eveniment deosebit al dumne- 
zeieştii Iconomii, se referă şi poetul în prezentul tropar, pentru a accentua că 
Domnul a devenit om cu adevărat (Ev Gineiq), şi nu aparent (ară 66*now). El a 
luat întreaga fire umană, cu toate proprietăţile ei. A trăit ca om deplin, asemenea 
nouă: a flămânzit, a însetat, a simţit durere, a plâns etc. A avut, aşa cum spunem în 
limbaj teologic, toate afectele (patimi ireproşabile), în afară de păcat. În Întruparea 
Domnului vedem nemărginita Sa iubire şi pogorârea Sa cea de neînțeles. La finalul 


troparului, Sfântul imnograf va specifica şi scopul întrupării Cuvântului, folosind 
cuvintele Apostolului Petru: „că şi Hristos a pătimit pentru voi, lăsându-vă pildă, 
ca să păşiți pe urmele Lui" (| Pt. 2:21). 


6. Hristos S-a făcut om, chemând la pocăință pe tâlhari şi pe desfrânate. Suflete, 
pocăieşte-te, că s-a deschis uşa Împărăției acum, şi o apucă mai înainte fariseii 
şi vameşii şi desfrânaţii, pocăindu-se. 


Două modele elocvente, de reală pocăință, pe care imnograful le-a prezentat şi în 
alte tropare, sunt subliniate mai cu seamă aici: este vorba de tâlharul cel răstignit 
împreună cu Hristos şi care s-a pocăit pe cruce (Lc. 23:39-43) şi, de asemenea, 
femeia desfrânată care s-a pocăit şi care a uns cu mir picioarele lui Hristos (Lc. 
7:36-50). 


Sfântul Andrei foloseşte pluralul, cuprinzând aici pe toţi cei care, de-a lungul 
vremurilor, au urmat exemplul acelora, pocăindu-se în mod real şi schimbându-și 
viețile. 


Îndemnul pentru pocăință adresat de poet sufletului său este fierbinte, fiind însoţit 
de atenţionarea că uşa Împărăției s-a deschis deja. „Pocăiţi-vă, căci s-a apropiat 
Împărăţia Cerurilor” a fost mesajul Înainte-mergătorului, în pustiul Iudeii (In. 
10:9). În Împărăţia lui Dumnezeu, a cărei uşă s-a deschis şi rămâne în continuare 
deschisă, are posibilitatea să intre orice om. Invitaţia Domnului este universală: 
„Veniţi la Mine toţi cei osteniţi şi împovăraţi şi Eu vă voi odihni pe voi" (Mt. 
11:28). Sfântul imnograf ne spune că au intrat mai întâi fariseii, vameşii şi 
desfrânaţii (care s-au pocăit), reamintindu-şi de cuvintele Domnului: „Adevărat 
grăiesc vouă că vameşii şi desfrânatele merg înaintea voastră în Împărăţia lui 
Dumnezeu" (Mt. 21:31 şi 11:12, „Împărăţia Cerurilor se ia prin străduință şi cei ce 
se silesc pun mâna pe ea"). 


7. Hristos pe magi i-a mântuit, pe păstori i-a chemat, mulțimea pruncilor a 
făcut-o mucenici, pe bătrânul l-a Slăvit şi pe văduva cea bătrână. Acestora n-ai 
râvnit, suflete, nici faptelor, nici vieţii; dar vai ţie, când vei fi judecat! 


Poetul îşi mustră cu tărie sufletul său - ajungând până la ameninţarea cu sentința 
Judecăţii lui Dumnezeu - fiindcă nu a imitat viaţa şi faptele celor trei categorii de 
oameni şi nici a celor două persoane solitare ale Noului Testament, care sunt puse 
în relație cu naşterea şi copilăria lui Hristos. Este vorba, în primul rând, despre 
magii, care au venit „din Răsărit", ca să se închine Domnului, când S-a născut în 
Betleem. Cei trei bărbaţi au fost salvaţi din mâna lui Irod cel viclean, fiindcă „au 


luat înştiinţare în vis să nu se mai întoarcă la Irod, ci pe altă cale s-au dus în ţara 
lor" (Mt. 2:1-12). Cea de-a doua categorie sunt păstorii din Betleem, cărora îngerul 
Domnului le-a vestit Naşterea lui Hristos şi pe care i-a „invitat” să meargă 
împreună şi să se închine Celui nou născut, aşadar Mântuitorului (Lc. 2:8-18). A 
treia categorie este „mulțimea pruncilor” (vaniov 5uovg), care au fost primii 
martiri ai lui Hristos, de vreme ce au fost masacrați de Irod, care dorea să-L ucidă 
pe Hristos (Mt. 2:16-18). Cele două persoane care s-au învrednicit de marea cinste 
de a-L vedea, la bătrânețile lor, pe Mântuitorul lumii, este „preotul” Simeon (care 
L-a şi ţinut în braţe) şi „văduva" Ana (vezi Lc. 2:25-39). 


6. Postind Domnul patruzeci de zile în pustie, mai pe urmă a flămânzit, 
arătându-Şi firea cea omenească. Suflete, nu te lenevi; de va năvăli asupra ta 
vrăjmaşul, alungă-l cu rugăciuni şi cu postire, departe de la picioarele tale. 


După cum ne precizează evanghelistul Matei (4:1-2), Domnul nostru, după botezul 
Său, „a fost dus de Duhul în pustiu, ca să fie ispitit de către diavolul. Şi după ce a 
postit patruzeci de zile şi patruzeci de nopţi, la urmă a flămânzit”. Flămânzirea 
aceasta a lui Hristos a dovedit că este om adevărat, având şi simțind toate 
necesităţile fizice ale firii umane. 


Poetul compune prezentul tropar pe baza acestei mărturii evanghelice. Scopul lui 
este să dea curaj sufletului său, să-l menţină departe de starea periculoasă a 
deprimării, în care sufletul poate cădea uşor, atunci când este purtat de gânduri şi, 
mai mult, să-i indice că modul corect de înfruntare a atacurilor dușmanului nostru, 
diavolul, este rugăciunea şi postul, arme eficiente în lupta cea duhovnicească. 


Despre rugăciune şi post, Sfântul imnograf a vorbit şi în al patrulea tropar din 
această cântare. Formularea sa, din ambele cazuri, ne amintesc de învăţătura 
Domnului (Mt. 17:21). 


9. Hristos era ispitit, diavolul ÎL ispitea, arătându-I pietrele ca să le facă pâini. În 
munte L-a Suit să vadă toate împărăţiile lumii într-o clipită. Teme-te, o, suflete, 
de înşelăciune; trezeşte-te şi roagă-te în tot ceasul lui Dumnezeu. 


Subiectul prezentului tropar este, de fapt, o continuare a celui precedent, fiind 
preluată din relatarea evanghelică despre ispitele cu care a fost încercat Domnul în 
deşert. Vezi Mt. 4:3-11: „De eşti Tu Fiul lui Dumnezeu, zi ca pietrele acestea să se 
facă pâini... Din nou diavolul L-a dus pe un munte foarte înalt şi I-a arătat toate 
împărăţiile lumii şi slava lor. Şi I-a zis Lui: Acestea toate Ți le voi da ie, dacă vei 
cădea înaintea mea şi Te vei închina mie" (versetele 3 şi 8-9). În continuare, pe un 


ton imperativ (ca să aducă după sine o deşteptare duhovnicească), poetul se 
adresează sufletului său, recomandându-i să se teamă de acest moment dramatic, să 
stea treaz şi să se roage continuu lui Dumnezeu. Sfântul Andrei vorbeşte despre 
„drama" de care sufletul trebuie să se teamă. Ce se înţelege prin „dramă"? Mai 
întâi, fapta neruşinată şi impertinentă a diavolului de a cerceta şi de a ispiti pe 
Însuşi Domnul; într-adevăr, o faptă cutremurătoare. A doua semnificaţie se referă 
la faptul că orice atac ispititor al satanei este împotriva omului. Pe de altă parte, 
prin faptul că diavolul nu a cruțat de la ispitire nici pe Domnul, înţelegem cu câtă 
furie luptă împotriva oamenilor. Prin urmare, sufletul nu trebuie să breveze ci să 
aştepte ora 1spitirii, fiind pregătit să o respingă. 


10. Turtureaua cea iubitoare de pustie, sfeşnicul lui Hristos, glasul celui ce 
strigă a glăsuit, predicând pocăință: Irod a săvârşit fărădelege cu Irodiada. Vezi 
dar, suflete al meu, să nu te prinzi în cursele celor fără de lege, ci degrab 
îmbrăţişează pocăinţa. 


Turtureaua cea iubitoare de pustie (rpvyov 1 pritpnuoc) şi sfeşnic al lui Hristos 
este Sfântul loan Botezătorul, care a preferat pustiul, s-a maturizat duhovniceşte în 
acesta şi tot acolo propovăduia mulțimilor de oameni, care-l căutau, pocăinţa. „ȘI 
a fost în pustie până în ziua arătării lui către Israel", spune evanghelistul Luca 
(1:80. Vezi şi Mt. 3:1-12 sau Mc. 6:14-29). 


Sfântul imnograf aminteşte însă şi două chipuri împărăteşti, pe Irod şi pe Irodiada, 
soţia fratelui său, Filip, pe care Inaintemergătorul i-a mustrat cu asprime pentru 
relaţia lor necuviincioasă. 


Sufletul poetului este dator să se roage pentru a nu cădea în cursele celor ne- 
vrednici şi al oamenilor călcători de lege. Mai mult, el va trebui în permanenţă să 
se lupte, ca să trăiască în atmosfera duhovnicească a pocăinţei şi a cunoştinţei. 


11. În pustie a locuit Înaintemergătorul harului, şi Iudeea toată şi Samaria 
auzind, au alergat şi şi-au mărturisit păcatele lor bucuros, botezându-se; cărora 
tu, suflete, n-ai urmat. 


Vezi Mc 1:4-5:; „loan boteza în pustie, propovăduind botezul pocăinţei întru 
iertarea păcatelor. Şi ieşeau la el tot ţinutul Iudeii şi toţi cei din Ierusalim şi se 
botezau de către el, în râul Iordan, mărturisindu-şi păcatele" (cf. Lc. 3:1-14 şi In. 
1:19-34). Încă o dată, sufletul se vaită că nu a imitat pocăinţa mulţimii de oameni 
care au alergat [la Iordan], pentru a-şi mărturisi păcatele în faţa, lui Ioan Înainte- 
mergătorul. 


12. Nunta cinstită este şi patul neîntinat, că Hristos amândouă le-a binecuvântat 
mai înainte, ospătându-Se trupeşte şi, în Cana Galileii, la nuntă, apa în vin 
prefăcând, arătând întâia minune, ca tu Să te prefaci, o, suflete. 


Ca motiv în construcția acestui tropar, poetul ia două adevăruri: primul se referă la 
învăţătura despre nuntă a Apostolului Pavel, iar al doilea, minunea transformării 
apei în vin, pe care a înfăptuit-o Domnul la nunta cea din Cana Galileii, la care a 
fost prezent. Vezi, în acest sens, Evr. 13:4: „Cinstită să fie nunta întru toate şi patul 
neîntinat...”. De asemenea, despre minunea din Cana, vezi In. 2:1-11. Minunea 
aceasta a fost „începutul semnelor" (minunilor) lui lisus. Scopul ei, după cum şi al 
altor minuni pe care le-a săvârşit, nu a fost unul ostentativ ci ca să dovedească 
puterea Sa, iubirea lui Dumnezeu şi dezvăluirea slavei Sale, ca oamenii să creadă şi 
să accepte lucrarea Sa de mântuire. 


Poetul evidenţiază această perspectivă şi sufletului său, menţionându-i minunea din 
Cana. Sufletul, aşadar, [trebuie] să „prefacă" starea de necredinţă şi de păcat în cea 
de credinţă şi de viaţă în Hristos. 


13. Hristos a întărit pe slăbănogul cel ce şi-a ridicat patul, şi pe tânărul cel mort, 
pe fiul văduvei, l-a înviat; pe a sutaşului [Slugă a vindecat] şi samarinencei 
arătându-Se, a închipuit mai înainte ţie, suflete, închinarea în duh. 


Precum am menționat mai înainte, Sfântul imnograf îşi extrage temele prezentei 
cântări din Noul Testament şi - pe cele mai multe - din Sfintele Evanghelii. Se 
referă mai cu seamă la minunile pe care Domnul le-a înfăptuit şi la miraculoasele 
transformări pe care, dumnezeiasca Sa prezenţă şi învăţătura Sa, le-au adus în 
[sufletele] multor oameni. Aici ne reaminteşte următoarele [minuni]: 

a) minunea vindecării paraliticului (Domnul a vindecat doi paralitici: unul în oraşul 
Capernaum [Mt. 9:1-8], altul în Ierusalim, aproape de scăldătoarea Vitezda, lângă 
Poarta oilor, In. 5:1-15); 

b) minunea învierii fiului văduvei, în oraşul Nain (Lc. 7:11-17); 

c) minunea vindecării slugii sutaşului (Lc. 7:2-10) şi 

d) întâlnirea şi dialogul lui Hristos cu femeia samarineancă, din cadrul căruia 
poetul subliniază sufletului său cuvintele ce sunt menţionate şi în cultul bisericesc 
(vezi In.. 4:5-42 şi, în special, versetul 24: „Duh este Dumnezeu şi cei ce 1 se 
închină trebuie să 1 se închine în duh şi în adevăr”). 


14. Pe ceea ce-i curgea sânge a tămăduit-o Domnul cu atingerea de poala Lui; 
pe cei leproşi i-a curăţit, pe orbi i-a luminat şi pe cei şchiopi i-a îndreptat; pe 


Surzi, pe muţi şi pe cea gârbovită până la pământ, i-a tămăduit cu cuvântul, ca tu 
Să te mântuieşti, ticăloase suflete. 


Mântuirea noastră este Hristos. „Hristos a venit în lume ca să mântuiască pe cei 
păcătoşi", accentuează Apostolul Pavel (1 Tim. 1:15). Precum a mărturisit şi 
Apostolul Petru, în faţa sinedriului iudaic, „întru nimeni altul nu este mântuirea, 
căci nu este sub cer nici un alt nume, dat între oameni, în care trebuie să ne 
mântuim noi" (FA. 4:12). 


Acest scop al mântuirii sufletului şi, prin extensie, al tuturor oamenilor, - îl 
evidențiază poetul în minunile lui Hristos, pe care le aminteşte în prezentul 
troparul. 


Despre femeia cu scurgere de sânge vezi Mc. 5:24-34; despre minunile vindecării 
oamenilor cuprinşi de înspăimântătoarea boală a leprei, Evangheliile vorbesc de 
două ori: una pe care a făcut-o imediat după predica Sa de pe munte (vezi Mt. 8:1- 
4, cf. Mc. 1:40-45 şi Lc. 5:12-16) şi alta, pe care a făcut-o „pe când mergea spre 
Ierusalim", la graniţa dintre Samaria şi Galileea, când a vindecat zece leproşi (vezi 
Le. 17:11-19). Vindecările de orbi au fost [următoarele]: cei doi orbi din 
Capernaum (Mt. 9:27-31), a lui Bartimeu, în Ierihon (Mc. 10:46-52, cf. Mt. 20:29- 
34 şi Lc. 18:35-43) şi al orbului din naştere (In. 9:1-41). Domnul a vindecat şi 
paralitici: unul în Capernaum (Mc. 2:1-12, cf. Mt. 9:1-8 şi Lc. 5:17-26) şi unul în 
Ierusalim, la scăldătoarea Vitezda, lângă Poarta oilor (In. 5:1-15). Vindecarea 
surdo-mutului este relatată de către evanghelistul Marcu (7:31-37) iar despre 
femeia gârbovită pe care Domnul a vindecat-o, vezi Lc. 13:10-17. 


15. Bolile tămăduind, săracilor a bine vestit Hristos-Cuvântul. Pe şchiopi i-a 
vindecat, împreună cu vameşii a mâncat şi cu păcătoşii S-a amestecat; sufletul 
fiicei lui Iair, celei moarte mai dinainte, l-a întors cu atingerea mâinii. 


Domnul, precum ne spune cartea Faptele Apostolilor (10:38), „a umblat făcând 
bine şi vindecând pe toţi cei asupriţi de diavolul...". Lucrarea sa a fost de alinare a 
durerii umane. Mesajul pe care i l-a trimis lui loan Botezătorul, atunci când acesta 
era închis, a fost: „Orbii îşi capătă vederea şi şchiopii umblă, leproşii se curăţesc şi 
surzii aud, morţii înviază şi săracilor li se binevesteşte" (Mt. 11:4-5). Despre 
amploarea minunilor Domnului avem şi o altă mărturie importantă, oferită de 
acelaşi evanghelist: „Şi mulţimi multe au venit la EI, având cu ei şchiopi, orbi, 
muţi, ciungi, şi mulţi alţii şi i-au pus la picioarele Lui, iar EI i-a vindecat" (Mt. 
15:30). Având drept scop mântuirea lor, Domnul i-a întors la pocăință şi pe vameşi 
şi pe oamenii păcătoşi. A propovăduit că „nu cei sănătoşi au nevoie de doctor, ci 


cei bolnavi" (Mt. 9:12); pentru aceasta a şi venit „să caute şi să mântuiască pe cel 
pierdut" (Lc. 19:10). Această atitudine a Sa a fost, precum bine ştim, un motiv de 
acuzare din partea fariseilor şi a saducheilor (vezi, în legătură cu aceştia: Mt. 9:10- 
11 şi 11:19). Ultima minune pe care poetul o consemnează în acest tropar este 
învierea fiicei lui lair, mai marele sinagogii (vezi Lc. 8:41-56). 


16. Vameşul s-a mântuit şi păcătoasa s-a înţelepţit; iar fariseul, lăudându-se, s-a 
osândit. Că vameşul striga: milostiveşte- Te; şi păcătoasa: miluieşte-mă. lar 
fariseul se îngâmfa strigând: Dumnezeule, Îți mulțumesc Ție, şi celelalte graiuri 
ale ne-buniei lui. 


Trei personaje sunt prezentate în acest tropar: femeia desfrânată care s-a pocăit, şi- 
a schimbat deci viaţa, şi s-a mântuit (Lc. 7:36-50); fariseul din pildă, care pentru 
mândria şi lauda sa s-a osândit; şi vameşul, care s-a îndreptat, pentru sentimentul 
său de păcătoşenie şi pentru smerenia pe care a avut-o (vezi parabola în Lc. 18:9- 
14). 


17. Zaheu vameş a fost, dar s-a mântuit; şi fariseul Simon s-a înşelat, şi 
păcătoasa şi-a luat dezlegare de iertare, de la Cel ce are puterea a ierta păcatele; 
căreia sârguieşte de urmează, suflete. 


Sfântul imnograf aminteşte aici trei personaje din Sfintele Evanghelii. Este vorba 
de Zaheu cel din Ierihon, mai marele vameşilor (Lc. 19:1-10); de Simon fariseul 
(Le. 7:36-50) şi de femeia păcătoasă, cea care a auzit cuvintele de mângâiere ale 
Domnului: „Credinţa ta te-a mântuit; mergi în pace" (vezi Lc. 7:48-50). Sufletul 
poetului este îndemnat să-L înduplece şi el pe Hristos, prin pocăință, încât să se 
arate mângâiat şi să dobândească iertarea. 


18. N-ai râvnit desfrânatei, o, ticălosul meu suflet, care luând alabastru cu mir, 
cu lacrimi a uns picioarele Domnului şi cu părul le-a şters. Căci i-a rupt zapisul 
păcatelor ei cele de demult. 


Apostolul Pavel învaţă că Domnul nostru a iertat toate păcatele „ştergând zapisul 
ce era asupra noastră, care ne era potrivnic cu rânduielile lui, şi l-a luat din mijloc, 
pironindu-l pe cruce" (Col. 2:14). Hristos este Marele nostru eliberator din sclavia 
păcatului; este Binefăcătorul de neîntrecut, Care a rupt zapisul păcatelor noastre. El 
a rupt şi „zapisul păcatelor celor de demult", precum pe cel al femeii păcătoase 
descrisă în Evanghelie, care s-a pocăit, fapt pentru care a şi fost subliniată pocăinţa 
ei, într-un mod atât de mişcător (vezi Lc. 7:36-50). 


Poetul, punctând înainte modelul femeii desfrânate (pe care l-a pomenit şi în alte 
tropare), îşi mustră sufletul său că nu l-a imitat. 


19. Cetățile cărora le-a dat Hristos bunavestire, ştii, suflete al meu, cum au fost 
blestemate; teme-te de pildă, să nu te faci ca acelea; pe care asemănându-le 
Stăpânul cu Sodoma, până la iad le-a osândit. 


Cândva, Domnul a vorbit extrem de dur la adresa oraşelor din Galileia. Fiindcă nu 
L-au acceptat, cum nu au crezut nici în Evanghelie şi nici în minunile Sale, a 
prevestit nenorocirile lor şi pedeapsa aspră a locuitorilor din acele oraşe, în ziua 
Judecăţii (vezi Mt. 11:20-24). 


Poetul, reamintind într-adevăr cuvintele aspre ale lui Hristos pentru aceste oraşe, 
cere sufletului său să se teamă de exemplul lor. Nu sunt străine de tema troparului 
nici cuvintele Domnului, pe care le-a repetat într-o altă împrejurare: „lar sluga 
aceea care a ştiut voia stăpânului şi nu s-a pregătit, nici n-a făcut după voia lui, va 
fi bătută mult. Şi cea care n-a ştiut, dar a făcut lucruri vrednice de bătaie, va fi 
bătută puţin. Şi oricui i s-a dat mult, mult i se va cere..(Lc. 12:47-48). 


20. Auzind credinţa cananeencei, pentru care, cu cuvântul lui Dumnezeu, S-a tă- 
măduit fiica ei, o, suflete al meu, nu mai zăbovi în deznădăjduire. Strigă deci din 
adâncul inimii, precum aceea lui Hristos: Fiul lui David, mântuieşte-mă şi pe 
mine! 


Deznădejdea sufletului pentru mântuirea sa este cel mai periculos duşman. Ea se 
biruieşte numai prin credinţa fermă a omului dar şi prin ajutorul şi iubirea lui 
Dumnezeu. 


Poetul vrea să-şi protejeze sufletul de deznădejde, prezentându-i credința cea 
fierbinte a femeii cananeence, care chiar idolatră fiind, prin încrederea ei şi prin 
cuvinte de implorare fierbinte, a dobândit vindecarea fiicei ei (vezi Mt. 15:21-28). 


Frumoasă este povaţa poetului adresată sufletului său, de a striga precum femeia 
cea din Canaan: „Fiul lui David, mântuieşte-mă"! 


21. Milostiveşte- Te, mântuieşte-mă, Fiul lui David, miluieşte-mă, Cel ce ai 
tămăduit cu cuvântul Tău pe cei îndrăciţi şi cu glasul cel milostiv, ca şi 
tâlharului, grăieşte-mi: Amin zic ţie, cu Mine vei fi în Rai, când voi veni întru 
slava Mea. 


Poetul ne împărtăşeşte dorinţa cea fiebinte a sufletului său, ca Domnul să aibă 
compasiune faţă de el şi să-l miluiască. Caută să rostească şi pentru acesta 
cuvintele mângâietoare, pe care Hristos le-a spus pe cruce tâlharului ce s-a pocăit: 
„Adevărat îţi spun ţie: astăzi vei fi în Rai cu Mine" (vezi Lc. 23:39-43). Expresiile 
imperative pe care le foloseşte Sfântul imnograf (şi care, după proveniența lor, sunt 
biblice) „Fie-ţi milă" (Mc. 9:22), „mântuieşte-mă" (Mt. 14:30), „Fiul lui David, 
mântuieşte-mă" (Mc. 10:47; Lc. 18:38) şi „lămureşte-ne" (Mt. 15:15), constituie o 
dezvăluire stărilor sufleteşti care-l stăpânesc şi ale sfintei sale nelinişti pentru 
mântuirea sa. 


22. Un tâlhar Te-a hulit; un tâlhar ca Dumnezeu Te-a cunoscut. Că amândoi 
împreună pe cruce erau spânzurați. Dar, o, mult-Îndurate! Ca şi tâlharului celui 
credincios, care Te-a cunoscut pe Tine Dumnezeu, deschide-mi şi mie uşa 
slăvitei Tale Împărăţii. 


Una dintre cele mai dramatice imagini ale Sfintelor patimi ale Domnului este 
dialogul dintre cei doi tâlhari, ce au fost răstigniți împreună cu Hristos, la care se 
referă poetul în troparul de faţă. Unul Îl ocăra: „lar unul dintre făcătorii de rele 
răstigniţi, ÎL hulea zicând: Nu eşti Tu Hristosul? Mântuieşte-Te pe Tine Însuţi şi pe 
noi” (Le. 23:39). Celălalt a devenit cuvântător de Dumnezeu (0g016yo6), prin 
mărturisirea lui Hristos ca Dumnezeu şi prin propovăduirea lipsei Sale de păcat: 
„ȘI celălalt, răspunzând, îl certa, zicând: Nu te temi tu de Dumnezeu, că eşti în 
aceeaşi osândă? Şi noi pe drept, căci noi primim cele cuvenite după faptele noastre; 
Acesta însă n-a făcut nici un rău" (versetele 40-41). Implorarea fierbinte, pe care a 
exprimat-o poetul, este ca Domnul, Cel mult-milostiv, să-i deschidă uşa slăvitei 
Sale Împărăţii, precum a deschis-o şi tâlharului credincios, care L-a recunoscut ca 
Dumnezeu. 


23. Făptura S-a mâhnit văzându- Te răstignit; munţii şi pietrele de frică s-au 
despicat, pământul s-a cutremurat şi iadul s-a golit; şi s-a întunecat lumina zilei, 
văzându- Te pe Tine, lisuse, cu trupul pe Cruce pironit. 


Referirea mai amănunțită la această dumnezeiască dramă constituie tema acestui 
tropar, de inspiraţe biblică şi înrudită cu multe alte imne eclesiastice ale Săptămânii 
mari, ce laudă dumnezeieştile patimi. Cf. Mt. 27:45-54: „lar de la ceasul al şaselea, 
s-a făcut întuneric peste tot pământul, până la ceasul al nouălea... Şi iată, 
catapeteasma templului s-a sfâşiat în două de sus până jos, şi pământul s-a 
cutremurat şi pietrele s-au despicat”. 


24. Roade vrednice de pocăință nu cere de la mine; că tăria mea întru mine a 
lipsit, Dăruieşte-mi inimă pururea umilită, şi sărăcie duhovnicească; ca să-Ţi 
aduc acestea ca o jertfă primită, Unule, Mântuitorule. 


Pocăinţa, ca să fie sinceră, trebuie să fie însoțită de fapte şi de roade co- 
respunzătoare. „Faceţi deci roadă vrednică de pocăință” îndeamnă şi loan 
Botezătorul pe cei ce veneau să-l asculte şi să primească botezul său (Mt. 3:8, cf. 
FA. 26:20). 


Poetul îl roagă pe Dumnezeu să fie îngăduitor, să nu-i pretindă fapte de pocăință, 
fiindcă nu mai are această tărie (putere), poate şi din cauza vârstei sale înaintate. 
Cu toate acestea, el caută să-i ofere ca jertfă bine primită: inimă pururea umilită şi 
sărăcie duhovnicească. Inimă curată a cerut de la Dumnezeu şi i-a fost dăruită lui 
David: „Inimă curată zideşte intru mine, Dumnezeule... Jertfa lui Dumnezeu: duhul 
umilit; inima înfrântă şi smerită Dumnezeu nu o va urgisi" (Ps. 50:11,18). „Sărăcia 
duhovnicească" (nvevpuariki nroyeio), pe care Domnul a lăudat-o (,„Fericiţi cei 
săraci...", Mt. 5:3), este, stare a vieţii duhovniceşti, în care omul simte profund 
neputința sa omenească, se smereşte pentru aceasta şi îşi dăruieşte cu încredere 
existenţa sa, proniei şi iubirii lui Dumnezeu. 


25. Judecătorul meu şi cunoscătorule, Cel ce va să vii iarăşi cu îngerii să judeci 
lumea toată; atunci, văzându-mă cu ochiul Tău cel blând, să Te milostiveşti şi să 
mă miluieşti, Iisuse, pe mine care am greşit mai mult decât toată firea 
omenească. 


Prin evocarea celei de-a Doua Veniri a lui Hristos şi a Judecăţii care va urma, 
poetul consfințeşte marele său Canon. Secvența este împrumutată din marile 
naraţiuni ale evanghelistului Matei (25:31-46). Implorarea fierbinte pe care o 
adresează lui Hristos, Judecătorul şi Cunoscătorul vieţii, în ceasul cel înfricoşător 
al Judecăţii, este aceea de a-l compătimi, de vreme ce l-a privit cu ochi blânzi şi, 
astfel, să-l miluiască. Adânca smerenie şi zdrobire a poetului îl face să măr- 
turisească, încă o dată, că a păcătuit mai mult decât toţi oamenii. 


Slavă..., a Treimii: 
26. Treime de o fiinţă, Unime în trei Ipostasuri, pe Tine Te lăudăm; pe Tatăl 


slăvind, pe Fiul slăvind şi Duhului închinându-ne, unui Dumnezeu într-o fire cu 
adevărat; viaţă şi vieţi, Impărăţiei celei fără de sfârşit. 


Adevăratul nostru Dumnezeu este Treime, aşadar trei Persoane ale aceleaşi Fiinţe, 
şi Unime, Unul în trei Ipostasuri. Credincioşii Îl laudă, slăvind pe Tatăl, slăvind pe 
Fiul şi Duhului închinându-se. Cele trei Persoane sunt o singură fire, un singur 
Dumnezeu, o singură viaţă (viaţă de sine şi izvor al vieţii tuturor), dar şi Trei 
(existenţă a fiecărei Persoane dumnezeieşti: a Tatălui, a Fiului şi a Sfântului Duh). 
În concluzie, Dumnezeul cel treimic înseamnă aici Împărăţia cea fără de sfârşit. 


Şi acum..., a Născătoarei: 


27. Cetatea ta păzeşte-o, prea curată Născătoare de Dumnezeu; că în tine 
aceasta cu credinţă împărăţind, în tine se şi întăreşte, şi prin tine biruind, 
înfrânge toată încercarea, dezarmează pe vrăjmaşi şi îndreptează pe Supuşii ei. 


Acesta este ultimul tropar al marelui Canon. El constituie o rugăciune faţă de 
Născătoarea de Dumnezeu. Poetul o roagă pe Maica lui Dumnezeu să apere oraşul 
[închinat] ei, aşadar Constantinopolul, care prin harul ei este capitala împărăției şi 
primul dintre toate oraşele. Tot Preasfânta Fecioară este şi izvorul puterii lui: ea l-a 
întărit în clipele de mare importanţă, l-a pus să fie biruitor împotriva duşmanilor şi 
a luminat pe conducătorii lui, încât să-i conducă în mod drept pe supuşi. 


Prin tot ce a consemnat, în puţinele rânduri ale prezentului tropar despre Constan- 
tinopol, Sfântul Andrei exprimă certitudinea că, nu doar pentru bizantini, ci şi 
pentru orice suflet ortodox, capitala imperiului (Boaouievovoo) - „oraşul lui 
Dumnezeu", rămâne oraşul închinat Preasfintei Fecioare. Fa l-a acoperit cu harul ei 
şi l-a protejat în momentele dificile ale istoriei sale. 

